**МОНГОЛ УЛСЫН ИХ ХУРЛЫН 2021 ОНЫ ХАВРЫН ЭЭЛЖИТ**

**ЧУУЛГАНЫ НИЙГМИЙН БОДЛОГЫН БАЙНГЫН ХОРООНЫ 6 ДУГААР**

**САРЫН 23-НЫ ӨДӨР /ЛХАГВА ГАРАГ/-ИЙН ХУРАЛДААНЫ**

**ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| 1. | Хуралдааны товч тэмдэглэл: | 1-13 |
| 2 | Хуралдааны дэлгэрэнгүй тэмдэглэл | 14-66 |
|  | 1.Хөдөлмөрийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд /Засгийн газар 2018.03.26 26-ны өдөр өргөн мэдүүлсэн, /эцсийн хэлэлцүүлэг/  2.Коронавируст халдвар /КОВИД-19/-ын эмчилгээ, эмнэл зүй, тархвар судлалын талаар Эрүүл мэндийн сайд болон Улсын онцгой комиссын дэргэдэх эрдэмтдийн зөвлөлийн мэдээлэл сонсох | 14-65  65-66 |

**Монгол Улсын Их Хурлын 2021 оны хаврын ээлжит чуулганы**

**Нийгмийн бодлогын байнгын хорооны 6 дугаар сарын 23-ны өдөр**

**/Лхагва гараг/-ийн хуралдааны товч тэмдэглэл**

Нийгмийн бодлогын байнгын хорооны дарга М.Оюунчимэг ирц, хэлэлцэх асуудлын дарааллыг танилцуулж, хуралдааныг даргалав.

*Коронавируст халдвар /КОВИД-19/-ын цар тахлын нөхцөл байдалтай холбогдуулан Засгийн газраас Гамшгаас хамгаалах тухай хуулийн дагуу өндөржүүлсэн бэлэн байдлын зэрэгт шилжүүлсэн тул Монгол Улсын Их Хурлын чуулганы хуралдааны дэгийн тухай хуулийн 6 дугаар зүйлд зааснаар Байнгын хорооны хуралдааныг цахим хэлбэрт шилжүүлж, Нийгмийн бодлогын байнгын хорооны дарга М.Оюунчимэг, Улсын Их Хурлын гишүүн Б.Бейсен, Ц.Мөнх-Оргил, Ж.Чинбүрэн, С.Чинзориг нар “Их эзэн Чингис хаан” танхимаас, бусад гишүүд МyParliament программ болон цахим хуралдааны программыг ашиглан Байнгын хорооны хуралдаанд цахимаар оролцов.*

*Хуралдаанд ирвэл зохих 16 гишүүнээс 12 гишүүн цахим хуралдааны программын ирцэд бүртгүүлж, 75.0 хувийн ирцтэйгээр хуралдаан 10 цаг 15 минутад Төрийн ордны “Их эзэн Чингис хаан” танхимд эхлэв.*

*Чөлөөтэй: Б.Жаргалмаа.*

***Нэг.Хөдөлмөрийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд*** */Засгийн газар 2018.03.26-ны өдөр өргөн мэдүүлсэн,* ***эцсийн хэлэлцүүлэг****/*

Хэлэлцэж буй асуудалтай холбогдуулан Хөдөлмөр, нийгмийн хамгааллын яамны Төрийн нарийн бичгийн дарга Г.Өнөрбаяр, мөн яамны Хөдөлмөрийн харилцааны бодлогын хэрэгжилтийг зохицуулах газрын дарга Б.Алимаа, Монголын Ажил олгогч эздийн нэгдсэн холбооны гүйцэтгэх захирал Х.Ганбаатар, Монголын Үйлдвэрчний эвлэлийн холбооны ерөнхий нарийн бичгийн дарга Г.Адъяа, Монголын Үндэсний худалдаа, аж үйлдвэрийн танхимын Ерөнхийлөгч О.Амартүвшин нар “Их эзэн Чингис хаан” танхимаас, Хөдөлмөр нийгмийн хамгааллын сайд А.Ариунзаяа, Хөдөлмөр, нийгмийн хамгааллын яамны Хөдөлмөрийн харилцааны бодлогын хэрэгжилтийг зохицуулах газрын ахлах шинжээч Ш.Маяа нар цахимаар тус тус оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Б.Төгсцэнгэл, Байнгын хорооны асуудал хариуцсан хэлтсийн Нийгмийн бодлогын байнгын хороо хариуцсан ахлах зөвлөх Б.Цогзолбаяр, мөн хэлтсийн референт Б.Мажигсүрэн нар байлцав.

Төслийг эцсийн хэлэлцүүлэгт бэлтгэсэн талаар ажлын хэсгийн танилцуулгыг ажлын хэсгийн ахлагч, Улсын Их Хурлын гишүүн Ц.Мөнх-Оргил танилцуулав.

Танилцуулгатай холбогдуулан Улсын Их Хурлын гишүүн Д.Сарангэрэл, Б.Энхбаяр нарын тавьсан асуултад ажлын хэсгийн ахлагч, Улсын Их Хурлын гишүүн Ц.Мөнх-Оргил хариулж, тайлбар хийв.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Хөдөлмөрийн тухай хуулийн шинэчилсэн найруулгын төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-д заасны дагуу хураалгах санал:

**М.Оюунчимэг:** 1.Анхны хэлэлцүүлгээр дэмжигдсэн саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

Төслийн 4 дүгээр зүйлийн 4.1.5 дахь заалтын “хамтын сонирхлын маргааныг” гэснийг “хамтын сонирхлын маргаан эсхүл энэ хуулийн 25.2-т заасан хөдөлмөрийн эрхийн маргааныг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 3

Бүгд: 15

80.0 хувийн саналаар дэмжигдлээ.

2.Анхны хэлэлцүүлгээр дэмжигдсэн Хөдөлмөрийн эрхийн маргааныг бусад заалтуудтай нийцүүлэн дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 3

Бүгд: 15

80.0 хувийн саналаар дэмжигдлээ.

Төслийн 4 дүгээр зүйлийн 4.1.16 дахь заалтыг доор дурдсанаар өөрчлөн найруулах:

“4.1.16.Хөдөлмөрийн эрхийн маргаан гэж хөдөлмөрийн хууль тогтоомж, бүх төрлийн хамтын гэрээ, хамтын хэлэлцээр, хөдөлмөрийн гэрээ, хөдөлмөрийн дотоод хэм хэмжээг хэрэгжүүлэх, эсхүл эдгээр хэм хэмжээг тайлбарлахтай холбоотойгоор талуудын хооронд үүссэн саналын зөрүүг” гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

3.Анхны хэлэлцүүлгээр дэмжигдсэн 11 дүгээр зүйлд “ажилтны төлөөлөгчид”-ийн дараа “ажилтан” гэдэг гол үгийг орхигдуулсан тул дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

Төслийн 11 дүгээр зүйлийн 11.2 дахь хэсгийн “ажилтны төлөөлөгчид” гэсний өмнө “ажилтан” гэж, 53 дугаар зүйлийн 53.1 дэх хэсгийн “зааснаас бусад тохиолдолд” гэсний дараа “ажил олгогч” гэж тус тус нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 4

Бүгд: 15

73.3 хувийн саналаар дэмжигдлээ.

4.Анхны хэлэлцүүлгээр дэмжигдсэн 30 дугаар 30.2 дахь хэсгийг өөрчлөн дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

Төслийн 30 дугаар зүйлийн 30.2 дахь хэсгийн “сонирхлын” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

5.Улсын Их Хурлын гишүүн Ж.Ганбаатарын гаргасан, “Ажил олгогч нь ажилтныг мэргэжлээ дээшлүүлэх, давтан сургах боломжоор хангах үүргийг” гэснийг “ажлын байрны чиг үүргийн дагуу” гэж тодотгох гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

Төслийн 43 дугаар зүйлийн 43.2.9 дэх заалтын “хууль тогтоомжид заасны дагуу” гэсний дараа “ажлын байрны чиг үүрэгт хамаарах чиглэлээр” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 4

Бүгд: 15

73.3 хувийн саналаар дэмжигдлээ.

6.Анхны хэлэлцүүлгээр дэмжигдсэн төслийн бусад заалттай нийцүүлж “нийгмийн даатгалын шимтгэл төлөлтийг ажил олгогч болон даатгуулагчаас төлөх” гэсэн саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

Төслийн 63 дугаар зүйлийн 63.3 дахь хэсгийн “Дагалдангаар суралцах ажилтны” гэсний дараа “ажил олгогчоос болон ажилтнаас төлөх” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 4

Бүгд: 15

73.3 хувийн саналаар дэмжигдлээ.

7.Улсын Их Хурлын гишүүн Ж.Чинбүрэнгийн гаргасан, 67 дугаар зүйлийн 67.1 дэх хэсэгт давхардсан утга бүхий үг хасах засвар хийсэн тул саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

Төслийн 67 дугаар зүйлийн 67.1 дэх хэсгийн “бүтээгдэхүүн” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

8.Анхны хэлэлцүүлгээр дэмжигдсэн 72 дугаар зүйлийн 72.3 дахь хэсгийн найруулгын шинжтэй саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 3

Бүгд: 15

80.0 хувийн саналаар дэмжигдлээ.

Төслийн 72 дугаар зүйлийн 72.3 дахь хэсгийн “үйлчлэх хугацаа” гэсний дараа “хөдөлмөр эрхлэлтийн харилцаа дуусгавар болсноос хойш” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

9.Улсын Их Хурлын гишүүн Ж.Ганбаатарын гаргасан, 79.4 дэх хэсгийг хасах гэсэн саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

Төслийн 79 дүгээр зүйлийн 79.4 дэх хэсгийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 1

Бүгд: 15

93.3 хувийн саналаар дэмжигдлээ.

10.Төслийн 80 дугаар зүйл дээр техникийн шинжтэй засвар хийсэн тул дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 3

Бүгд: 15

80.0 хувийн саналаар дэмжигдлээ.

Төслийн 80 дугаар зүйлийн 80.2 дахь хэсгийн “ажилтны хөдөлмөр эрхлэлтийн харилцааг” гэсний дараа “энэ хуульд зааснаас бусад үндэслэлээр” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 2

Бүгд: 15

86.7 хувийн саналаар дэмжигдлээ.

11.Анхны хэлэлцүүлгээр дэмжигдсэн 83.3 дахь хэсэгт заасан “ажил олгогч ажлаа хүлээлгэн өгөх хугацаа хүртэл” гэж тодорхой заах гэсэн саналыг дахин хураалгах нь зүйтэй гэсэн дэмжье гэсэн санал хураалт явуулъя.

Зөвшөөрсөн: 14

Татгалзсан: 1

Бүгд: 15

93.3 хувийн саналаар дэмжигдлээ.

Төслийн 83 дугаар зүйлийн 83.5 дахь хэсгийг доор дурдсанаар өөрчлөн найруулах:

“83.5.Ажилтанд энэ хуулийн 83 дугаар зүйлийн 83.3 дахь хэсэгт заасан хугацааны цалин хөлсийг ажил олгогч тооцож олгоно.” гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

12.Төслийн 12 дугаар зүйл дээр техникийн шинжтэй засвар хийсэн тул дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

Төслийн 85 дугаар зүйлийн 85.2 дахь хэсгийн “ажлын байранд” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

13.Анхны хэлэлцүүлгээр дэмжигдсэн 92 дугаар зүйлийн 92.5 дахь хэсгийг өөрчлөн найруулсан тул саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

Төслийн 92 дугаар зүйлийн 92.5 дахь хэсгийг доор дурдсанаар өөрчлөн найруулах:

“92.5.Энэ хуулийн 92.4-т заасан хугацааг багасгах тохиолдолд ажил үүрэг гүйцэтгэх, амрах хугацаа нь тэнцүү байхаар ажил олгогч, ажилтны төлөөлөгч харилцан тохиролцож болно.” гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

14.Анхны хэлэлцүүлгээр дэмжигдсэн 14 дэх саналыг техникийн шинжтэй засвар орсон тул дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

Төслийн 104 дүгээр зүйлийн 104.7 дахь хэсгийн “олгоогүй, эсхүл” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

15.Анхны хэлэлцүүлгээр дэмжигдсэн 15 дахь саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

Төслийн 107 дугаар зүйлийн 107.2 дахь хэсгийн “хамтын хэлэлцээрээр зохицуулна.” гэснийг “хамтын хэлэлцээрээр зохицуулж болно.” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

16.Анхны хэлэлцүүлгээр дэмжигдсэн 123 дугаар зүйл дээр давхацсан агуулга бүхий өгүүлбэрийг хассан тул дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

17.Төслийн 123 дугаар зүйлийн 123.7 дахь хэсгийн “Ажил олгогч, сахилгын зөрчлийн шинж, үр дагаврыг харгалзан энэ хуулийн 114.1 дэх хэсэгт заасан сахилгын шийтгэлийг сонгож хэрэглэнэ.” гэсэн хоёр дахь өгүүлбэрийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувиийн саналаар дэмжигдлээ.

Төслийн 123 дугаар зүйлийн 123.7 дахь хэсгийг дахин санал хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

18.Төслийн 154 дүгээр зүйлийн 154.11 дэх хэсгийн “эсхүл шийдвэрийг” гэснийг “эсхүл шийдвэр хүчин төгөлдөр болсноос хойш” гэж өөрчилж мөн хэсгийн “хүлээн авснаас хойш” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

19.Хөдөлмөрийн тухай хуулийн шинэчилсэн найруулгыг дагаж мөрдөх хугацааг 2022 оны 01 дүгээр сарын 01-нээс дагаж мөрдөх гэснийг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

Төслийн 166 дугаар зүйлийн 166.1 дэх хэсгийг дор дурдсанаар өөрчлөн найруулах:

“166.1.Энэ хуулийг 2022 оны 01 дүгээр сарын 01-ний өдрөөс эхлэн дагаж мөрдөнө.” гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

20.Хөдөлмөрийн тухай хуулийн төслийн хамт өргөн мэдүүлсэн Жижиг, дунд үйлдвэрийн тухай хуульд өөрчлөлт оруулах тухай хуулийн төслийг хууль санаачлагчид нь буцаах гэсэн саналыг дэмжье гэсэн санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

21.Улсын Их Хурлын гишүүн Ц.Сандаг-Очир, Д.Сарангэрэл нарын гаргасан, Хөдөлмөрийн хуулийн шинэчилсэн найруулгын төслийн 99 дүгээр зүйлийн 99.3 дахь хэсгийн “ажлын 20 өдөр” гэснийг “ажлын 15 өдөр” гэсэн саналыг дахин хураалгах нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

Төслийн 99 дүгээр зүйлийн 99.3 дахь хэсгийн “ажлын 20 өдөр” гэснийг “ажлын 15 өдөр” гэж өөрчлөх гэсэн саналыг дэмжье гэсэн санал хураалт явуулъя.

Дээрх саналтай холбогдуулан ажлын хэсгийн ахлагч, Улсын Их Хурлын гишүүн Ц.Мөнх-Оргил санал хэлэв.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

**М.Оюунчимэг:** Төслийн 99.4, 99.6 дахь хэсгийг өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

*Зарчмын зөрүүтэй саналын томьёоллоор санал хурааж дууслаа.*

***Хөдөлмөрийн тухай хуулийн шинэчилсэн найруулгын төслийн хамт өргөн мэдүүлсэн хуулийн төслүүд:***

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Төрийн албаны тухай хуульд нэмэлт, өөрчлөлт оруулах тухай хуулийн төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

**М.Оюунчимэг:** Төрийн албаны тухай хуульд нэмэлт, өөрчлөлт оруулах тухай хуулийн төслийн “Төрийн албан хаагчид олгох, ээлжийн нэмэгдэл амралт” гэсэн 611 дүгээр зүйлийг хасах гэсэн саналыг дэмжье гэсэн санал хураалт явуулъя.

Дээрх саналтай холбогдуулан ажлын хэсгийн ахлагч, Улсын Их Хурлын гишүүн Ц.Мөнх-Оргил санал хэлэв.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Ц.Мөнх-Оргил Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 11 цаг 45 минутад хэлэлцэж дуусав.*

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *“Хөдөлмөрийн тухай хууль батлагдсантай холбогдуулан авах зарим арга хэмжээний тухай” Улсын Их Хурлын тогтоолын төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Тогтоолын төслийн анхны хэлэлцүүлэгтэй холбогдуулан Улсын Их Хурлын гишүүн С.Чинзоригийн тавьсан асуултад ажлын хэсгийн ахлагч, Улсын Их Хурлын гишүүн Ц.Мөнх-Оргил хариулж, тайлбар хийв.

Улсын Их Хурлын гишүүн Ц.Мөнх-Оргил “Хөдөлмөрийн тухай хууль батлагдсантай холбогдуулан авах зарим арга хэмжээний тухай” Улсын Их Хурлын тогтоолын төслийг анхны хэлэлцүүлгээр нь батлах горимын санал гаргав.

**М.Оюунчимэг:** Улсын Их Хурлын гишүүн Ц.Мөнх-Оргилын гаргасан горимын саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар горимын санал дэмжигдлээ.

**М.Оюунчимэг:** “Хөдөлмөрийн тухай хууль батлагдсантай холбогдуулан авах зарим арга хэмжээний тухай” Улсын Их Хурлын тогтоолын төслийг анхны хэлэлцүүлгээр нь батлах саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 3

Бүгд: 14

78.6 хувийн саналаар дэмжигдлээ.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Аж ахуйн нэгжийн орлогын албан татварын тухай хуульд өөрчлөлт оруулах тухай хуулийн* *төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Төслийн талаар Улсын Их Хурлын гишүүдээс зарчмын зөрүүтэй санал гараагүй тул Улсын Их Хурлын гишүүн Ц.Мөнх-Оргил анхны хэлэлцүүлгээр батлах горимын санал гаргав.

**М.Оюунчимэг:** Улсын Их Хурлын гишүүн Ц.Мөнх-Оргилын гаргасан горимын саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар горимын санал дэмжигдлээ.

**М.Оюунчимэг:** Аж ахуйн нэгжийн орлогын албан татварын тухай хуульд өөрчлөлт оруулах тухай хуулийн төслийг анхны хэлэлцүүлгээр нь батлах саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Мэдээллийн ил тод байдал ба мэдээлэл авах эрхийн тухай хуулийн* *төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Төслийн талаар Төслийн талаар Улсын Их Хурлын гишүүдээс зарчмын зөрүүтэй санал гараагүй тул Улсын Их Хурлын гишүүн Ц.Мөнх-Оргил анхны хэлэлцүүлгээр батлах горимын санал гаргав.

**М.Оюунчимэг:** Улсын Их Хурлын гишүүн Ц.Мөнх-Оргилын гаргасан горимын саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 3

Бүгд: 14

78.6 хувийн саналаар горимын санал дэмжигдлээ.

**М.Оюунчимэг:** Мэдээллийн ил тод байдал ба мэдээлэл авах эрхийн тухай хуулийн төслийг анхны хэлэлцүүлгээр нь батлах саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 4

Бүгд: 14

71.4 хувийн саналаар дэмжигдлээ.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд өөрчлөлт оруулах тухай хуулийн* *төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Төслийн талаар Улсын Их Хурлын гишүүдээс зарчмын зөрүүтэй санал гараагүй тул Улсын Их Хурлын гишүүн Ц.Мөнх-Оргил анхны хэлэлцүүлгээр батлах горимын санал гаргав.

**М.Оюунчимэг:** Улсын Их Хурлын гишүүн Ц.Мөнх-Оргилын гаргасан горимын саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 4

Бүгд: 14

71.4 хувиийн саналаар горимын санал дэмжигдлээ.

**М.Оюунчимэг:** Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд өөрчлөлт оруулах тухай хуулийн төслийг анхны хэлэлцүүлгээр нь батлах саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 4

Бүгд: 14

71.4 хувиийн саналаар дэмжигдлээ.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Эх, эцэг, олон хүүхэдтэй өрх толгойлсон эх, эцэгт тэтгэмж олгох тухай хуульд өөрчлөлт оруулах тухай хуулийн* *төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Төслийн талаар Улсын Их Хурлын гишүүдээс зарчмын зөрүүтэй санал гараагүй тул Улсын Их Хурлын гишүүн Ц.Мөнх-Оргил анхны хэлэлцүүлгээр батлах горимын санал гаргав.

**М.Оюунчимэг:** Улсын Их Хурлын гишүүн Ц.Мөнх-Оргилын гаргасан горимын саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувиийн саналаар горимын санал дэмжигдлээ.

**М.Оюунчимэг:** Эх, эцэг, олон хүүхэдтэй өрх толгойлсон эх, эцэгт тэтгэмж олгох тухай хуульд өөрчлөлт оруулах тухай хуулийн төслийг анхны хэлэлцүүлгээр нь батлах саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу*** *Татварын ерөнхий хуульд өөрчлөлт оруулах* тухай *хуулийн* *төслийн талаар ажлын хэсгээс гаргасан зарчмын зөрүүтэй саналын томьёоллоор* ***санал хураалтыг*** *MyParliament программыг ашиглан цахим хэлбэрээр явуулав.*

Төслийн талаар Улсын Их Хурлын гишүүдээс зарчмын зөрүүтэй санал гараагүй тул Улсын Их Хурлын гишүүн Ц.Мөнх-Оргил анхны хэлэлцүүлгээр батлах горимын санал гаргав.

**М.Оюунчимэг:** Улсын Их Хурлын гишүүн Ц.Мөнх-Оргилын гаргасан, Татварын ерөнхий хуульд өөрчлөлт оруулах тухай хуулийн төслийн анхны хэлэлцүүлгийг эцэслэн батлах үе шаттай нэгтгэн явуулах гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

Улсын Их Хурлын гишүүн Ц.Мөнх-Оргил Хөдөлмөрийн тухай хуулийн шинэчилсэн найруулгын төслийн эцсийн хэлэлцүүлэг хийгдэх гэж байгаатай холбогдуулан “Оюу толгой” ХХК-аас ирүүлсэн саналыг уншиж танилцуулав.

Байнгын хорооноос гарах санал, дүгнэлтийг Улсын Их Хурлын гишүүн М.Оюунчимэг Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 12 цаг 10 минутад хэлэлцэж дуусав.*

***Хоёр.Коронавируст халдвар /КОВИД-19/-ын эмчилгээ, эмнэл зүй, тархвар судлалын талаар Эрүүл мэндийн сайд болон Улсын онцгой комиссын дэргэдэх эрдэмтдийн зөвлөлийн мэдээлэл сонсох***

Хэлэлцэж буй асуудалтай холбогдуулан Эрүүл мэндийн сайд С.Энхболд, Эрүүл мэндийн яамны Төрийн нарийн бичгийн дарга Ц.Эрдэнэбилэг, Улсын онцгой комиссын дэргэдэх Эрдэмтдийн зөвлөлийн гишүүн, доктор Т.Бэгзсүрэн, Эрдэмтдийн зөвлөлийн гишүүн Б.Сувд, Эрүүл мэндийн сайдын зөвлөх О.Батбаяр нар “Их эзэн Чингис хаан” танхимаас оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Нийгмийн бодлогын байнгын хороо хариуцсан ахлах зөвлөх Б.Цогзолбаяр, мөн хэлтсийн референт Б.Мажигсүрэн, Хяналт шалгалт, үнэлгээний газрын Хяналт шалгалтын хэлтсийн ахлах зөвлөх Ч.Онончимэг, зөвлөх С.Эрдэнэчимэг, референт Х.Хэрлэн нар байлцав.

Коронавируст халдвар /КОВИД-19/-ын эмчилгээ, эмнэл зүй, тархвар судлалын талаар Улсын Их Хурлын гишүүн,  Түр хороо /*Коронавируст халдвар КОВИД-19/-ны цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн биелэлтийг сар тутам нэлттэйгээр хэлэлцэж, хяналт тавих, шаардлагатай бол Улсын Их Хурлын холбогдох Байнгын хорооны хуралдаанаар хэлэлцүүлэх, санал, дүгнэлт гаргах үүрэг бүхий*/-ны дарга Б.Баттөмөр, Эрүүл мэндийн сайд С.Энхболд, Улсын онцгой комиссын дэргэдэх Эрдэмтдийн зөвлөлийн гишүүн, доктор Т.Бэгзсүрэн нар мэдээлэл хийв.

Мэдээлэлтэй холбогдуулан Улсын Их Хурлын гишүүн С.Чинзориг, Б.Баттөмөр, Б.Бейсен, Ж.Чинбүрэн, Ц.Мөнх-Оргил нар “Их эзэн Чингис хаан” танхимаас, Улсын Их Хурлын гишүүн Д.Сарангэрэл, Б.Энхбаяр, Ц.Сандаг-Очир, Б.Баярсайхан, П.Анужин, Д.Батлут нарын цахимаар тавьсан асуултад Эрүүл мэндийн сайд С.Энхболд хариулж, тайлбар хийв.

Улсын Их Хурлын гишүүн Б.Баттөмөр, Ж.Чинбүрэн, Б.Бейсен, Д.Сарангэрэл нар үг хэлэв.

Мэдээлэлтэй холбогдуулан Байнгын хорооноос Эрүүл мэндийн яам, Засгийн газарт үүрэг даалгавар өгөхөөр тогтов.

Нийгмийн бодлогын байнгын хорооноос Эрүүл мэндийн яам тодорхой санал оруулж ирэхийг үүрэг болгов. Улсын Их Хурлын гишүүд Коронавируст халдвар /КОВИД-19/-ын эмчилгээ, эмнэл зүй, тархвар судлалын талаар мэдээлэл сонсов. /13.33/

*Хуралдаан 3 цаг 19 минут үргэлжилж, 16 гишүүнээс 15 гишүүн хүрэлцэн ирж, 93.8 хувийн ирцтэйгээр 13 цаг 34 минутад өндөрлөв.*

**Тэмдэглэлтэй танилцсан:**

НИЙГМИЙН БОДЛОГЫН

БАЙНГЫН ХОРООНЫ ДАРГА М.ОЮУНЧИМЭГ

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Б.БАТГЭРЭЛ

**МОНГОЛ УЛСЫН ИХ ХУРЛЫН 2021 ОНЫ ХАВРЫН ЭЭЛЖИТ**

**ЧУУЛГАНЫ НИЙГМИЙН БОДЛОГЫН БАЙНГЫН ХОРООНЫ 6 ДУГААР**

**САРЫН 23-НЫ ӨДӨР /ЛХАГВА ГАРАГ/-ИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

**М.Оюунчимэг:** Байнгын хорооны гишүүдийн олонх хүрэлцэн ирж, ирц 69 хувьтай бүрдсэн тул Нийгмийн бодлогын байнгын хорооны 2021 оны 6 дугаар сарын 23-ны өдрийн хуралдаан нээснийг мэдэгдье. Өнөөдрийн хуралдаанд гишүүд танхимаар болоод цахимаар оролцож байна. Улсын Их Хурлын гишүүн Анужин, Батлут, Бейсен, С.Ганбаатар, Жаргалмаа, Сандаг-Очир, Сарангэрэл, Саранчимэг нарын гишүүд цахимаар оролцож байна. Танхимаар Улсын Их Хурлын гишүүн, ажлын хэсгийн ахлагч Мөнх-Оргил, Чинбүрэн, Чинзориг нарын гишүүд танхимаар оролцож байна. Тасалсан болоод чөлөөтэй гишүүд алга байна. Одонтуяа гишүүн, Туваан гишүүн цахимаар ирцэндээ одоо орж байгаа юм байна.

Ингээд өнөөдрийн Байнгын хорооны хуралдаанаар хэлэлцэх асуудлаа танилцуулъя.

1.Хөдөлмөрийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд. Засгийн газар 2018 оны 3 дугаар сарын 26-ны өдөр өргөн мэдүүлсэн, эцсийн хэлэлцүүлэг өнөөдөр хийхээр байгаа.

Хөдөлмөрийн тухай хууль /шинэчилсэн найруулга/ батлагдсантай холбогдуулан авах зарим арга хэмжээний тухай тогтоол, Хөдөлмөрийн тухай хууль  /шинэчилсэн найруулга/-ыг дагаж мөрдөх журмын тухай хуулийн төслийн анхны хэлэлцүүлэг.

2.Хэлэлцэх хоёр дахь асуудал маань Коронавируст халдвар, КОВИД-ын эмчилгээ, эмнэл зүй, тархвар судлалын талаар Эрүүл мэндийн сайдын болон Аюулгүй байдал, гадаад бодлогын байнгын хорооны дарга нарын мэдээллийг сонсохоор байгаа.

Хэлэлцэх асуудалтай холбоотой өөр саналтай гишүүд байна уу? Цахимаар байна уу? Алга байна.

Ингээд өнөөдрийн хэлэлцэх асуудалдаа оръё. Хэлэлцэх асуудал нэг

**Нэг.Хөдөлмөрийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийн эцсийн хэлэлцүүлгийг хийнэ.**

Анхны хэлэлцүүлгээр олонхын дэмжлэг авсан саналыг хуулийн төсөлд нэмж тусган, эцсийн хэлэлцүүлэгт бэлтгэсэн төслийг гишүүд та бүхэнд бүгдэд нь тараасан байгаа. Эцсийн хэлэлцүүлэгт бэлтгэгдсэн талаарх танилцуулгыг ажлын хэсгийн ахлагч Цэндийн Мөнх-Оргил гишүүн танилцуулна.

**Ц.Мөнх-Оргил:** Байнгын хорооны дарга, эрхэм гишүүд ээ,

Монгол Улсын Засгийн газраас 2018 оны 3 дугаар сарын 26-ны өдөр Улсын Их Хуралд өргөн мэдүүлсэн Хөдөлмөрийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийг нэгдсэн чуулганаар анхны хэлэлцүүлгийг 2021 оны 6 дугаар сарын 17-ны өдөр явуулж, эцсийн хэлэлцүүлэгт бэлтгүүлэхээр байнгын хороонд шилжүүлсэн.

Ажлын хэсэг 2021 оны 6 дугаар сарын 21-ний өдөр хуралдаж, нэгдсэн хуралдаанаар хуулийн төслийн анхны хэлэлцүүлэг явуулах үед хуралдаан даргалагчаас төслийн зарим зүйл, заалт, хэсэг, заалтыг гүйцээн боловсруулж, хуулийн төслийн холбогдох зүйл, хэсэг, заалттай уялдуулах чиглэл өгсний дагуу уртын ээлжээр ажиллах 14, 14 хоногийн хугацааг багасгах тохиолдолд ажил үүрэг гүйцэтгэх, амрах хугацаа нь тэнцүү байхаар ажил олгогч, ажилтны төлөөлөгч харилцан тохиролцох, үл өрсөлдөх гэрээний үйлчлэх хугацаа, хөдөлмөр эрхлэлтийн харилцаа дууссанаас хойш нэг жилээс илүүгүй байх, ажилтны хөдөлмөр эрхлэлтийн харилцааг энэ хуульд зааснаас бусад үндэслэлээр ажил олгогчийн санаачилгаар цуцлахыг хориглох зэрэг зарчмын зөрүүтэй саналуудыг бэлдлээ.

Түүнчлэн Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-т заасны дагуу ажил хаялт, хөдөлмөрийн эрхийн маргаан, гэрээсээ ажиллах ажилтны хөдөлмөрийн гэрээг тодорхой болгож, ажил олгогч, ажилтныг хууль тогтоомжид заасны дагуу ажлын байрны чиг үүргийн дагуу мэргэжлээ дээшлүүлэх, давтан сурах боломжоор хангах, дагалдангаас суралцах ажилтны ажил олгогчоос болон ажилтнаас төлөх, нийгмийн даатгалын шимтгэлийг тодорхой болгох, мөн хуулийн төслийг 2022 оны 1 дүгээр сарын 1-ний өдрөөс дагаж мөрдөх зэрэг зарчмын зөрүүтэй 16 санал бэлтгэлээ. Эдгээр 6 саналын 6 санал нь Улсын Их Хурлын гишүүн Ж.Ганбаатарын бэлдэж, ажлын хэсэгт ирүүлсэн санал болно.

Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.5-д заасны дагуу “Хууль, тогтоолыг хэрэгжүүлэх арга хэмжээний тухай” тогтоол, уг хуулийг дагаж мөрдөх журмын тухай хуулийн төслийг тус тус боловсрууллаа.

Хөдөлмөрийн тухай хуулийн төсөл болон хамт өргөн мэдүүлсэн хуулийн төслүүдийг Байнгын хороо болон чуулганы нэгдсэн хуралдаанд бэлтгэх, санал, дүгнэлтийн төсөл боловсруулах ажлын хэсгийн саналыг хэлэлцэн шийдвэрлэж өгөхийг хүсье. Анхаарал тавьсанд баярлалаа.

**М.Оюунчимэг:** Ажлын хэсгийн ахлагч Мөнх-Оргил гишүүнд баярлалаа.

Эцсийн хэлэлцүүлэгт бэлтгэсэн талаарх танилцуулгатай холбогдуулан асуулт асуух гишүүд байвал нэрсээ өгье. Цахимаар хоёр гишүүн байна. Улсын Их Хурлын гишүүн Сарангэрэл, Б.Энхбаяр гэсэн хоёр гишүүн цахимаар асуулт асуухаар нэрээ өгсөн байна. Сарангэрэл гишүүнийг урьж байна.

**Д.Сарангэрэл:** Баярлалаа. Хөдөлмөрийн хууль дээр ажилласан ажлын хэсгийнхэнд талархаж байгаа. Манай Мөнх-Оргил гишүүн бас аргагүй туршлагатай гишүүний хувьд бол энэ хууль дээр их сайн ажилласан гэдгийг хөндлөнгөөс хараад үнэлж, талархаж байгаа.

Асуулт болон хэд хэдэн тодруулах зүйл бол байна. Ажилласан жилийг харгалзахгүйгээр амралтын өдрийг 20 хувь болгосон нь бол би энийг зөв зүйтэй гэж бодохгүй байгаа юм. Яагаад гэвэл юу хуучин бол ер нь амралт маань 15 хоногоос эхэлдэг, 5 жил тутамд 3 хоног нэмж олгодог. Энэ нь өөрөө тухайн хүн ажлын байрандаа тогтвортой ажиллах. Тэгээд мэдээж тэр хүний нас нэмэгдэж байгаатай холбогдуулан бас ажил амралтаа зохицуулах ийм шаардлага байдаг. Энэ бол бас нэлээд тийм судалгаа, шинжлэх ухааны үндэслэлтэй хийсэн энэ амралтын хугацааг бол зүгээр л ажилласан жилийг үл харгалзан шууд 20 хоног болгож байгааг бол, би энийг оновчгүй гэж үзэж байгаа. Энийг та нар ямар үндэслэлээр ийм өөрчлөлт хийж байгаа юм бэ? Энийгээ нэг хэлээч гэж.

Хоёрдугаарт, уурхайчдын тухайд 28 хоног ажиллаад 10-14 хоног амардаг бол энэ бол гэр бүлд бол үнэхээр сөрөг байсан. Үүнийг 14 хоногийн амралт 14 хоногийн хугацаатай ажил эрхлэх ийм боломжийг олгож байгаад, үнэхээр манай ажлын хэсэг бол зөв шийдэл байлаа гэж ингэж үзэж байгаа. Тэгээд хөдөлмөрийн гэрээг тодорхой болгоно, байнгын ажлын байр гэж юуг хэлэх вэ?

Энэ талын мэдээллүүдийг, яг хуулийн төсөлтэй ингээд уншаад танилцахад жоохон ойлгогдохгүй байна лээ. Энэ хөдөлмөрийн гэрээг тодорхой болгох асуудлынхаа талаар иргэддээ бас мэдээлэл өгөх нь би зүйтэй гэж ингэж бодож байна.

Дөрөвдүгээрт хэлэх гэж байгаа зүйл бол ажлын байрны дарамт, хөдөлмөр эрхлэлтийн харилцаанд учрах янз бүрийн бэрхшээлүүд байгаа. Дээр нь бидний сүүлийн үед маш их ярьж байгаа бэлгийн дарамт. Энэ их тодорхойгүй орсон гэж бодогдлоо Мөнх-Оргил гишүүн ээ? Ерөнхийдөө ингээд хөдөлмөрийн харилцаанд ажлын байран дахь дарамт, энэ элдэв юм, бэлгийн хүчирхийллийг хориглоё гээд. Энэ тодорхойгүй байна. Гадаад орны туршлагууд байж байгаа шүү дээ. Ерөөсөө аж ахуйн нэгжүүд ажлын байранд нөгөө ёс зүйн хэм хэмжээ, хөдөлмөрийн харилцаанд баримтлах зарчим, дүрэм гэдгийг байгууллага болгон ингэж гаргаж мөрдөнө.

**М.Оюунчимэг:** Сарангэрл гишүүн 1 минут нэмж авах уу? Хариултын дараа авах уу? Хариултаас өмнө ажлын хэсгийг танилцуулъя. Танхимд биечлэн оролцож байгаагаар Хөдөлмөр, нийгмийн хамгааллын Төрийн нарийн бичгийн дарга Өнөрбаяр, Хөдөлмөр, нийгмийн хамгааллын яамны Хөдөлмөрийн харилцааны бодлогын хэрэгжилтийг зохицуулах газрын дарга Алимаа, Монголын ажил олгогч эздийн нэгдсэн холбооны гүйцэтгэх захирал Ганбаатар, Монголын үйлдвэрчний эвлэлийн холбооны ерөнхий нарийн бичгийн дарга Адъяа, Монголын Үндэсний худалдаа, аж үйлдвэрийн танхимын Ерөнхийлөгч Амартүвшин гэсэн нарын хүмүүс танхимаар оролцож байна. Цахимаар Хөдөлмөр нийгмийн хамгааллын сайд Ариунзаяа, Хөдөлмөр, нийгмийн хамгааллын яамны Хөдөлмөрийн харилцааны бодлогын хэрэгжилтийг зохицуулах газрын ахлах шинжээч Маяа гээд ийм хүмүүст оролцож байгаа.

Мөнх-Оргил гишүүн хариулъя.

**Ц.Мөнх-Оргил:** Баярлалаа. Сарангэрэл гишүүний асуултад хариулъя. Жилийн ээлжийн амралтын хугацааг ажилласан жилээс нь шалтгаалаад нэмэлт өдрүүдтэй ажлын 15 хоног буцаагаад болгоё гэдэг саналыг Улсын Их Хурлын гишүүн Сандаг-Очир өнгөрсөн ажлын хэсгийн хуралдаан дээр гаргасан. Тэгээд өнөөдөр энэ асуудлаар санал хураана. Манай ажлын хэсэг энэ саналыг дэмжихэд бэлэн байгаа. Тэгэхдээ санал нь бол Сандаг-Очир гишүүнээс орж ирнэ. Хэрвээ та хүсвэл энэ санал дээр хамтран санал оруулж болно. Яагаад 15, 20 болгосон энэ тэр гээд янз бүрийн үндэслэлүүд бол байгаа. Тэгэхдээ нэгэнт одоо буцаад 15-даа орж байгаа учраас энэ үндэслэлүүдийг дэлгэрүүлж тайлбарлаж яриад яах вэ?

14 хоног ажиллаад 14 хоног амардаг тогтолцоонд уртын ээлжийнхэн шилжинэ. Энэ хуулиар гэхдээ тодотгол оруулж өгсөн 14-өөс доош хоног ажиллахаар бол 14-өөс яг тэр ажиллаж байгаа өдөртөө тэнцсэн өдөр амрахаар тохиролцож болно гэдэг заалт тодотгож өгч байгаа юм. Яагаад гэвэл орон нутгийн олон уурхайнууд 7, 7 хоногоор ажиллаж амардаг юм байна. Тэгэхээр хуулиараа бид нар бүгдийг нь 14 гээд хатуу заачихаар, бас зарим жижиг ялангуяа уурхайнуудын ажилд хүндрэлтэй юм байна гэж үзсэн.

Байнгын ажлын байрны тодорхойлолт, хөдөлмөрийн гэрээг тодорхой болгох асуудлуудыг бол энэ хуульд нэлээн дэлгэрүүлж оруулсан. Бид нар хуулиа сурталчлаад тайлбарлаад явахад бол энэ гарсан ахицууд олон түмэнд илүү ойлгомжтой болох байх гэж бодож байна. Ажил эрхлэлт, хөдөлмөрийн харилцаанд дарамт, хүчирхийлэл, бэлгийн дарамтыг хориглох асуудлаар өргөн барьсан хуулийн төсөлд ч тодорхой туссан. Ажлын хэсгээс шинэчилсэн найруулга дээр ажиллаж байх явцдаа ч гэсэн энийг нэлээн дэлгэрүүлж задалсан.

**М.Оюунчимэг:** Ажлын хэсгийн ахлагч Улсын Их Хурлын гишүүн Мөнх-Оргилд 1 минут нэмж өгье.

**Ц.Мөнх-Оргил:** 7 дугаар зүйл, өөрөөр хэлбэл, хуулийн төсөл дөнгөж эхлэнгүүт л 7 дахь зүйл гэдэг бол нэлээн тийм ач холбогдол, өгсөн чухал заалт болгож оруулж байна гэсэн үг. 7 дугаар зүйл нь ажил эрхлэлт, хөдөлмөрийн харилцаанд дарамт хүчирхийлэл, бэлгийн дарамтыг хориглоно гээд. Тэгээд энэ дарамт гэдгийг тодорхойлсон хэл амаар доромжлох, нэр төр, алдар хүндийг гутаах, хүчирхийлэл гэдэг нь зодох, цохих зэргээр бусдын эрүүл мэндийн эсрэг хүчирхийлэл үйлдэх, үйлдэхээр заналхийлэх, бэлгийн дарамтыг хориглож байгаа нь бол бэлгийн дарамтыг тодорхойлохдоо ажил, эрхлэлт, хөдөлмөрийн харилцаанд ажил олгогч, ажилтан, гуравдагч этгээд бие биедээ хүсээгүй байхад нь бэлгийн сэдлээр, үгээр, биеэр, цахимаар болон бусад хэлбэрээр илэрхийлэх, бэлгийн харилцаанд орох эсэхээс шалтгаалж ажил, албан тушаал, цалин хөлс зэрэг эдийн засгийн болон бусад байдлаар урамшуулах, эсвэл хохироохоор айлган сүрдүүлэх тулган шаардах, болзол тавих байдлаар бэлгийн дарамт үзүүлэхийг хориглоно гээд тодорхойлолтуудыг нэлээн.

**М.Оюунчимэг:**Сарангэрэл гишүүн 1 минут нэмж тодруулъя.

**Д.Сарангэрэл:**Баярлалаа. Тэгээд ер нь Мөнх-Оргил гишүүн, энэ ажлын байрны бэлгийн дарамт шахалт хүчирхийлэл, энэ дарамтын талаар бол бид нар их ярьж байгаа. Тэгээд энэ болгон бол хуулиар ингээд зохицуулагдаад хуульд заагаад явж байгаа боловч амьдрал дээр ерөөсөө хэрэгжихгүй байгаа учраас энийг ингээд бусад орны гадаадын туршлага илүү их ажлын байранд тулгуурласан тухайн байгууллагын дүрэм, журам байхаар, тэрийг ажилтнуудад нь маш сайн ойлгуулсан. Ялангуяа тэр албаны эрх нөлөөний хүмүүст их ойлгуулсан ийм зүйлийг энэ хуулийг хэрэгжүүлэх журам дээр анхаарч ажиллах ёстой юм байна гэж ингэж бодож байгаа.

Би тэгээд Сандаг-Очир гишүүнтэй тэр амралтын хоног дээр бас санал нэгдэж оръё гэдгийг хэлье. Дээр нь энэ хуулийн төсөлд та бүхний маань оруулсан бас нэг гол зүйл бол хүний бичиг баримтыг барьцаалдаг нэг тийм эвгүй, сэтгэлд их таагүй тэр зүйлийг бол бас үгүй болгож байгаа юм байна лээ. Үүнд талархаж байгаа шүү. Тэгээд би ч гэсэн манай Нийгмийн бодлогын байнгын хороо, дарга Оюунчимэг, ажлын хэсгийн дарга Мөнх-Оргил гишүүн, үйлдвэрчний байгууллага, Ажил олгогч эздийн холбоо, Худалдаа, аж үйлдвэрийн танхим, Хөдөлмөрийн яам энэ байгууллагууддаа, та бүхэндээ маш их талархаж байгаа шүү. Би бас парламентад.

**М.Оюунчимэг:** Энхбаяр гишүүн асуултаа асууя.

**Б.Энхбаяр:** Гишүүдийнхээ өглөөний амгаланг айлтгая. Юуны урьд олон парламент, Засгийн газар дамнаж яригдаж байсан, одоо хамгийн суурь хууль. Энэ хуулийн өөрчлөлт хамаарахгүй нэг ч хүн байхгүй том байхгүй. Тэгээд ийм суурь хуулийг бас гаргаж, энэ парламентын үед энэ том шинэтгэлийг хийж байгаа Засгийн газар, Хөдөлмөр, нийгмийн хамгааллын яам, Нийгмийн бодлогын байнгын хороо, ажлын хэсэг Мөнх-Оргил гишүүн, мөн ажлын хэсгийн бүх гишүүдэд бас талархал илэрхийлье.

Энэ Хөдөлмөрийн хуулийг дагасан эрүү, зөрчлийн хууль явж байсан. Би тэр дотор манай Хууль зүйн байнгын хороо ярина гээд орхичихсон байсан. Тэр чинь хэвээрээ байна уу? Одоо ингээд энэ чинь эцсийн хэлэлцүүлэг гэхээр ингээд батлагдчихаж байна уу? Тэр гаргасан хуулиуд яах билээ? Тэр дотор чинь ажлын байрны бэлгийн дарамтаас эхлүүлээд эрүү, зөрчлийн хуульд орох өөрчлөлтүүд чинь тэнд яваад байсан байхгүй юу. Тэгээд би тэр асуудал орхигдож байна уу, эсвэл одоо ингээд цуг батлагдчихаж байна уу гэдэг асуулт байна. Баярлалаа.

**М.Оюунчимэг:** Энхбаяр гишүүнд баярлалаа. Ажлын хэсгийн ахлагч Мөнх-Оргил гишүүн хариулъя.

**Ц.Мөнх-Оргил:** Баярлалаа. Энхбаяр гишүүний асуултад хариулъя. Хөдөлмөрийн тухай хуулийн шинэчилсэн найруулгын төслийг Засгийн газар өргөн барихдаа нийт 19 хууль хуульд нэмэлт, өөрчлөлт оруулахаар өргөн барьсан юм. Тэгээд эд нарыг бол ихэнхийг нь бид нар анхны хэлэлцүүлгээрээ Улсын Их Хурлын нэгдсэн хуралдаанаараа оруулчихсан. Гэхдээ энд хоёр, гурван хууль үлдчихээд байгаа юм. Нэгдүгээрт ажлын байрны бэлгийн дарамттай холбоотой Эрүүгийн хуульд нэмэлт орох ёстой. Мөн Хөдөлмөрийн хууль тогтоомжийг зөрчсөнтэй холбогдуулж торгууль ногдуулах асуудлууд Зөрчлийн хуульд орох ёстой. Тэгээд энэ хөдөлмөрийн гэрээ, хөлсөөр ажиллах гэрээ, ажил үүрэг, гүйцэтгэх гэрээ гээд Иргэний хуулийн гурван төрлийн гэрээний тодорхойлолтуудыг шинэчлэх шаардлага байгаа.

Ингээд энэ гурван хуулийг бид нар хэлэлцүүлье гэдэг байр суурьтай байж байтал Их Хурлын Тамгын газрын хуулийн хэлтсийнхэн, Засгийн газар, Хууль зүй, дотоод хэргийн яамныхан хуульд тэртээ тэргүй 2022 оны 1 сарын 1-нээс хүчин төгөлдөр болох юм байна. Тэр хооронд Засгийн газар, Зөрчлийн хуулийн шинэчилсэн найруулгыг өргөн барина, энэндээ танай энэ саналуудыг бүгдийг нь суулгаад нэмээд оруулчихъя. Эрүүгийн хуульд зарим засвар өөрчлөлт оруулах асуудлууд орно, тэр дотроо энэ саналуудыг нэмээд оруулчихъя. Тэгээд намрын чуулганаар өргөн барья гэдэг санал тавьсан.

Тэгээд бид саналыг нь хүлээж аваад одоо хууль батлагдаад хүчин төгөлдөр үйлчилж эхлэх хүртэлх хугацаанд Засгийн газар Монгол Улсын Хөдөлмөрийн тухай хууль шинэчилсэн найруулгад нийцүүлэн Эрүүгийн, Иргэний, Зөрчлийн тухай, Аж ахуйн нэгжийн орлогын албан татварын тухай, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай, Мэдээллийн ил тод байдал, мэдээлэл авах эрхийн тухай, Эх, олон хүүхэдтэй эх, өрх толгойлсон эх, эцэгт тэтгэмж олгох тухай эдгээр хуулиудад шаардлагатай нэмэлт, өөрчлөлтүүдийг 2021 нэгэн оны намрын ээлжит чуулганы хугацаанд өргөн мэдүүлээч ээ. Мөн Үйлдвэрчний эвлэлүүдийн эрхийн тухай хуулийн шинэчилсэн найруулгын төслийг 2022 онд багтаан Улсын Их Хуралд өргөн мэдүүлээч ээ гэсэн үүргийг Засгийн газарт даалгаж байгаа.

**М.Оюунчимэг:** Энхбаяр гишүүн 1 минь тодотгоё.

**Б.Энхбаяр:** Одоо энэ танхимд Засгийн газрын сайдаас хэн байгаа юм бол, энд шууд амыг нь авмаар байна. Засгийн газар чинь ерөөсөө хуулийн төсөл барихдаа маргааш, маргааш, маргааш гээд л маш олон юман дээр тэгээд байгаа шүү дээ. Төрийн өмчийн багц хуулийг 2020 оны намрын чуулган байсан, одоо 2021 оны намар гэсэн юм ярьчихсан л байж байна. Тэгээд сүүлд нь Их Хурал өөрөө батлаагүй орхичихсон юм шиг, ажлын хэсэг хойшлуулчихсан юм шиг ярьж болохгүй. Би протоколд үлдээхийн тулд. Засгийн газар та нар өөрсдөө тэгвэл хэлсэн байна шүү, намар өргөн барина гэж хэлсэн байна. Тэрийг нь бас протоколд үлдээчихмээр байна. Сайд нараас хэн нь байгаа юм бол?

**М.Оюунчимэг:** Ариунзаяа сайд байна уу? Цахимаар Ариунтуяа сайд оролцож байгаа. Ариунзаяа сайд сая Энхбаяр гишүүн бас протоколд тэмдэглүүлье гэсэн байна. Энхбаяр гишүүнтэй зарим зүйл дээр бас санал нэг байна. Чухал санал хэлж байна. Ариунзаяа сайд саналаа хэл дээ. Сая Энхбаяр гишүүний хэлсэн үгийг сонссон уу? Саналаа хэл дээ.

**А.Ариунзаяа:** Гишүүдэд энэ өдрийн мэндийг хүргэе. Энхбаяр гишүүнд одоо амлаад хэлэхэд бид үйлдвэрчний эвлэлтэй хамтраад Үйлдвэрчний эвлэлийн хуулийг энэ намартаа өргөн барихаар энэ зунжингаа ажиллая. Баярлалаа.

**М.Оюунчимэг:** Засгийн газрын гишүүд анхааралдаа авна шүү дээ. Одоо цахимаар оролцож байгаа гишүүддээ тоног төхөөрөмжөө бэлдээрэй санал хураалт одоо ингээд явах гэж байна шүү гэдгээ хэлье.

Гишүүд асуулт асууж дууслаа.

Ажлын хэсгээс бэлтгэсэн зарчмын зөрүүтэй саналаар санал хураалт явуулахаар байгаа. Энэ анхны хэлэлцүүлгээр санал хурааж дэмжигдсэн боловч Улсын Их Хурлын даргаас гүйцээн боловсруулах чиглэл өгсөн. Хөдөлмөрийн тухай хуулийн шинэчилсэн найруулгын төслийн хэлэлцүүлэгт бэлтгэх ажлын хэсгээс саналын зарим хэсэг, заалтыг өөрчлөн найруулах, үг нэмэх хасах шаардлага үүссэн гэж үзсэн учир Улсын Их Хурлын чуулганы хуралдааны дэгийн тухай хуульд заасны дагуу эцсийн хэлэлцүүлэгт тухайн саналуудыг Байнгын хорооны хуралдаанд оролцсон гишүүдийн гуравны хоёр нь дахин хураалгах нь зүйтэй гэж дэмжсэний дараа энгийн горимоор тухайн зарчмын зөрүүтэй саналыг хураалгахаар байгаа. Тийм учраас гишүүд маань санал хураалтын үед маш анхааралтай байгаарай гэж хэлэх байна.

Ингээд гуравны хоёроор батлаад, дэмжигдсэн тохиолдолд энгийн горимоороо санал хураалт явагдана. Гэхдээ олон санал биш байгаа. Гишүүддээ хэлэхэд энэ 18 санал байгаа юм байна. Гишүүд бэлэн үү, эхлээд туршилтаар яваад үзэх үү?

Байнгын хорооны хуралдаанд оролцож байгаа 13 гишүүний 9 нь дэмжиж байж энэ маань өөрөө босно шүү гэдгийг манай гишүүд сайн анхаараарай. Эхлээд нэг туршилтын санал хураалт явуулъя.

1.Ажлын хэсгийн хурал дээр бусад заалтуудтай нийцүүлэн ажил хаялтыг дахиж тодорхойлохоор болсон байгаа. Үүнтэй холбогдуулаад анхны хэлэлцүүлгээр дэмжигдсэн саналыг дахин хураалгах нь зүйтэй гэснийг дэмжье гэсэн горимоор санал хураалт явуулъя. Хуралдаанд оролцсон гишүүдийн гуравны хоёр нь дэмжих ёстой байгаа. Туршилтын санал хураалт.

Энэ бүртгэлийн санал хураалт байгаа. Чинзориг гишүүний аппарат нь болоогүй байна. Саранчимэг гишүүн, Жаргалмаа гишүүн, Бейсен, Батлут гишүүд маань ирцдээ орчихсон байгаа. Санал хураалтдаа идэвхтэй оролцоорой. Бүртгэлийн санал хураалт сая явсан.

Одоо жинхэнэ санал хураалт.

1.Ажлын хэсгийн хурал дээр бусад заалтуудтай нийцүүлэн ажил хаялтыг дахиж тодорхойлохоор болсон байгаа. Үүнтэй холбогдуулаад анхны хэлэлцүүлгээр дэмжигдсэн саналыг дахин хураалгах нь зүйтэй гэснийг дэмжье гэсэн горимоор санал хураалт.

Гишүүдээ, дэмжье гэсэн горимоор.

14 гишүүн оролцсоноос 12 дэмжиж, 85.7 хувиар энийг дэмжих нь зүйтэй гэж үзсэн байна. Ингээд одоо энгийн горимоор санал хураалт

Анхны хэлэлцүүлгээр санал хурааж дэмжигдсэн 4 дүгээр зүйлийн 4.1.5 дахь заалтын хамтын сонирхлын маргааныг гэснийг хамтын сонирхлын маргаан эсхүл энэ хуулийн 25.2-т заасан хөдөлмөрийн эрхийн маргааныг гэж өөрчлөх.

Санал хураалт, гишүүд ээ. Дэмжье гэсэн горимоор санал хураалт.

Санал хураалтад 15 гишүүн оролцсоноос 12 дэмжиж, 80 хувиар дэмжигдлээ. Гишүүддээ баярлалаа.

2.Хөдөлмөрийн эрхийн маргааныг бусад заалтуудтай нийцүүлэн дахиж томьёолон санал хураахаар ажлын хэсэг дээр ярьсан байгаа. Үүнтэй холбогдуулаад санал хураалтыг дахин явуулъя. Үүнийг дэмжье гэдгээр санал хураалт. Гуравны хоёр нь дэмжих ёстой.

Санал хураалт, гишүүд ээ.

15-12 гишүүн дэмжиж, 80 хувиар өөрчлөх нь зүйтэй гэж гишүүд маань үзлээ. Ингээд зарчмын зөрүүтэй саналаар санал хураая.

Анхны хэлэлцүүлгээр санал хурааж дэмжигдсэн төслийн 4 дүгээр зүйлийн 4.1.16 дахь заалтыг доор дурдсанаар өөрчлөн найруулах:

4.1.16.Хөдөлмөрийн эрхийн маргаан гэж хөдөлмөрийн хууль тогтоомж, бүх төрлийн хамтын гэрээ, хамтын хэлэлцээр, хөдөлмөрийн гэрээ, хөдөлмөрийн дотоод хэм хэмжээг хэрэгжүүлэх, эсхүл эдгээр хэм хэмжээг тайлбарлахтай холбоотойгоор талуудын хооронд үүссэн саналын зөрүүг.

Дэмжье гэсэн горимоор санал хураая.

15-13, 86.7 хувиар дэмжих нь зүйтэй гэж үзлээ.

3.Хөдөлмөрийн харилцаанд шударга бус үйлдлийг хориглохтой холбоотой. 11 дүгээр зүйлд “ажилтны төлөөлөгчид”-ийн дараа “ажилтан” гэдэг гол үгээ орхигдуулсан байна. Тиймээс үүнийг нэмэх шаардлагатай гэж үзсэн байгаа. Энэ саналыг дахин хураах шаардлагатай гэдгээр санал хураалт явуулъя гуравны хоёр нь дэмжих ёстой.

Санал хураалт

15-12 гишүүн дэмжиж, 80 хувийн саналаар өөрчлөх нь зүйтэй гэж үзлээ. Ингэснээр зарчмын зөрүүтэй санал хураалт явуулъя.

Анхны хэлэлцүүлгээр санал хурааж дэмжигдсэн 11 дүгээр зүйлийн 11.2 дахь хэсгийн “ажилтны төлөөлөгчид” гэсний өмнө ажилтан гэж, 53 дугаар зүйлийн 53.1 дэх хэсгийн хэсгийн “зааснаас бусад тохиолдолд” гэсний дараа “ажил олгогч” гэж тус тус нэмэх.

Санал хураалт гишүүд ээ. 15-11 гишүүн дэмжиж, 73.3 хувийн саналаар өөрчлөх нь зүйтэй гэж үзсэн учраас.

4.Ажил хаялт, хөдөлмөрийн эрхийн маргааныг дахиж томьёолсонтой холбогдуулаад төслийн 30.2 дахь хэсгийн “сонирхлын” гэдгийг хасах шаардлага үүсэж байгаа. Тиймээс 30.2 дахь хэсгийг дахин санал хураалгая гэдгээр санал хураалт. Гуравны хоёр нь дэмжих ёстой.

Санал хураалт

15-13, 86.7 хувиар гишүүд маань дэмжлээ. Тиймээс зарчмын зөрүүтэй санал одоо хураалгая.

Анхны хэлэлцүүлгээр санал хурааж дэмжигдсэн 30 дугаар зүйлийн 30.2 дахь хэсгийн “сонирхлын” гэснийг хасах.

Санал хураалт

15-13, 86.7 хувийн саналаар дэмжигдлээ.

5.Ажил олгогч нь ажилтныг мэргэжлээ дээшлүүлэх, давтан сургах боломжоор хангах үүргийг хүлээлгэсэн. Үүнийг “ажлын байрны чиг үүргийн дагуу” гэж тодотгож өгөх нь зүйтэй гэж ажлын хэсэг үзсэн. Улсын Их Хурлын гишүүн Ж.Ганбаатар гишүүний гаргасан санал байгаа. Тиймээс тухайн саналыг дахин санал хураалгая гэдгээр санал хураалт явуулна. Гуравны хоёр нь дэмжих ёстой.

Санал хураалт

15-13, 86.7 хувиар Ганбаатар гишүүний санал дэмжигдлээ. Ингэснээр зарчмын зөрүүтэй санал хураалгая.

Санал хураалт гишүүд ээ.

Анхны хэлэлцүүлгээр санал хурааж дэмжигдсэн 43 дугаар зүйлийн 43.2-ын 9 дэх заалтын “хууль тогтоомжид заасны дагуу” гэсний дараа “ажлын байрны чиг үүрэгт хамаарах чиглэлээр” гэж нэмэх.

Санал хураалт

15-11, санал дэмжигдлээ.

6.Одоо бид нарын энэ хураалгах гэж байгаа санал нь хуулийн төслийн бусад заалттай нийцүүлж нийгмийн даатгалын шимтгэл төлөлтийг ажил олгогч болон даатгуулагчаас төлөх гэж тодотгож байгаа. Энэ саналыг дахин хураалгах нь зүйтэй гэдгээр санал хураалт.

15 гишүүнээс 13 дэмжиж, 86.7 хувийн саналаар дэмжигдлээ. Ингээд зарчмын зөрүүтэй санал хураалт.

Анхны хэлэлцүүлгээр санал хурааж дэмжигдсэн 63 дугаар зүйлийн 63.3 дахь хэсгийн “Дагалдангаар суралцах ажилтны” гэсний дараа “ажил олгогчоос болон ажилтнаас төлөх” гэж нэмэх.

Санал хураалт

15 гишүүнээс 11 дэмжиж, 73.3 хувийн саналаар санал дэмжигдлээ.

7.67.1-д давхардсан утга бүхий үг хасах шинжтэй, засвар хийсэн. Энэ саналыг дахиж хураалгах нь зүйтэй гэдгээр санал хураалт явуулъя.

Санал хураалт

15 гишүүнээс 13 дэмжиж, 86.7 хувийн саналаар дэмжигдлээ хувийн саналаар санал дэмжигдлээ. Ингэснээр зарчмын зөрүүтэй санал хураалт явуулъя.

Нэгдсэн хуралдааны анхны хэлэлцүүлгээр санал хурааж дэмжигдсэн 67 дугаар зүйлийн 67.1 дэх хэсгийн “бүтээгдэхүүн” гэснийг хасах.

Санал хураалт. Техникийн саатал явчихлаа. Чинзориг гишүүн горимын санал гаргах уу? Чинбүрэн гишүүн үг хэлье.

**Ж.Чинбүрэн:** Миний iPad сая ажилласангүй, дараад байхад гарсангүй. Энийг цуцалж, дахин санал хураалт хийж өгнө үү.

**М.Оюунчимэг:** Чинбүрэн гишүүнд баярлалаа. Саяын санал хураалтыг хүчингүйд тооцъё гэдгээр Чинбүрэн гишүүний гаргасан саналыг дэмжье гэдэг горимоор санал хураалт.

Чинбүрэн гишүүний гаргасан санал дэмжигдлээ, 86.7 хувиар.

Дахин санал хураалт явуулъя. Би уншаад танилцуулчихъя.

Нэгдсэн хуралдааны анхны хэлэлцүүлгээр санал хурааж дэмжигдсэн 67 дугаар зүйлийн 67.1 дэх хэсгийн “бүтээгдэхүүн” гэснийг хасах.

Санал хураалт

15 гишүүнээс 13 дэмжиж, 86.7 хувийн саналаар дэмжигдлээ хувийн саналаар санал дэмжигдлээ.

8.Төслийн далан 72.3-т найруулгын шинжтэй засвар хийсэн байгаа. Энэ саналыг дахиж хураалгах нь зүйтэй гэдгээр санал хураалт явуулъя.

Санал хураалт

15-12 гишүүн дэмжиж, 80 хувийн саналаар дэмжигдлээ хувийн саналаар санал дэмжигдлээ. Ингэснээр зарчмын зөрүүтэй санал хураалгая.

Анхны хэлэлцүүлгээр санал хурааж дэмжигдсэн 72 дугаар зүйлийн 72.3 дахь хэсгийн “үйлчлэх хугацаа” гэсний дараа “хөдөлмөр эрхлэлтийн харилцаа дуусгавар болсноос хойш” гэж нэмэх. Энэ бас Улсын Их Хурлын гишүүн Ганбаатар нарын гишүүдийн гаргасан санал явж байгаа шүү.

Дэмжье гэдгээр санал хураалт

15 гишүүнээс 13 дэмжиж, 86.7 хувийн саналаар санал дэмжигдлээ.

9.Туршилтаар, дагалдангаар ажиллах, суралцаж буй ажилтан нь хөдөлмөр эрхлэлтийн харилцаагаа цуцлахдаа бусад ажилтны нэгэн адил ажил олгогчид мэдэгдэх үүргийг хүлээх нь зүйтэй гэж үзсэн учир төслийн 79.4 дэх хэсгийг хасах нь зүйтэй гэж ажлын хэсэг дээр хэлэлцсэн. Ж.Ганбаатар гишүүний гаргасан санал байгаа. Иймээс дахин санал хураалт явуулъя гэдгээр санал хураалт.

15-14 гишүүн дэмжиж, 93.3 хувийн саналаар санал дэмжигдсэн учраас зарчмын зөрүүтэй саналаар санал хураалт явуулъя.

Анхны хэлэлцүүлгээр санал хурааж дэмжигдсэн 79 дүгээр зүйлийн 79.4 дэх хэсгийг хасах.

Санал хураалт

15-14 гишүүн дэмжиж, 93.3 хувийн саналаар энэ санал дэмжигдлээ.

10.Төслийн 80 дугаар зүйл дээр техникийн шинжтэй засвар байгаа. Ажлын хэсгээс дахин санал хураалгах шаардлагатай гэж үзсэн. Иймд дахин санал хураалт явуулахыг дэмжье гэдэг горимоор санал хураалт.

15-12 гишүүн дэмжиж, 80 хувиар энэ санал дэмжигдсэн учраас зарчмын зөрүүтэй санал хураалгая.

Анхны хэлэлцүүлгээр санал хурааж дэмжигдсэн 80 дугаар зүйлийн 80.2 дахь хэсгийн “ажилтны хөдөлмөр эрхлэлтийн харилцааг” гэсний дараа “энэ хуульд зааснаас бусад үндэслэлээр” гэж нэмэх.

Санал хураалт

15-13 гишүүн дэмжиж, 86.7 хувийн саналаар санал дэмжигдлээ.

11.Ажлын хэсэг дээр ажилтан нь ажлаа хүлээлгэн өгөх хүртэл хугацааны цалинг ажил олгогчоос авахаар оруулсан байгаа нь ажилтан өөрөө заасан хугацаанд ажлаа хүлээлгэн өгөлгүйгээр хугацааг сунгаад илүү хугацааны цалинг авах боломж үүсгэж байгааг харгалзан, төслийн 83.3-т заасан “ажил олгогч ажлаа хүлээлгэн өгөх хугацаа хүртэл” гэж тодорхой заахаар болсон. Улсын Их Хурлын гишүүн Ж.Ганбаатар нарын гишүүдийн гаргасан санал байгаа.

Иймд санал хураалтыг дахин явуулъя гэдэг горимоор санал хураалт явуулъя.

15 гишүүн оролцсоноос 14 дэмжиж, 93.3 хувийн саналаар дэмжигдсэн учраас зарчмын зөрүүтэй санал хураалгая.

Анхны хэлэлцүүлгээр санал хурааж дэмжигдсэн төслийн 83 дугаар зүйлийн 83.5 дахь хэсгийг доор дурдсанаар өөрчлөн найруулах:

“83.5.Ажилтанд энэ хуулийн 83.3-т заасан хугацааны цалин хөлсийг ажил олгогч тооцож олгоно.”

Санал хураалт

14 гишүүнээс 14 дэмжиж, 100 хувийн саналаар дэмжигдлээ.

12.Төслийн 12 дугаар зүйл дээр техникийн шинжтэй засвар байгаа. Ажлын хэсгээс дахин санал хураалгах шаардлагатай гэж үзсэн. Иймд дахин санал санал хураалт явуулахыг дэмжье гэдэг горимоор санал хураалт.

14-14, 100 хувиар санал дэмжигдлээ. Тиймээс зарчмын зөрүүтэй санал хураалгая.

Санал хураалт

Анхны хэлэлцүүлгээр санал хурааж дэмжигдсэн 85 дугаар зүйлийн 85.2 дахь хэсгийн “ажлын байранд” гэснийг хасах.

Санал хураалт

14-13 гишүүн дэмжиж, 92.9 хувиар санал дэмжигдлээ.

13.Төслийн 92.5 дугаар саналд найруулгын шинжтэй засвар хийж байгаа, өөрчлөн найруулсан. “Ажилтны ажил, амрах хугацааг ажил олгогч, ажилтан хамтын хэлэлцээрээр тохиролцож болно.” гэснийг заавал хамтын хэлэлцээр хийлгүйгээр хоорондоо харилцан тохиролцож болно гэдэг санал орж ирж байгаа.

Төслийн 92.5 дахь хэсгээр дахин санал хураалгая гэсэн саналыг дэмжье гэсэн горимоор санал хураалт.

14-14, 100 хувиар санал дэмжигдсэн учраас зарчмын зөрүүтэй санал хураалгая.

13.Анхны хэлэлцүүлгээр дэмжигдсэн 92 дугаар зүйлийн 92.5 дахь хэсгийг доор дурдсанаар өөрчлөн найруулах.

“92.5.Энэ хуулийн 92.4-т заасан хугацааг багасгах тохиолдолд ажил үүрэг гүйцэтгэх, амрах хугацаа нь тэнцүү байхаар ажил олгогч, ажилтны төлөөлөгч харилцан тохиролцож болно.”

Санал хураалт, дэмжье гэдэг горимоор.

14-12, 85.7 хувийн саналаар санал дэмжигдлээ.

14.Төслийн 14 дүгээр зүйл дээрх техникийн шинжтэй засвар байгаа. Ажлын хэсгээс дахин санал хураалгах шаардлагатай гэж үзэж байгаа учраас дахин санал хураалтыг дэмжье гэдгээр санал хураалт.

Гишүүдийн гуравны хоёр нь буюу 85.7 хувь нь дэмжсэн учраас зарчмын зөрүүтэй санал хураалгая.

Анхны хэлэлцүүлгээр санал хурааж дэмжигдсэн 104 дүгээр зүйлийн 104.7 дахь хэсгийн “олгоогүй, эсхүл” гэснийг хасах.

Санал хураалт

92.9 хувиар санал дэмжигдлээ.

15.Төслийн 15 дугаар зүйл дээр бас техникийн шинжтэй засвар байгаа учраас ажлын хэсгээс дахин хураалгах шаардлагатай гэж үзсэн. Иймд дахин санал хураалт явуулахыг дэмжье гэдэг горимоор санал хураалт.

14-13, 92.9 хувийн саналаар санал дэмжигдлээ. Тиймээс зарчмын зөрүүтэй санал хураалгая.

Анхны хэлэлцүүлгээр санал хурааж дэмжигдсэн 107 дугаар зүйлийн 107.2 дахь хэсгийн “хамтын хэлэлцээрээр зохицуулна.” гэснийг “хамтын хэлэлцээрээр зохицуулж болно.” гэж өөрчлөх.

Санал хураалт

14-14, 100 хувиар санал дэмжигдлээ.

Өмнөх санал хураалтад Бейсен гишүүн бүгд дэмжиж, протоколд тусгаарай гэж байна шүү. Аппаратыг нь засаад өгөөрэй.

16.Төслийн 123 дугаар зүйл дээр өгүүлбэр давхацсан байгаа. Тиймээс нэг илүү давхацсан агуулга бүхий өгүүлбэрийг хасах техникийн шинжтэй засвар байгаа учраас ажлын хэсгээс дахин санал хураалтыг явуулж өгнө үү гэсэн байгаа. Иймээс санал хураалтыг дахин явуулъя гэдэг горимоор санал хураалт.

14-14, 100 хувиар санал дэмжигдлээ. Ингэснээр зарчмын зөрүүтэй санал хураалгая.

16.Анхны хэлэлцүүлгээр санал хурааж дэмжигдсэн төслийн 123 дугаар зүйлийн 123.7 дахь хэсгийн “Ажил олгогч, сахилгын зөрчлийн шинж үр дагаврыг харгалзан энэ хуулийн 114.1 дэх хэсэгт заасан сахилгын шийтгэлийг сонгож хэрэглэнэ.” гэсэн хоёр дахь өгүүлбэрийг хасах.

Санал хураалт

14-14, 100 хувиар санал дэмжигдлээ.

17.Төслийн 17 дугаар зүйл дээр техникийн шинжтэй засвар байгаа. Ажлын хэсгээс мөн дахин санал хураалгах шаардлагатай гэж үзсэн учраас дахин санал хураалтыг дэмжье гэдэг горимоор санал хураалт

100 хувь гишүүд маань дэмжсэн учраас зарчмын зөрүүтэй саналаар санал хураалт явуулъя.

17.Анхны хэлэлцүүлгээр санал хурааж дэмжигдсэн 154 дүгээр зүйлийн 154.11 нэг дэх хэсгийн “эсхүл шийдвэрийг” гэснийг “эсхүл шийдвэр хүчин төгөлдөр болсноос хойш” гэж өөрчилж мөн хэсгийн “хүлээн авснаас хойш” гэснийг хасах.

Санал хураалт

14-14, 100 хувиар санал дэмжигдлээ.

18.Хөдөлмөрийн тухай хуулийн шинэчилсэн найруулгыг дагаж мөрдөх хугацааг ажлын хэсэг дээр ярилцаад 2022 оны 1 дүгээр сарын 1-нээс дагаж мөрдөхөөр тогтсон. Энэ саналыг дэмжиж хураалгая гэдгээр Байнгын хорооны гишүүдийн гуравны хоёр нь дэмжих байгаа. Ингээд дэмжье гэдгээр санал хураалт.

14-14, 100 хувиар санал дэмжигдлээ. Ингэснээрээ зарчмын зөрүүтэй санал хураалгая.

18.Төслийн 166 дугаар зүйлийг 166.1 дэх хэсгийг дор дурдсанаар өөрчлөн найруулах:

Энэ хуулийг 2022 оны 1 дүгээр сарын 1-ний өдрөөс эхлэн дагаж мөрдөнө.

Санал хураалт

14-14

Хамгийн сүүлийн санал хураалт

19.Хөдөлмөрийн тухай хуулийг дагаж өргөн мэдүүлсэн Жижиг, дунд үйлдвэрийн тухай хуульд өөрчлөлт оруулах тухай хуулийн төсөл нь шинэчлэгдэн батлагдсан бөгөөд энэ хуулийн төслийг хэлэлцэх шаардлагагүй тул хууль санаачлагчид буцаахаар болсон байгаа. Тэгэхээр Жижиг, дунд үйлдвэрийн тухай хуульд өөрчлөлт оруулах тухай хуулийн төслийг хууль санаачлагчид нь буцаах гэдгээр санал хураалт явуулъя.

Санал хураалт

14-14, 100 хувиар энэ санал дэмжигдлээ.

Санал хурааж дууслаа.

Улсын Их Хурлын гишүүн Сандаг-Очир, Сарангэрэл нарын гишүүдээс амралт ажилтай холбоотой санал гаргасан байгаа. Энэ саналыг ажлын хэсгийн ахлагчид танилцуулах уу? Мөнх-Оргил гишүүний микрофоныг өгье.

**Ц.Мөнх-Оргил:** Баярлалаа. Улсын Их Хурлын гишүүн Сандаг-Очир, Сарангэрэл нараас Хөдөлмөрийн хуулийн шинэчилсэн найруулгын төслийн 99 дүгээр зүйлийн 99.3 дахь хэсгийн “ажлын хорин өдөр” гэснийг “ажлын арван таван өдөр” гэж өөрчлөөд, хуулийн төслийг өргөн барихад байсан зохицуулалт буюу жилийн үндсэн амралтын хугацаа ажлын 15 өдөр, тэгээд ажилласан жилээсээ шалтгаалаад нэмэлт өдрүүдийг нэмээд тусгая, энэнтэйгээ хамт Төрийн албаны хууль бусад хуулиудад 20 өдөр болгосонтой холбогдуулж оруулсан өөрчлөлтүүдийг буцаагаад хэвийн байдалд нь оруулъя, одоогийнход нь оруулъя гэсэн санал ирүүлсэн юм. Тэгээд энэ саналаар санал хураалгаж өгөхийг хүсэж байна.

**М.Оюунчимэг:** Ажлын хэсгийн ахлагч баярлалаа. Тэгэхээр саяын Сандаг-Очир, Сарангэрэл нарын гишүүдийн гаргасан саналыг дахин санал хураалгах нь зүйтэй гэж гэдгээр горимын санал хураалт явуулъя. Гуравны хоёр нь дэмжсэн тохиолдолд зарчмын зөрүүтэй саналыг хураалгахаар байгаа.

Санал хураалт, дэмжье гэдэг горимоор.

14-13, 92.9 хувийн саналаар дээрх гишүүдийн санал дэмжигдлээ. Ингэснээр зарчмын зөрүүтэй санал хураалгахаар байгаа. Санал хураалт явуулъя.

Саналын томьёолол

1.Нэгдсэн хуралдааны анхны хэлэлцүүлгээр санал хурааж дэмжигдсэн 99 дүгээр зүйлийн 99.3 дахь хэсгийн “ажлын 20 өдөр” гэснийг “ажлын 15 өдөр” гэж өөрчлөх.

Дэмжье гэдэг горимоор санал хураалт

14-12, 85.7 хувийн саналаар энэ санал дэмжигдлээ.

Дээрх санал дэмжигдсэнтэй холбогдуулан нэгдсэн хуралдааны анхны хэлэлцүүлгээр санал хурааж дэмжигдсэн 99 дүгээр зүйлийг доор дурдсанаар өөрчлөн найруулах:

“99 дүгээр зүйл.Ээлжийн амралт, түүний хугацаа

99.1.Ажилтанд жил бүр ээлжийн амралт олгож биеэр эдлүүлнэ. Ажлын зайлшгүй шаардлагаар ээлжийн амралтаа биеэр эдэлж чадаагүй ажилтанд олгох мөнгөн урамшууллын хэмжээг энэ хуулийн 110.2-т заасан хэмжээнээс нэмэгдүүлж олгох асуудлыг хамтын гэрээгээр, хамтын гэрээгүй бол ажилтантай тохиролцон олгоно.

99.2.Ажилтан хөдөлмөрийн гэрээ байгуулснаас хойш 6 сар ажилласан бол түүнд ээлжийн амралт эдлэх эрх үүснэ.

99.3.Хуульд өөрөөр заагаагүй бол ажилтны ээлжийн үндсэн амралтын хугацаа ажлын 15 өдөр байна.

99.4.Хөгжлийн бэрхшээлтэй болон 18 насанд хүрээгүй ажилтны ээлжийн үндсэн амралтын хугацаа ажлын 20 өдөр байна.

99.5.Хөдөлмөрийн хэвийн нөхцөлд ажиллаж байгаа ажилтанд түүний ажилласан хугацааг харгалзан ээлжийн үндсэн амралтын хугацаан дээр нь дор дурдсан нэмэгдэл амралт олгоно.

            99.5.1.Зургаа дахь жилийн эхнээс 10 дахь жилийг дуустал хугацаанд ажлын 3 өдөр;

            99.5.2. 11 дэх жилийн эхнээс 15 дахь жилийг дуустал хугацаанд ажлын 5 өдөр;

            99.5.3. 16 дахь жилийн эхнээс 20 дахь жилийг дуустал хугацаанд ажлын 7 өдөр;

            99.5.4. 21 дэх жилийн эхнээс 25 дахь жилийг дуустал хугацаанд ажлын 9 өдөр;

            99.5.5. 26 дахь жилийн эхнээс 31 дэх жилийг дуустал хугацаанд ажлын 11 өдөр;

            99.5.6. 32 дахь жилээс ажлын 14 өдөр.

99.6.Хөдөлмөрийн хэвийн бус нөхцөлд ажиллаж байгаа ажилтанд түүний ажилласан хугацааг харгалзан ээлжийн үндсэн амралтын хугацаан дээр нь дор дурдсан нэмэгдэл амралтыг олгоно:

               99.6.1. 6 дахь жилийн эхнээс 10 дахь хэсгийг дуустал хугацаанд ажлын 5 өдөр;

               99.6.2. 11 дэх жилийн эхнээс 15 дахь жилийг дуустал хугацаанд ажлын 7 өдөр;

                99.6.3. 16 дахь жилийн эхнээс 20 дахь жилийг дуустал хугацаанд ажлын 9 өдөр;

                99.6.4. 21 дэх жилийн эхнээс 25 дахь жилийг дуустал хугацаанд ажлын 12 өдөр;

                99.6.5. 26 дахь жилийн эхнээс 31 дэх жилийг дуустал хугацаанд ажлын 15 өдөр;

                99.6.6. 32 дахь жилээс ажлын 18 өдөр.

99.7.Ажлын бүтэн бус цагийн ажилтан тухайн ажлын жилд нийт ажилласан цагийг нь тооцож ногдох ээлжийн үндсэн болон нэмэгдэл амралт олгоно.

99.8.Ажилтан өөрийн хүсэлтээр ээлжийн амралтыг тухайн ажлын жилдээ багтаан хэсэгчлэн эдэлж болно. Хэсэгчлэн амрах ээлжийн амралтын аль нэг нь тасралтгүй амралтын үргэлжлэх хугацаа нь ажлын 10 өдрөөс доошгүй байна.

99.9.Ажил, мэргэжлийн онцлогийг харгалзан нэмэгдэл амралтын хугацааг холбогдох хуулиар тогтоож болно.

99.10.Ээлжийн амралт олгох, ээлжийн амралтын цалин тооцох журмыг хөдөлмөрийн асуудал эрхэлсэн Засгийн газрын гишүүн батална.

**М.Оюунчимэг:**  Мөнх-Оргил гишүүн санал хэлье.

**Ц.Мөнх-Оргил:** Сандаг-Очир /Чинзориг/, Сарангэрэл гишүүдийн санал дэмжигдсэнтэй холбогдуулаад манай ажлын албаныхан 99 дүгээр зүйлийг бүхэлд нь шинэчлэн найруулъя гээд байгаа юм байна л даа. Тэгж хэрэггүй ээ. Одоо хэдүүлээ саналаа хураахдаа бүх өдрүүдээ зүгээр 20-ийг 15 болгоод л, 99.4 дээр хөгжлийн бэрхшээлтэй иргэдийн амралт чинь 25 нь буцаад 20 болж байгаа байхгүй юу. Тэгээд л энэнийхээ ард 99.4-ийн ард 99.5 дугаар зүйлд дараах зүйл нэмсүгэй гээд санал хураалгаад, саяын уншсаныг оруулаад, араас нь 99.6 гээд хэвийн бус нөхцөлд ажиллаж байгаа хүмүүсийн нэмэлт амралтын өдрүүдийг нэмж оруулаад. Тэгээд бусад бүх юм нь үндсэндээ хэвээрээ л байна шүү дээ. Хэвийн бус нөхцөлд ажиллаж байгаа ажлын нэмэгдэл амралт байж байна. Бусад хэсэгчлэн амралтын гээд бусад бүх юм нь бүгдээрээ байж байгаа байхгүй юу. Тэгэхээр энийг ингэж бүхэлд нь шинэчилж найруулаад хэрэггүй. Тэгээд л санал хураачихъя, тэгэх үү, дарга аа? Таны саяын уншсан, тэгэхдээ миний горимын саналыг тусгаад одоо санал хураачхаад ажлын албаныхан янзлаг.

**М.Оюунчимэг:** Ажлын хэсгийн ахлагч Мөнх-Оргил гишүүний саяын гаргасан саналыг дэмжье гэж бодож байна. Яагаад гэвэл угаасаа одоо үйлчилж байгаа Хөдөлмөрийн хуульд саяын уншсан ихэнх заалтууд байгаа. Эндээс саяын хэлж байгаа 99.4, 99.6 өөрчлөгдөж байгаа. Бусад нь бол яг хуучнаар явж байгаа учраас горимын саналаар дэмжье гээд санал хураалт явуулъя.

Харин нэгдсэн чуулганд танилцуулахдаа манай ажлын хэсэг найруулгын засвараа хийчхээрэй.

Ингээд саяын санал хураалтыг дэмжье гэдэг горимоор санал хураалт явуулъя.

Санал хураалт

14-13, 92.9 хувийн саналаар Сандаг-Очир, Сарангэрэл нарын гишүүдийн гаргасан санал дэмжигдлээ.

Санал хураалт явуулж дууслаа.

Дээрх санал дэмжигдсэнтэй холбогдуулан анхны хэлэлцүүлгээр санал хурааж дэмжигдсэн Төрийн албаны тухай хуульд нэмэлт, өөрчлөлт оруулах тухай хуулийн төслийн “Төрийн албан хаагчид олгох, ээлжийн нэмэгдэл амралт” гэсэн 611 дүгээр зүйлийг хасах.

Дэмжье гэдэг горимоор санал хураалт.

14-14, 100 хувийн саналаар энэ санал дэмжигдлээ.

Ажлын хэсгийн ахлагч Мөнх-Оргил гишүүн санал хэлье.

**Ц.Мөнх-Оргил:** Баярлалаа. Байнгын хорооны гишүүд, байнгын хорооны дарга, ажлын хэсгийнхэнд баярлалаа. Шинэчилсэн найруулгын нэмэлт, өөрчлөлттэй холбогдуулж эцсийн хэлэлцүүлгээр санал хураасан учраас одоо би Байнгын хорооны даргыг хуулийн төсөлтэй хамт өргөн мэдүүлсэн зарим хуулийн төслийн нэмэлт, өөрчлөлтөөр санал хураалгаад өгөөч гэсэн хүсэлттэй байгаа. Энэ бол агуулга ерөөсөө байхгүй, зөвхөн эшлэлүүд өөрчлөгдсөн. Тэгээд одоо бид нарын баталж байгаа энэ хуулийн шинэчилсэн найруулгын 65 дугаар зүйлд “Онцгой нөхцөл бүхий хөдөлмөрийн гэрээ” гээд. Би танилцуулж байгаа юм, тэгвэл ойлголоо.

**М.Оюунчимэг:** Сая ажлын хэсгийн ахлагч хэллээ. Бид нар энэ гишүүдэд бас тараасан материал дээр байгаа. Энэтэй холбоотой зарим нэгэн дагалдах хуулиудаар санал хураалгах байгаа. Эндээ одоо оръё.

Бид нар чухал гол саналуудаа хурааж дууссан учраас Хөдөлмөрийн тухай хуулийн шинэчилсэн найруулгын эцсийн хэлэлцүүлгийг хийж дууссан.

Тиймээс чуулганы нэгдсэн хуралдаанд илтгэх гишүүнээр Улсын Их Хурлын гишүүн, ажлын хэсгийн ахлагч Мөнх-Оргилыг томилъё.

Дараагийн асуудал.

Одоо Улсын Их Хурлын чуулганы хуралдааны дэгийн тухай хуулийн 44.5-д заасны дагуу хууль, тогтоолыг хэрэгжүүлэх арга хэмжээний тухай тогтоол уг хуулийг дагаж мөрдөх журмын тухай хуулийн төслийг хэлэлцэн баталж болно гэж заасны дагуу ажлын хэсгээс Хөдөлмөрийн тухай хууль шинэчилсэн найруулга батлагдсантай холбогдуулан авах зарим арга хэмжээний тухай тогтоол, Хөдөлмөрийн тухай хууль шинэчилсэн найруулгыг дагаж мөрдөх журмын тухай хуулийн төслийг боловсруулсан байгаа. Энэ Хөдөлмөрийн хуулийг ишилсэн таван хуулийн анхны хэлэлцүүлэг байгаа.

1.Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай

2.Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай

3.Мэдээллийн ил тод байдал ба мэдээлэл авах эрхийн тухай хуульд өөрчлөлт оруулах тухай

4.Татварын ерөнхий хуульд өөрчлөлт оруулах тухай

5.Эх, олон хүүхэдтэй өрх толгойлсон эх, эцэгт тэтгэмж олгох тухай хуульд өөрчлөлт оруулах тухай гэсэн энэ хуулиуд байгаа.

Хөдөлмөрийн тухай хууль батлагдсантай холбогдуулан авах зарим арга хэмжээний тухай тогтоол хөдөлмөрийн тухай энэ шинэ найруулгыг дагаж мөрдөх журмын тухай хуулийн төслийг Байнгын хорооны гишүүдэд тараасан байгаа.

Дагаж мөрдөх журмын тухай хуулийн төслийн анхны хэлэлцүүлгийг хийе.

Монгол Улсын хөдөлмөрийн тухай хууль /шинэчилсэн найруулга/-ыг дагаж мөрдөх журмын тухай

1 дүгээр зүйл.Аж ахуйн нэгж, байгууллагын хамтын гэрээ, улс, нийслэл, аймаг, сум, дүүрэг, салбар, салбар дундын хамтын хэлэлцээрийг тухайн хамтын гэрээ, хэлэлцээрээр тохиролцсон хугацаанд дагаж мөрдөнө. Хөдөлмөрийн тухай хууль /шинэчилсэн найруулга/ батлагдсантай холбогдуулан хамтын гэрээ, хэлэлцээрт нэмэлт, өөрчлөлт оруулах шаардлагатай бол талууд харилцан тохиролцож шийдвэрлэнэ.

2 дугаар зүйл.Хөдөлмөрийн гэрээг талуудын харилцан тохиролцсон хугацаагаар дагаж мөрдөнө. Хөдөлмөрийн тухай хуулийн шинэчилсэн найруулгатай нийцүүлэн хөдөлмөрийн гэрээнд ажил олгогч, ажилтан харилцан тохиролцож, нэмэлт, өөрчлөлт оруулах бол тухайн ажилтны эрх зүйн байдал, хөдөлмөр эрхлэлтийн нөхцөлийг дордуулахгүй байх зарчмыг баримтална.

3 дугаар зүйл.Энэ хуулийг Монгол Улсын Хөдөлмөрийн тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

Дагаж мөрдөх журмын тухай хуулийн төсөлтэй холбогдуулан асуулт асууж, санал хэлэх гишүүд байна уу? Чинзориг гишүүн танхимд байна. Чинзориг гишүүнээр тасалъя. Чинзориг гишүүн.

**С.Чинзориг:** Мөнх-Оргил гишүүн ээ, энэ Журмын тухай хуулийг зарчмын хувьд бол дэмжиж байна. 2 дугаар зүйл дээр зарчим баримтална гээд байх юм. Тэрийгээ зарчим баримтална гэх юм уу, ерөөсөө хөдөлмөр эрхлэлтийн ажилтны эрх зүйн байдал, хөдөлмөр эрхлэлтийн нөхцөлийг дордуулахгүй байна гээд ингээд шууд хэлчих л хэрэгтэй л дээ. Тэгэхгүй бол зарчим баримтална гэхээр, цаадуул чинь зарчим баримталсан янз янзын юм хийчихвэл. Би бол шууд дордуулахгүй байна гээд ингээд л оруулчихмаар байх юм. Тэр найруулгаар авчихвал болох уу?

**М.Оюунчимэг:** Таны хэлснээр 2 дугаар зүйл дээр хөдөлмөрийн гэрээг талуудын харилцан тохиролцсон хугацаагаар дагаж мөрдөнө. Хөдөлмөрийн тухай хуулийн шинэчилсэн найруулгатай нийцүүлэн хөдөлмөрийн гэрээнд ажил олгогч ажилтан харилцан тохиролцож нэмэлт, өөрчлөлт оруулах бол тухайн ажилтны эрх зүйн байдал, хөдөлмөр эрхлэлтийн нөхцөлийг дордуулахгүй байна гээд найруулгын өөрчлөлт хийчихье.

Гишүүд асуулт асууж, санал хэлж дууслаа. Мөнх-Оргил гишүүний микрофоныг өгье.

**Ц.Мөнх-Оргил:** Баярлалаа. Энэ хуулийг анхны хэлэлцүүлгээр нь баталъя гэсэн горимын санал гаргаж байна. Даргаа, горимын саналаар санал хураалгаж өгөхийг хүсэж байна.

**М.Оюунчимэг:** Улсын Их Хурлын гишүүн, ажлын хэсгийн ахлагч Мөнх-Оргилын зүгээс анхны хэлэлцүүлгээр нь баталъя гэдэг горимын санал гаргаж байна. Энэ саналыг дэмжье гэдэг горимоор санал хураалт явуулъя.

Дэмжье гэдгээр санал хураалт

14-12, 85.7 хувийн саналаар дэмжигдсэн учраас анхны хэлэлцүүлгийг хийлээ.

Улсын Их Хурлын тогтоолын төслийн анхны хэлэлцүүлгийг хийе.

Хууль батлагдсантай холбогдуулан авах арга хэмжээний тухай

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.5 дахь хэсгийг үндэслэн Монгол Улсын Их Хурлаас ТОГТООХ нь:

1.Монгол Улсын Хөдөлмөрийн тухай хууль /шинэчилсэн найруулга/-ыг баталсантай холбогдуулан дараах арга хэмжээ авч хэрэгжүүлэхийг Монгол Улсын Засгийн газар Ерөнхий сайд /Л.Оюун-Эрдэнэ/-д даалгасугай.

1/Монгол Улсын Хөдөлмөрийн тухай хууль шинэчилсэн найруулгад нийцүүлэн Эрүүгийн, Иргэний, Зөрчлийн тухай хуульд нэмэлт, өөрчлөлт оруулах саналыг боловсруулж, Улсын Их Хурлын 2021 оны намрын ээлжит чуулганы хуралдаанд хугацаанд, Үйлдвэрчний эвлэлүүдийн эрхийн тухай хуулийн шинэчилсэн найруулгын төслийг 2022 онд багтаан Улсын Их Хуралд тус тус өргөн мэдүүлэх;

2/сум, дүүргийн хөдөлмөрийн эрхийн маргаан зохицуулах гурван талт хороог байгуулж, хорооны гишүүд, хөдөлмөрийн зуучлагч арбитрчдыг бэлтгэх, чадавхжуулах;

3/Хөдөлмөрийн тухай хууль /шинэчилсэн найруулга/-ыг ажил олгогч, ажилтан, олон нийтэд тайлбарлан таниулах ажлыг ажил олгогч, ажилтны эрх, хууль ёсны ашиг сонирхлыг төлөөлөн хамгаалах үндэсний байгууллага, Монголын Үндэсний Худалдаа, аж үйлдвэрийн танхимтай хамтран үе шаттай зохион байгуулах;

4/Монгол Улсын Хөдөлмөрийн тухай хууль /шинэчилсэн найруулга/-ын хэрэгжилтийг хангахад шаардагдах нэмэлт зардлыг санхүүжүүлэх.

2.Энэ тогтоолын хэрэгжилтэд хяналт тавьж ажиллахыг Монгол Улсын Их Хурлын Нийгмийн бодлогын байнгын хороо /Оюунчимэг/-нд даалгасугай.

Мөнх-Оргил гишүүн, дараа нь Чинзориг гишүүн.

**Ц.Мөнх-Оргил:** Баярлалаа. Тогтоолын төслийн 1.2 дахь заалт буюу сум, дүүргийн хөдөлмөрийн эрхийн маргаан зохицуулах гурван талт хороог байгуулж, хорооны гишүүд хөдөлмөрийн зурагт арбитрчдыг бэлтгэх, чадавхжуулах ажлыг ажил олгогч, ажилтны төлөөлөлтэй хамтарч энэ ажлыг зохион байгуулахыг үүрэг болгох нь зүйтэй байх. Яагаад гэвэл энэ арбитрчдыг бэлтгэх асуудал бол зөвхөн Засгийн газраас гадна энэ ажил олгогчид, үйлдвэрчний эвлэл ч гэсэн бас хамтарч сургалтад нь оролцох, сонгон зохион байгуулах ажилд оролцоод явж байх нь зөв байх аа.

**М.Оюунчимэг:** Мөнх-Оргил гишүүний гаргасан саналаар сум, дүүргийн хөдөлмөрийн эрхийн маргаан зохицуулах гурван талт хороог байгуулж, хорооны гишүүд, хөдөлмөрийн зуучлагч, арбитрчдыг бэлтгэх, чадавхжуулах ажлыг ажил олгогч, ажилтны төлөөлөлтэй хамтран зохион байгуулах гэж найруулъя.

Чинзориг гишүүн үг хэлье.

**С.Чинзориг:** Тогтоолын төслийг бол дэмжиж байна. Товчхон л тогтоолын төсөл болж дээ. Одоо яах вэ дээ. 1.3 дээр ийм санал байгаа юм. Хөдөлмөрийн тухай хуулийг ажил олгогч, ажилтан, олон нийтэд тайлбарлан таниулах ажлыг ажил олгогч, ажилтны эрх, хууль ёсны ашиг сонирхлыг төлөөлөн хамгаалах үндэсний байгууллага, Монголын Худалдаа, аж үйлдвэрийн танхимтай хамтран үе шаттайгаар зохион байгуулах гээд. Би тэр тайлбарлан тайлбарлан таниулах гэдгийг бол сурталчлах гэсэн юугаар жаахан найруулах юм уу? Сурталчлах гээд, таниулах гэж үг хэлээд яах вэ. Сурталчлах гэсэн юугаар жаахан найруулмаар байна.

Хоёрдугаарт, ажил олгогч, ажилтны эрх ашгийг хууль ёсны ажил олгогч, ажилтны хууль ёсны ашиг сонирхлыг төлөөлөн хамгаалах үндэсний байгууллага гэдгийгээ би энэ гурвыг адилтган авч үзээд Монголын Үйлдвэрчний эвлэлүүдийн холбоо, Монголын Ажил олгох эздийн холбоо, Монголын Үндэсний Худалдаа, аж зүйн танхим гээд адилхан нэрээр нь биччихмээр байна. Тэгэхгүй бол нэгийг нь товойлгоод, нөгөө хоёрыг нь үндэсний байгууллага гээд байгаа юм уу, үгүй бол үндэсний байгууллага нь Худалдаа, аж үйлдвэрийн танхим ч юм уу. Одоо тэр гурав чинь гараад л хэрэлдэнэ шүү дээ. Би мэдэж байна.

Тийм учраас энэ төлөөлөн хамгаалах үндэсний байгууллага Монголын Үйлдвэрчний эвлэлүүдийн холбоо, Монголын Ажил олгогч эздийн холбоо, Худалдаа, аж үйлдвэрийн танхимтай гээд адилхан нэрээр нь биччихвэл, найруулгаар. Үгүй бол төлөөлөн байгууллага гэж шууд биччихвэл. Тэгэхгүй бол энэ гурав чинь одоо гараад л маргалдана би мэдэж байна.

**М.Оюунчимэг:** Чинзориг гишүүний гаргасан саналын дагуу 3 дахь хөдөлмөрийн тухай хууль /шинэчилсэн найруулга/-ыг ажил олгогч, ажилтан, олон нийтэд тайлбарлан таниулах, сурталчлах ажлыг ажил олгогч, ажилтны эрх, хууль ёсны ашиг сонирхлын байгууллагууд болох Монголын Үндэсний худалдаа, аж үйлдвэрийн танхим, Монголын Үйлдвэрчний эвлэлүүдийн холбоо.

Гурав дахь найруулга дээр манайхан анхаараад засах нь байна шүү дээ. Шууд Хөдөлмөрийн тухай хууль /шинэчилсэн найруулга/-ыг ажил олгогч, ажилтан, олон нийтэд тайлбарлан таниулах, сурталчлах ажлыг Монголын Үндэсний Худалдаа, аж үйлдвэрийн танхим, Монголын Үйлдвэрчний эвлэлүүдийн холбоо, Ажил олгогч эздийн нэгдсэн холбоотой хамтран үе шаттай зохион байгуулах гэх маягаар оруулах нь байна шүү дээ. Монголын Үйлдвэрчний эвлэлүүдийн холбоо, Ажил олгогч эздийн нэгдсэн холбоо, Монголын Үндэсний худалдаа, аж үйлдвэрийн танхимтай хамтран зохион байгуулах гээд найруулга дээр засаарай.

Мөнх-Оргил гишүүн  санал хэлье.

**Ц.Мөнх-Оргил:** Улсын Их Хурлын тогтоолын төслийг анхны хэлэлцүүлгээр батлах горимын санал гаргаж байна.

**М.Оюунчимэг:**Мөнх-Оргил гишүүний гаргасан саналын дагуу анхны хэлэлцүүлгээр нь Улсын Их Хурлын тогтоолын төслийг баталъя гэдэг горимыг дэмжье гэдгээр санал хураалт явуулъя. Бүртгэлийн санал хураалт эхлээд явуулчих уу? Гишүүд ээ, санал хураалт шууд явуулчихъя.

Дэмжье гэдгээр санал хураалт. Зарчмын зөрүүтэй санал гараагүй учраас.

14-11, 78.6 хувийн саналаар анхны хэлэлцүүлгээр нь батлах санал дэмжигдлээ. Протоколд тэмдэглэхэд зарчмын зөрүүтэй өөр санал гараагүй учраас санал гаргасан гишүүний саналыг шууд хураалгаад байгаа шүү гэдгийг бас тэмдэглэе, найруулгаар нь аваад.

Хөдөлмөрийн тухай хуулийн шинэчилсэн найруулгатай холбогдуулан таван хуулийн төслийн анхны хэлэлцүүлгийг хийнэ. Түрүүн би уншиж танилцуулсан, ишилсэн таван хуулийн төсөл байгаа.

1.Аж ахуйн нэгжийн орлогын албан татварын тухай хуульд өөрчлөлт оруулах тухай

1 дүгээр зүйл.Аж ахуйн нэгжийн орлогын албан татварын тухай хуулийн 13 дугаар зүйлийн 13.2.5 дахь заалтын “контракт” гэснийг “онцгой нөхцөл бүхий хөдөлмөрийн гэрээ” гэж өөрчилсүгэй.

2 дугаар зүйл. Энэ хуулийг Хөдөлмөрийн тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

Энэнтэй холбоотой асуулт асуух, санал хэлэх гишүүд байна уу? Байхгүй байна уу? Горимын санал Мөнх-Оргил гишүүн хэлье.

**Ц.Мөнх-Оргил:** Аж ахуйн нэгжийн орлогын албан татварын тухай хуульд өөрчлөлт оруулах тухай хуулийг анхны хэлэлцүүлгээр баталъя гэсэн горимын саналтай байна.

**М.Оюунчимэг:** Өөр зарчмын зөрүүтэй санал байхгүй учраас сая Мөнх-Оргил гишүүний гаргасан анхны хэлэлцүүлгээр нь баталъя гэдгээр санал хураалт явуулъя. Эцэслэн батлах. Аж ахуйн нэгжийн орлогын албан татварын хуульд өөрчлөлт оруулахыг.

Санал хураалт

14-12, 85.7 хувийн саналаар анхны хэлэлцүүлгээр нь эцэслэн баталъя гэдэг санал дэмжигдлээ.

2.Мэдээллийн ил тод байдал ба мэдээлэл авах эрхийн тухай хуульд өөрчлөлт оруулах тухай

1 дүгээр зүйл.Мэдээллийн ил тод байдал ба мэдээлэл авах эрхийн тухай хуулийн 11 дүгээр зүйлийн 11.1.1 дэх заалтын “контракттай” гэснийг “онцгой нөхцөл бүхий хөдөлмөрийн гэрээтэй” гэж өөрчилсүгэй.

2 дугаар зүйл.Энэ хуулийг Хөдөлмөрийн тухай хуулийн шинэчилсэн найруулга хүчин төгөлдөр болсон өдрөөс эхлэн дагаж мөрдөнө.

Энэнтэй холбоотой асуулт асуух, санал хэлэх гишүүд байна уу? Байхгүй байна Мөнх-Оргил гишүүн горимын санал гаргая.

**Ц.Мөнх-Оргил:** Аж ахуйн нэгжийн орлогын албан татварын тухай хуульд оруулж байгаа нэмэлт, өөрчлөлтийн хуулийн төслийг анхны хэлэлцүүлгээр баталъя гэсэн горимын саналтай байна.

**М.Оюунчимэг:** Баярлалаа. Ажлын хэсгийн ахлагчийн гаргасан горимын саналын дагуу анхны хэлэлцүүлгээр нь баталъя гэдэг саналыг дэмжье гэдэг горимоор санал хураалт.

Санал хураалт

**Ц.Мөнх-Оргил:** Сая мөн үү?

**М.Оюунчимэг:** 14-11, 78.6 хувийн саналаар анхны хэлэлцүүлгээр нь эцэслэн баталъя гэдэг санал дэмжигдлээ.

Уучлаарай, энд дахиад санал гарч байгаа учраас санал хураалт цуцлагдлаа. Мөнх-Оргил гишүүн.

**Ц.Мөнх-Оргил:** Уучлаарай, Байнгын хорооны дарга аа, Мэдээллийн ил тод байдал ба мэдээлэл авах эрхийн тухай хуульд өөрчлөлт оруулах хуулийн төслийг анхны хэлэлцүүлгээр баталъя гэсэн горимын саналтай байна.

**М.Оюунчимэг:** Улсын Их Хурлын гишүүн, ажлын ахлагчийн гаргасан горимын саналаас өөр зарчмын зөрүүтэй санал байхгүй байгаа учраас Мэдээллийн ил тод байдал ба мэдээлэл авах эрхийн тухай хуульд өөрчлөлт оруулах хуулийн төслийг анхны хэлэлцүүлгээр нь баталъя гэдэг саналыг дэмжье гэдгээр санал хураалт.

14-10, 71.4 хувийн саналаар анхны хэлэлцүүлгээр нь баталъя гэсэн санал дэмжигдлээ.

Дараагийн хууль

Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд өөрчлөлт оруулах тухай

1 дүгээр зүйл.Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 21 дүгээр зүйлийн 21.1.2 дахь хэсэг, 29 дүгээр зүйлийн 29.1.3, 29.2.3 дахь заалтын “контракт” гэснийг “онцгой нөхцөл байдал, онцгой нөхцөл бүхий хөдөлмөрийн гэрээ” гэж, 21 дүгээр зүйлийн 21.2 дахь хэсгийн “контрактад” гэснийг “онцгой нөхцөл бүхий хөдөлмөрийн гэрээнд” гэж тус тус өөрчилсүгэй.

2 дугаар зүйл.Энэ хуулийг хөдөлмөрийн тухай хуулийн шинэчилсэн найруулга хүчин төгөлдөр болсон өдрөөс эхлэн дагаж мөрдөнө. Найруулгын шинжтэй ийм өөрчлөлт байгаа

Мөнх-Оргил гишүүн санал гаргах уу? Асуулт асууж, үг хэлэх гишүүд байвал бас нэрээ өгнө үү.

**Ц.Мөнх-Оргил:**Баярлалаа. Саяын хуулийг анхны хэлэлцүүлгээр баталъя гэсэн горимын саналтай байна,  дарга аа.

**М.Оюунчимэг:** Ажлын хэсгийн ахлагчийн гаргасан горимын саналаас өөр зарчмын зөрүүтэй санал байхгүй учраас саяын Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд өөрчлөлт оруулах тухай хуулийг анхны хэлэлцүүлгээр нь баталъя гэсэн саналыг дэмжье гэдгээр санал хураалт.

14-11, 78.6 хувийн саналаар энэ санал дэмжигдлээ. Анхны хэлэлцүүлгээр нь баталъя гэдэг.

Дараагийнх

Эх, олон хүүхэдтэй өрх толгойлсон эх, эцэгт тэтгэмж олгох тухай хуульд өөрчлөлт оруулах тухай

1 дүгээр зүйл.Эх, олон хүүхэдтэй өрх толгойлсон эх, эцэгт тэтгэмж олгох тухай хуулийн 3 дугаар зүйлийн 3.1.3 дахь заалтын “106.1”-д гэснийг “139.1”-д гэж өөрчилсүгэй.

2 дугаар зүйл. Энэ хуулийг Хөдөлмөрийн тухай хуулийн шинэчилсэн найруулга хүчин төгөлдөр болсон өдрөөс эхлэн дагаж мөрдөнө.

Энэнтэй асуулт асууж, үг хэлэх гишүүд байна уу? Алга байна. Мөнх-Оргил гишүүн.

**Ц.Мөнх-Оргил:** Баярлалаа. Хөдөлмөрийн хуулийн шинэчилсэн найруулгатай хамт баталсантай батлагдахтай холбогдуулж Эх, олон хүүхэдтэй өрх толгойлсон эх, эцэгт тэтгэмж олгох тухай хуульд өөрчлөлт оруулах тухай хуулийн төслийг анхны хэлэлцүүлгээр баталъя гэсэн горимын саналтай байна.

**М.Оюунчимэг:** Мөнх-Оргил гишүүний гаргасан горимын саналаар анхны хэлэлцүүлгээр нь энэ хуулийн төслийг баталъя гэдгийг дэмжье гэдгээр санал хураалт

 14-13, 92.9 хувийн саналаар санал дэмжигдлээ.

Татварын ерөнхий хуульд өөрчлөлт оруулах тухай

1 дүгээр зүйл.Татварын ерөнхий хуулийн 64 дүгээр зүйлийн 64.6.6 дахь заалтын “63.2-т” гэснийг 119.2-т гэж өөрчилсүгэй.

2 дугаар зүйл.Энэ хуулийг Хөдөлмөрийн тухай хуулийн шинэчилсэн найруулга хүчин төгөлдөр болсон өдрөөс эхлэн дагаж мөрдөнө.

Энэнтэй холбоотой асуулт асууж, үг хэлэх гишүүд байна уу? Алга байна.

Мөнх-Оргил гишүүн санал гаргая.

**Ц.Мөнх-Оргил:** Баярлалаа. Энэ хуулийг анхны хэлэлцүүлгээр баталъя аа гэсэн горимын саналтай байна. Санал хураалгаж өгөхийг хүсэж байна.

**М.Оюунчимэг:** Ажлын хэсгийн ахлагч Мөнх-Оргил гишүүний гаргасан саналаар анхны хэлэлцүүлгийг нь эцэслэн баталъя гэдгээр санал хураалт явуулъя.

Дэмжье гэдэг горимоор.

14-12, 85.7 хувийн саналаар санал дэмжигдлээ.

Ингээд санал хураалт явуулж дууслаа. Санал хураалтдаа идэвхтэй оролцож байгаа гишүүддээ баярлалаа.

Мөнх-Оргил гишүүнд микрофон өгье.

**Ц.Мөнх-Оргил:**Баярлалаа. Улсын Их Хурлын чуулганы нэгдсэн хуралдаанаар Хөдөлмөрийн тухай хуулийн анхны хэлэлцүүлэг хийсэн. Мөн  Байнгын хороогоор, удахгүй нэгдсэн хуралдаанаар ч гэсэн Хөдөлмөрийн тухай хуулийн шинэчилсэн найруулгын төслийн эцсийн хэлэлцүүлэг хийгдэх гэж байгаатай холбогдуулаад “Оюу толгой” ХХК-аас энэ хуульд долоон өөрчлөлт оруулж өгөөч ээ, ийм саналууд байна гэсэн хүсэлт ирүүлсэн юм. Тэгээд эдгээр хүсэлтийг бид нар ажлын хэсгийн хуралдаан дээрээ дэлгэрэнгүй ярилцаад, долоон саналыг хүлээж авах бололцоогүй байна гэж үзсэн юм. Тэгээд энэ саналуудыг нь танилцуулаад үндэслэлийг нь би Байнгын хорооны протоколд оруулчихъя гэж бодож байна. Яагаад гэвэл энэ олон хүн ажиллуулдаг, манай Монгол улсад үйл ажиллагаа явуулж байгаа хамгийн том гадаадын хөрөнгө оруулалттай компани учраас саналд нь хүндэтгэлтэй хандах ёстой гэж бодож байгаа юм.

Нэгдүгээрт, хуулийн үйлчлэх хугацааг 2022 оны 1 сарын 1-ний өдрөөс  биш 2023 оны 1 сарын 1-ний өдрөөс болгож өөрчилж өгөөч гэсэн санал ирүүлсэн юм. Энийг бид нар ажлын хэсэг дээр ярьж байгаад ер нь энэ хуулийн төслийг бэлтгэх, хэлэлцэх, хэлэлцүүлэг хийх явц бол сүүлийн есөн жил тасралтгүй хийгдсэн, олон талын зөвшилцөл, зөвшилцөл дээр суурилсан, гарах өөрчлөлтүүд нь бол техникийн шинж чанартай өөрчлөлтүүд учраас ажил олгогч нарт энэ хуулийг 2022 оны 1 сарын 1-нээс хэрэгжүүлээд явахад хүндрэл гарахгүй гэж үзсэн. Тэгээд гол ажил нь сурталчлан таниулах ажил Засгийн газар дээр ноогдож байгаа.

Хоёр дахь санал нь уртын ээлж болон ээлж гэдгийг тодорхой болгож ялгаж салгаж өгөөч гэсэн санал тавьсан юм. Тэгээд манай хуульд бол ээлж, уртын ээлж гэдэг хоёрыг бол аль аль нь тодорхойлолттой. Уртын хэлж бол ийм, ийм тохиолдолд ийм, ийм салбарт уртын ээлжээр ажиллуулна уртын ажиллах хугацаа нь, амрах хугацаа нь гээд маш дэлгэрэнгүй зохицуулалттай байгаа. Тийм учраас уртын ээлж ээлж хоёрыг хооронд нь бол будилж хутгах тийм аюул гарахгүй ээ. Уртын ээлжээр ажиллуулах тохиолдолд ажлын цагийг нэгтгэн бодох замаар илүү цагийг тооцох, ердийн ажлын өдрийн цагаас илүү ажилласан цагийг илүү цагаар тооцох зэрэг асуудлуудыг тодорхой тусгаж өгөөч гэсэн санал гаргасан. Энэ бол зөв санал. Гэхдээ бид одоо энэ хуулийнхаа төслөөр юу гэж заасан бэ гэхээр ажлын цагийг нэгтгэн бодох журмыг Хөдөлмөр, нийгмийн хамгааллын сайдын тушаалаар батлахаар заасан байгаа. Тэр их нарийвчилсан техникийн зохицуулалт учраас тэнд түүгээрээ бол энэ саналууд нь тусгагдаад явчихна.

**М.Оюунчимэг:** Ажлын хэсгийн ахлагчид 1 минут нэмж өгье.

**Ц.Мөнх-Оргил:** Намайг ярьж дуустал битгий хаагаарай. Протоколд тэмдэглүүлж байгаа учраас.

Гуравт, бүх төрлийн нэмэгдэл, нэмэгдэл хөлсийг дундаж цалин хөлснөөс бус үндсэн цалингаар тооцож олгож өгөөч гэсэн санал ирүүлсэн юм. Энийг бид олон удаа ярьсан. Тэгээд бүх төрлийн нэмэгдэл, нэмэгдэл хөлсийг янз янзаар тооцож байгаа. Заримыг нь бол үндсэн цалингаар тооцож байгаа, зарим нь бол дундаж цалингаар тооцож байгаа. Гэхдээ онцолж хэлэхэд өмнө нь бол ихэнхдээ дундаж цалин хөлс дээр тооцож байсныг одоо бид нар тухайн нэмэгдэл нэмэгдэл хөлсийн шинж чанараас нь шалтгаалаад, зарим нь дундаж цалингаас зарим нь үндсэн цалингаас тодорхойлж байгаа.

Дөрөвт, хуулийн төсөлд шууд ажил хаяхыг хориглосон заалтууд байгаа ч гэсэн одоо энэ хуулийн заалтдаа ажил олгогч хуульд заасан хугацаанд хамтын хэлэлцээг эхлүүлээгүй тохиолдолд үйлдвэрчний эвлэл ажил хаялтыг зохион байгуулах эрхтэй гэсэн заалттай зөрчилдөж байна, энийг хасаач ээ гэсэн санал.

**М.Оюунчимэг:** Мөнх-Оргил гишүүний микрофоныг өгье.

**Ц.Мөнх-Оргил:** Энийг бол хүлээж авах бололцоогүй юм. Ажил олгогч хамтын хэлэлцээг хуулиар заасан хугацаанд эхлүүлээгүй тохиолдолд үйлдвэрчний эвлэл бол ажил хаялтаа зохион байгуулах эрхтэй гэж үзэж байгаа.

Дараагийнх нь, ажил олгогч дотоод журмаа хамтын гэрээ, хамтын хэлэлцээрт нийцүүлэн батлуулах гэсэн шаардлагыг хасаач ээ гэсэн санал ирүүлсэн. Энийг хүлээж авах бололцоогүй. Яагаад гэвэл ажил олгогч хөдөлмөрийн дотоод журмаа өөрөө тогтоож байгаа. Гэхдээ дотоод журмаа тогтоохдоо хамтын гэрээ, хамтын хэлэлцээртээ нийцүүлэх ёстой. Хууль тогтоомжтой нийцүүлэх ёстой. Тэгэхгүй бол хамтын гэрээ хамтын хэлэлцээртэйгээ зөрчилдсөн хөдөлмөрийн дотоод журам батлуулж болохгүй.

Сүүлд нь, хөдөлмөрийн хэвийн бус нөхцөлийн, удаан жил ажилласны, мэргэжлийн зэргийн гэх нэмэгдэл нэмэгдэл хөлсийг хөдөлмөрийн гэрээ, дотоод журам, хамтын гэрээ, хамтын хэлэлцээр, бүгдэд нь нийцүүлэн тогтоохоор заасан. Үүний улмаас хөдөлмөр эрхлэлтийн орчин нөхцөл, гадаад болон дотоод хөрөнгө оруулагчдын аль алинд нь таагүй байж тэдгээрийг үргээхээр байна гэсэн санал ирүүлсэн байгаа. Тийм үргэх нөхцөл бол үүсэхгүй. Яагаад гэвэл хэвийн бус нөхцөлийн, удаан жил ажилласан, мэргэжлийн зэргийн гэх бүх нэмэгдлүүд нь одоо байгаа хэмжээндээ байгаа. Энийг бол аль нь ч нэмээгүй.

Тэгээд эцэст нь, 7.Олон түвшинд хийгдсэн салбарын хамтын хэлэлцээрийг ажил олгогч болон тэдгээрийн төлөөлөгч заавал дагаж мөрдөхөөр байгаа. Зөвхөн салбарын хамтын хэлэлцээрийг үлдээж аймаг, сум, дүүргийн түвшний хамтын хэлэлцээрийг хасаж өгөөч ээ гэсэн санал ирүүлсэн байгаа. Яагаад гэвэл одоогоор практик дээр ийм гэрээнүүд алга гэсэн санал ирсэн байгаа юм. Тэгээд практик дээр ийм гэрээ цөөхөн байгаа нь үнэн. Гэхдээ байгуулагдаад явах юм бол эдгээр гэрээгээ дагаж мөрдөх ёстой. Тэгээд энэ байгуулагдах аймаг, сум, дүүргийн гэрээнүүд нь бол Хөдөлмөрийн хууль тогтоомжтой нийцэж байгуулагдах ёстой учраас энд бол ажил олгогчдод сүрхий дарамт учруулсан зүйл гарахгүй гэж үзэж байгаа. Баярлалаа. Протоколд тэмдэглүүлж байгаа юм.

**М.Оюунчимэг:**Улсын Их Хурлын гишүүн, ажлын хэсгийн ахлагч Мөнх-Оргил гишүүнд баярлалаа. Ер нь Монголын Үндэсний Худалдаа, аж үйлдвэрийн танхим, Ажил олгогч эздийн нэгдсэн холбоо, Үйлдвэрчний эвлэл гээд тал талуудын яг энэ салбарынхны байр суурийг энэ Хөдөлмөрийн тухай хуулийн шинэчилсэн найруулгыг хэлэлцэх явцдаа манай ажлын хэсгийнхэн маш сайн, анхааралтай асууж, байр суурийг нь сонсож, хэлэлцүүлгүүд хийсэн. Уул уурхай, хүнд үйлдвэрийн яамны сайд хүртэл орж ирээд бас мэдээлэл хийе гээд, бид сонсож байсан. Сая Мөнх-Оргил гишүүн Оюу толгойн энэ том хөрөнгө оруулагч компанийн байр суурийг бас хэллээ.

Мэдээж Монгол Улсын нутаг дэвсгэрт үйлчлэх хууль тогтоомжийн хүрээнд бас Хөдөлмөрийн тухай хууль үйлчлэх учраас энийг бол харгалзаж энэ асуудлуудыг тал талын байр суурийг харж, ирээдүйн хөдөлмөрийн зах зээлийн нөхцөл байдал харж ингэж эцэслэж шийдэж байгаа гэдгийг бас дуулгачихъя гэж бодож байна.

Тэгээд Хөдөлмөрийн хууль /шинэчилсэн/ найруулга, түүнтэй дагаж батлагдах хуулийн төслүүдийг сая ингээд танилцуулж, бүгдээрээ эцсийн анхны хэлэлцүүлгээр нь батлахаар ингээд гишүүдийн олонх нь дэмжлээ.

Ингээд Байнгын хороонд Улсын Их Хурлын чуулганы хуралдааны дэгийн тухай хуулийн 44.5-д заасны дагуу хууль, тогтоолыг хэрэгжүүлэх арга хэмжээний тухай тогтоол, уг хуулийг дагаж мөрдөх журмын тухай хуулийн төслийг боловсруулж, анхны хэлэлцүүлгийг хийлээ. Анхны хэлэлцүүлэг явуулсан талаарх Байнгын хорооны санал, дүгнэлтийг Улсын Их Хурлын чуулганы нэгдсэн хуралдаанд би өөрөө уншаад танилцуулчихъя.

Үүгээр бид Нийгмийн бодлогын байнгын хорооны өнөөдрийн хэлэлцэх асуудлын эхний асуудлаа хэлэлцэж дууслаа. Одоо Хөдөлмөрийн тухай хуулийнхаа энэ том хуулийн ард ямар ч байсан бид, Байнгын хороо маш амжилттай гарлаа. Гишүүд маань бас идэвхтэй оролцлоо.

Түрүүн Мөнх-Оргил гишүүн, ажлын хэсгийн ахлагч хэлж байна. Сүүлийн есөн жил дараалан нэр, гурван парламент, таван Засгийн газар дамжин яригдаж байсан Хөдөлмөрийн тухай хуулийг бид ийнхүү үнэхээр гурван талт түншлэлийн үндсэн дээр харилцан ойлголцож байж, бүх бололцоотой энэ хөдөлмөрийн зах зээлийн харилцааг зохицуулах, бүх заалтуудыг удаан хугацаанд энэ хууль тогтвортой үйлчлэх ийм хэмжээнд ямар ч байсан боловсруулж энэ Улсын Их Хурал маань одоо ингээд эцэслэн батлах гэж байна. Тэгээд өнөөдрийн Байнгын хорооны хуралдаанд Хөдөлмөрийн тухай хуулийн шинэчилсэн найруулгын эцсийн хэлэлцүүлэг, дагалдах хуулиудын анхны хэлэлцүүлгийг хийхэд идэвхтэй оролцсон эрхэм гишүүддээ баярлалаа.

Ингээд хоёр дахь хэлэлцэх асуудалдаа оръё.

**Хоёр.Коронавирус халдварын эмчилгээ, эмнэл зүй тархвар судлалын талаар Эрүүл мэндийн сайд болон Улсын онцгой комиссын дэргэдэх эрдэмтдийн зөвлөх мэдээлэл сонсоно.**

Мөн Аюулгүй байдал, гадаад бодлогын байнгын хорооны дарга бөгөөд КОВИД-той тэмцэх төв хорооны дарга Баттөмөр дарга маань бас орж оролцож байгаа. Бидэнд дараа нь бас үг мэдээлэл хийнэ.

Ингээд ажлын хэсгийг танилцуулъя. Эрүүл мэндийн сайд Сэрээжавын Энхболд, Эрүүл мэндийн Төрийн нарийн бичгийн дарга Цэгмэдийн Эрдэнэбилэг Улсын онцгой комиссын дэргэдэх Эрдэмтдийн зөвлөлийн гишүүн, доктор Түмэндэмбэрэлийн Бэгзсүрэн, Улсын онцгой комиссын дэргэдэх Эрдэмтдийн зөвлөлийн гишүүн, Батбаярын Сувд, Эрүүл мэндийн сайдын зөвлөх Очирбатын Батбаяр гэсэн хүмүүс оролцож байгаа. Танхимаар бүгд оролцож байгаа.

Коронавируст халдвар КОВИД-19-ийн эмчилгээ, эмнэл зүйд тархвар судлалын талаар мэдээлэл сонсохтой холбогдуулан КОВИД-ын Түр хорооны дарга, Аюулгүй байдал, гадаад бодлогын байнгын хорооны дарга Баагаагийн Баттөмөр мэдээлэл хийнэ.

Баттөмөр даргыг микрофонд урьж байна.

**Б.Баттөмөр:**Нийгмийн бодлогын байнгын хорооны дарга, гишүүд ээ,

Та бүхэнд энэ өдрийн мэндийг дэвшүүлье. Монгол Улсын Их Хурлаас Коронавирусын халдвар /КОВИД-19/ цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн биелэлтийг сар тутам нээлттэй хэлэлцэж, хяналт тавих, шаардлагатай бол Улсын Их Хурлын холбогдох Байнгын хорооны хуралдааныг хэлэлцүүлэх, санал, дүгнэлт гаргах үүрэг бүхий Түр хорооны бүрэлдэхүүнийг 2020 оны 10 дугаар сарын 29-ний 31 дүгээр тогтоолоор шинэчлэн байгуулсан бөгөөд энэхүү Түр хорооны даргаар Монгол Улсын Их Хурлын Аюулгүй байдал, гадаад бодлогын байнгын хорооны дарга Баттөмөр миний бие ажиллаж байна.

Түр хороо сард тутам хуралдаж, хууль тогтоомжийн хэрэгжилтэд хяналт тавих чиг үүргээ хэрэгжүүлэхээс гадна Засгийн газар, Улсын онцгой комиссоос цар тахлын үед авч хэрэгжүүлж байгаа арга хэмжээний талаарх асуудлыг олон нийтэд нээлттэйгээр хэлэлцлээ. Түр хороо нь байгуулагдсан цагаасаа хойш өнөөдрийг хүртэл найман удаа хуралдаж, коронавируст /КОВИД-19/ цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн биелэлт болон цар тахлын нөхцөл байдал, түүнийг даван туулах арга, практик тактик, Засгийн газар, онцгой комисс, эрүүл мэндийн байгууллагын хийж, хэрэгжүүлж байгаа ажлын тайлан, мэдээлэл, бэлтгэл, зохион байгуулалт, бэлэн байдал, эмчилгээ, хүний нөөцийн хүрэлцээ, вакцинжуулалтын явц, вакцины хангалт нийлүүлэлтийн нөхцөл байдлын талаар сонсож, олон нийтэд нээлттэйгээр хэлэлцүүллээ.

Түүнчлэн Монгол Улсын Их Хурлын чуулганы нэгдсэн хуралдааны болон Нийгмийн бодлогын байнгын хорооны хуралдаанаар  коронавируст халдвар /КОВИД-19/ цар тахалтай тохиол тохиолдуулан зургаан удаа Засгийн газрын мэдээллийг сонсож, Их Хурлын гишүүдээс энэ асуудлаар есөн удаагийн асуулга тавьснаас дөрвөн асуулгын хариуг чуулганы нэгдсэн хуралдаанаар хэлэлцсэн байна. Мөн Улсын Их Хурлын Тамгын газрын Хяналт шалгалт, үнэлгээний газраас коронавирус цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн хэрэгжилтийн явцад хяналт шинжилгээ хийж, танилцуулга, тайланг Түр хорооны гишүүдэд хүргүүлж, мэдээллээр хангаж ажиллалаа.

Монгол Улсын Их Хурал бол хууль тогтоомжийн биелэлтийг хянан шалгах үндсэн чиг үүргийнхээ хүрээнд Түр хороогоор дамжуулан коронавирус /КОВИД-19/ цар тахлын нөхцөл байдлын талаар цаг алдалгүй, тогтмол хяналт тавин ажиллаж байгаа бөгөөд цар тахлын хүндрэлтэй цаг үеийг хамтын хүчээр даван туулах бүхий л арга замыг эрэлхийлэн ажиллаж байна. Хэдийгээр Засгийн газар, Улсын онцгой комисс, эрүүл мэндийн байгууллагууд хэчнээн ажиллаж байгаа ч өвчлөлийн тоо 98 мянга гаруй болж, нас баралт 459 болоод байна. Нийт өвчилсөн хүмүүсийн 20 гаруй мянга нь хүүхэд байна. Түр хорооны гишүүд 2021 оны 6 дугаар сарын 21-ний өдөр Улсын онцгой комиссын шуурхай штабт очиж ажиллалаа.

Үүгээр авсан мэдээллээс харахад 173 эмнэлэгт 10599 хүн хэвтэн эмчлүүлж эмнэлэг, эмч, эмнэлгийн ажилтнуудын болон хэвтэн эмчлүүлэх орны тоо хүрэлцэхгүй байдалтай болсон байна. Түүнчлэн вакцинжуулалтын явц манай улсад өндөр хувьтай байгаа ч эсрэгээрээ өвчлөлийн тоо өндөр байгаа нь санаа зовоосон үзүүлэлт болж байна. Нийт өвчилсөн хүмүүсийн 90 орчим хувь нь вакцинд хамрагдаагүй буюу вакцины хоёрдугаар тунд хамрагдаагүй хүмүүс байгаа гэсэн мэдээллийг өгсөн байна. Энэ нь вакцины үр нөлөө сайн байгааг илтгэж байгаа үзүүлэлт юм.

Түр хорооны 2021 оны 8 дугаар сарын 6-ны өдөр хуралдаж хуулийн биелэлт болон Засгийн газар, Улсын онцгой комисс, Эрүүл мэндийн мэдээллийг сонсон, холбогдох асуудлаар чиглэл өгсөн бөгөөд тус хуралдаанаар коронавируст халдварын эмнэлэг, эмнэлэг зүй, тархвар судлалын асуудлыг Нийгмийн бодлогын байнгын хорооноос хуралдаанаар тусгайлан хэлэлцүүлэх санал гаргасан юм. Иймд Монгол Улсын Их Хурлын тухай хуулийн 24 дүгээр зүйлийн 24.6 дахь хэсэгт заасан чиг үүргийнхээ хүрээнд Нийгмийн бодлогын байнгын хороо дээрх асуудлыг хэлэлцэн холбогдох шийдвэрийг гаргаж, Түр хорооны дараагийн хуралдаанд мэдээлэл өгөхийг хүсье. Баярлалаа. Та бүхний ажилд амжилт хүсье.

**М.Оюунчимэг:**  /КОВИД/-ын Түр хорооны дарга, Аюулгүй байдал, гадаад бодлогын байнгын хорооны дарга Баагаагийн Баттөмөр танд баярлалаа.

Дараагийнх, Эрүүл мэндийн сайд Сэрээжав Энхболдын мэдээллийг сонсохоор байгаа. Энхболд сайдыг микрофонд урьж байна.

Дараагийн Эрүүл мэндийн сайд Сэрээжавын Энхболдын мэдээллийг сонсохоор байгаа. Энхболд сайдыг микрофонд урьж байна. Гурваас таван минут байна биш үү, Энхболд гишүүн сайд аа. 4 дүгээр микрофон.

**С.Энхболд:** Нийгмийн бодлогын байнгын хорооны эрхэм гишүүд та бүгд энэ өдрийн мэндийг хүргэе. Халдварын нөхцөл байдал сүүлийн 14 хоногийн хугацаанд бол тогтмол нэмэгдэж байгаа. Үүнээс сүүлийн дөрөв хоногийн хугацаанд бол тогтворжих буюу одоо яг нэг түвшинд байна гэсэн ийм дүгнэлтийг манай эрдэмтэд гаргаж ирж байна. Сүүлийн үед, 2200-2400-гийн хооронд ингэж сүүлийн таван өдрийн түвшинд тохиолдлын тоо хэлбэлзэж явж байна. Халдварын тархалт хөдөө орон нутагт бол нэлээн нэмэгдсэн. Ялангуяа сүүлийн үед Говь-Алтай, Орхон, Дархан гэх мэт аймгуудад бол халдварын тохиолдол бол эрс нэмэгдэж байна. 21 аймгаас нийт тохиолдол бол өдөрт 1000-гаар бүртгэгдэх тийм шинж, магадлалтай болсон. Үүн дотроос Говь-Алтай, Орхон аймгийн тохиолдлын тоо бол эрчимтэй нэмэгдэж байна. Нийт тохиолдлын өвчлөл дотор хүүхдийн өвчлөл бол нэлээн нэмэгдэж байгаа. Сүүлийн 16-ны байдлаар авсан, долоо хоногийн тойм гаргадаг. Энэ дээр бол 2221 хүүхэд халдвар авсан. Үүнээс 2014 хүүхэд өнөөдрийн байдлаар бол хэвтэн эмчлүүлж байна.

Насны хувьд авч үзэх юм бол 0-4 насны хүүхэд нь бол 22.6 хувь, 5-9 насны хүүхэд бол 32 хувь, 10-14 насны хүүхэд нь 30 хувь, 15-17 насны хүүхэд нь 14 хувийг эзэлж байна. Энэ бол нийт өвчлөлийн 23.3 хувийг эзэлж байна гэсэн үг. Мөн жирэмсэн эмэгтэйчүүдийн халдвар нэмэгдэж байна. Ялангуяа хэвтэн эмчлүүлж байгаа нийт тохиолдлууд дотроос жирэмсэн эхчүүдийн халдвар авсан тохиолдол маань илүү хүндрэх магадлалтай байгаа нь ажиглагдаж байна.

Улсын хэмжээнд 10594 жирэмсэн эх халдвар авсан. Үүнээс өнөөдрийн байдлаар 610 жирэмсэн эх бол эмнэлэгт хэвтэн эмчлүүлж байна. Нийт жирэмсэн эх, халдвар авсан тохиолдлын 95.6 хувь нь бол Улаанбаатарт батлагдсан тохиолдлууд байгаа. Насны бүлгээр авч үзэх юм бол 25-37 насны эмэгтэйчүүд дийлэнх хувийг эзэлж байна гэсэн ийм тоон статистикууд гарч ирж байгаа. Нас баралтын хувьд өнөөдрийн байдлаар 469 тохиолдол гарч байна. Нас баралтыг насны хувиар авч үзэх юм бол 65-аас дээш насных нь бол дийлэнх хувийг эзэлж байна. Энэ бол нийт нас баралтын тохиолдлын 67.5 хувийг эзэлж байгаа. Нийт тохиолдлын 240 хүн нь буюу нийт тохиолдлын 54.2 хувь нь бол эмэгтэйчүүд дийлэнх хувийг эзэлж байгаа.

Бид нарын цаашид авч хэрэгжүүлж байгаа арга хэмжээ бол энэ Дэлхийн эрүүл мэндийн байгууллагаас гаргасан Стратегийн бэлэн байдлын хариу арга хэмжээний төлөвлөгөө гэж байдаг. Энэ маань арван зарчим дээр тулгуурлаж явагддаг. Үүнд бол зохицуулалт, төлөвлөлт, санхүүжилт хяналт гэх мэтчилэн ийм арван зарчмыг барьж баримталж, хариу арга хэмжээ тактикийг бол боловсруулдаг. Эрүүл мэндийн яамны зүгээс ч гэсэн энэ арван стратеги болон зарчим дээр бид нар төлөвлөгөө, цаашдын хийх арга, хариу арга хэмжээг төлөвлөн авч хэрэгжүүлж яваа.

Эрүүл мэндийн салбарт ачаалал бол их байна, ялангуяа энэ орны ачаалал бол сүүлийн үед эрс нэмэгдсэн. Манайх улсын хэмжээнд бол 27000 эмнэлгийн ор байдаг. Үүнд нь бол рашаан сувиллын ор хүртэл багтсан тоо байдаг. Одоогийн байдлаар бид нар 11000 гаран орыг зөвхөн /КОВИД/-д зориулан дэлгэн ажиллуулж байна. Үүнээс 6200 ор нь бол Улаанбаатарын хэмжээнд ажиллаж байгаа. Эмнэлгүүд дээр орны хүрэлцээ дутагдал үүсэж байна. Нэлээн ачаалалтай эрүүл мэндийн, ялангуяа энэ эрчимт эмчилгээ, яаралтай тусламжийн эмч нарын хүрэлцээ дутмаг. Манай улсад өнөөдрийн байдлаар 330 эрчимт эмчилгээний эмч байдаг. 325 ор эрчимт эмчилгээний чиглэлээр хэвийн үед ажилладаг. Бид энэ /КОВИД-19/-ын үед бол 225 орыг бол нэмж дэлгээд ингэж ажиллуулж байна. Тэгэхээр эрүүл мэндийн салбарын бүх түвшинд бол нөөцийг гарган шавхан ажиллаж байгаа гэсэн үг. Мөн энэ ард иргэддээ эмнэлгийн тусламж.

**М.Оюунчимэг:**Энхболд сайдын микрофоныг нэмж өгье. 4 дүгээр микрофон.

**С.Энхболд:**Бид нар энэ тусламж үйлчилгээг иргэнд ойртуулах үүднээс “119 call” центрийг бол нэмж өргөтгөж 200 хүний бүрэлдэхүүнтэй нэмж ажиллуулж байна. Мөн явуулын 40 автобус амбулаторийн чиглэлээр ажиллуулж байгаа. Мөн Яармагийн шинэ захиргааны байранд бид нар /КОВИД/-ын үеийн яаралтай тусламжийн төвийг 145 ортойгоор бас бэлтгэл ажлыг хангаад нээхэд бэлдээд байж байна. Энэ маань нээгдсэнээр ард иргэдэд, яг энэ тулгамдаж байгаа оргүй үед тусламж үйлчилгээ үзүүлэхэд илүү дөхөмтэй болох үүднээс тусламж үйлчилгээг ойртуулах үүднээс энэ Явуулын  амбулатор болон яаралтай тусламжийн төвийг бол нээж байгаа.

Мөн эмийн хангалтын нөөцийг бас тодорхой төсөв санхүүг бол Засгийн газар болон Эрүүл мэндийн яам өөрийн төсвийн зохицуулалтын хүрээнд бол шийдвэрлэж нөөцийг бол бэлдүүлж 21 аймаг, нийслэлийн 6 дүүрэг, лавлагаа шатлалын эмнэлгүүдэд нөөцийг бол бүрдүүлж өгч байна. Мөн PCR шинжилгээний нөөцийг бас тодорхой түвшинд төсвийн хүрээнд худалдан авалтуудыг хийж өгч байгаа. Дээрээс нь Сангийн сайд болон Эрүүл мэндийн сайдын хамтарсан тушаалаар энэ /КОВИД-19/-ын тусламж үйлчилгээний тарифыг баталсан. Энэ дээр бас нэмэлт, өөрчлөлтүүдийг дахин батлуулж төлбөрийн тариф дээр бол өөрчлөлтийг оруулсан байгаа. Энэ дээр жишээ нь анхан шатны тусламж үйлчилгээ үзүүлэхэд 70000 байсан бол 160000, эрчимт эмчилгээний тарифыг бас шинэчилсэн иймэрхүү эмнэлгүүдийн илүү цаг урамшуулал, нэг удаагийн хувцас хэрэгсэл худалдан авахад нь бас энэ тусламж дэмжлэг болно гэдэг үүднээс бас энэ тодорхой энэ тарифын өөрчлөлтүүдийг бол хийгээд явж байна. Танилцуулга дууссан.

**М.Оюунчимэг:** Эрүүл мэндийн сайд Сэрээжавын Энхболдод баярлалаа.

Дараагийн мэдээлэл Улсын онцгой комиссын дэргэдэх Эрдэмтдийн зөвлөлийн гишүүн, судлаач, доктор Бэгзсүрэнгийн мэдээлэл байгаа. Гурваас таван минут. 3 дугаар микрофон.

**Бэгзсүрэн:**Нийгмийн бодлогын байнгын хорооны хуралд сууж байгаа гишүүдэд энэ өдрийн амар амгаланг эрье. Улсын онцгой комисын Эрдэмтдийн зөвлөл бол долоо хоног болгон урьдчилсан прогноз таамаглалыг дэвшүүлж, ирээдүйд хийх ажлаа төлөвлөн ажилладаг байгаа. Тэгээд энэ тооцооны үр дүнгээ танилцуулах танилцуулахаар ирсэн юм.

Эмнэлгийн ачаалал, энэ 7 дугаар сарын эхний долоо хоногт нэлээн өсөх ийм хандлагатай байна. Учир нь бол өдөрт гарч байгаа тохиолдлын тоо эмнэлгээс гарч байгаа хүний тооноос бага байгаа учраас энэ 7 дугаар сарын эхний долоо хоног хүртэл өсөх ийм хандлага байгаа юм. Эмнэлгийн ачаалал буюу эмнэлэгт хэвтэн эмчлүүлж байгаа хүний тоо өнөөдрийн байдлаар 34000 хүн байна. Энэ тоо бол 7 дугаар сарын эхэнд өсөөд ер нь бол 40000 хүртлээ өсөх ийм хандлагатай байгаа юм. Нас баралтын хувьд ингээд авч үзэх юм бол бас мөн адил оргил үе нь 7 дугаар сарын эхэн үедээ тохиох ийм төлөв ажиглагдаж байна.

Ерөнхийдөө халдвар тархалтын өдөрт гарах тохиолдлын тоо буураад явж байгаа хэдий боловч яг энэ нас баралт бол өдөрт гарах тохиолдлын тооноосоо 14 хоногийн хугацааны хоцрогдолтой явагддаг. Ийм учраас одоо 18-ны үед бол оргил оргил үедээ хүрч байхад, нас баралт бол 7 дугаар сарын эхэнд тохиох юм гэсэн ийм зүйлийг бид нар хэлж чадахаар байгаа юм. Ингээд нас баралт одоогийн байдлаар дундаж нь бол 10, 11 орчимтой явж байна. 7 дугаар сарын эхний байдлаар бол 15 хүрч болзошгүй ийм нөхцөл байдалд хүрнэ. Тэгээд өдөрт гарах тохиолдлын тоо одоогийн хурдаар явах юм бол хамгийн ихдээ 3500 хүрч болзошгүй. Дунджаар бол 2500 гараад явах ийм прогноз ажиллаж байна.

Гэхдээ 6 дугаар сарын 14-нөөс тодорхой хэмжээнд хөдөлгөөн, хязгаарлалт явж байгаа учраас энэ дах өдөрт гарах тохиолдлын тоо бол тодорхой хэмжээгээр буурсан ийм прогноз үр дүн ажиглагдаж байна. Бид нар бас тодорхой нөхцөлүүдтэй тооцоолол хийж үзсэн. Жишээ нь хөл хорио 6 дугаар сарын 25-наас 10 хоногийн хугацаатай хөл хорио тогтоовол яах вэ, 25-наас 16 хоног хөл хорио тогтоовол яах вэ гэдэг ийм тооцооллыг хийж үзсэн. Ингэхэд 16 хоног хөл хорио тогтооход нийт тохиолдлын тоо 220000 болох ийм төлөвтэйгөөс 170000 хүртэл нь буулгах ийм боломжтой юм гэдэг энэ тооцооллыг бид нар хийсэн юм.

Тэгээд вакцины үр үр дүн, үр нөлөөг тооцсон тооцоолол бас хийсэн. Энэ бол вакцины үр нөлөө дөрвөн хүний гурав нь вакцины дархлаатай болж байна гэсэн ийм тооцоо гаргасан байна. Та бүхэнд баярлалаа.

**М.Оюунчимэг:** Эрдэмтдийн зөвлөлийн гишүүн, судлаач, доктор Бэгзсүрэн танд баярлалаа.

Дээрх гурван мэдээлэлтэй холбогдуулан асуулт асуух гишүүд байвал нэрсээ өгье. Цахимаар гурван гишүүн, танхимаар дөрвөн гишүүн байна. Чинзориг гишүүнээс эхэлье. Чинзориг гишүүн асуулт асууя.

**С.Чинзориг:** Энхболд сайд аа, хоёр, гурван асуулт байна. Бид одоо нөхцөл байдалд яг Эрүүл мэндийн яам маань, Онцгой комисс ямар үнэлэлт дүгнэлт өгч их юм бэ? Бид чинь одоо гурван удаа хөл хорио тогтоож үзлээ. КОВИД-ын тусгай хууль гаргаад төрөг санхүүгийн дэмжлэг үзүүлээд эрх хэмжээг нэмэгдүүлж өглөө. Тэгээд энэ халдварын голомт одоо бас хумигдахгүй, улам л нэмэгдээд, энэ чинь бараг халдварын голомт гаргаж оргил цэг дээр хүрчхээд байна шүү дээ. Энэ тэгээд юунаасаа шалтгаалаад ингээд халдварын голомтыг хумьж чадахгүй ингээд нэмэгдүүлээд байна гэж та бүхэнд үзэж байна вэ? Нэгдүгээрт дүгнэлт хийж байгаа юм байна уу?

Хоёр дахь асуудал, эрүүл мэндийн ажиллагсдын нэг удаагийн хамгаалах хэрэгсэл, бусад нөгөө амьсгалын аппарат, уушги орлуулах аппарат, дээр нь нийгмийн эрүүл мэндийн эмнэлгийн ажилтнуудын нийгмийн хамгааллыг бас сайжруулах, чиглэлээр ямар арга хэмжээ авах нь зүйтэй гэсэн тийм санал бол байна вэ? Сая тийм саналууд дурдагдсангүй.

Гурав дахь асуудал нь, бид хөл хорио тогтоогоод үр дүн хүрэх үү? Олон нийт бас хүлээн зөвшөөрч чадахгүй, тэсэж чадах болов уу? Гурван удаа хөл хорио тогтоосон. Хамгийн гол нь хуулиар тогтоочхоод, тэгээд та нар юу хэлдэг вэ гэхээр голомт төдөн хувиар нэмэгдэх байсныг л жаахан ингээд тогтоож чадлаа, саармагжуулж чадлаа гэж хэлээд л, тэгээд л хөл хорионы дараагаар л наадах чинь улам бүр дэгдчихээд байх юм. Тэгэхээр энэ хөл хорио тогтоовол яг ямар арга хэмжээ авах юм? Ямар үр дүнд хөрөнгийг тооцож байгаа вэ гэдгээ нарийн сайн тооцож байгаа юм уу, үгүй юм уу? Үр дүн гарах уу, үгүй юу гэдэг асуудал байна.

Дөрөв дэх асуудал нь, бас нэг “дайны хажуугаар дажин” гэж орон нутгуудад нийлүүлсэн тоног төхөөрөмж чинь бас тэгээд хугацаандаа нийлүүлэгддэггүй. Яахаараа тэр тоног төхөөрөмж нийлүүлсэн юм бол гэрээгээрээ хүлээж авдаггүй дутуу юм авдаг юм.

**М.Оюунчимэг:**Чинзориг гишүүн 1 минут нэмж авъя.

**С.Чинзориг:**Өвөрхангай аймагт PCR-ын аппарат нийлүүлсэн. Энэ нь сая бас нэг хэсэг ажиллахаа больчихсон. Тэгээд хэрүүл болоод сураад хөөцөлдөөд байсан чинь нийлүүлсэн компани нь цэвэрлэдэг удирдлагын аппарат гэдэг юмыг нь нийлүүлэлгүй, удирдлагын аппаратгүй нийлүүлчихсэн юм байна гээд. Ингээд л бас л тендертэй, гэрээндээ заасан юмаа нийлүүлээгүй. Тэгээд тэрийгээ хүлээгээд авчихдаг ийм асуудал гарах юм. Энэ асуудлыг цаашдаа таслан зогсоомоор байх.

Бас би жоохон удаан байна гээд байгаа юм, Энхболд сайд аа. Хархоринд одоо халдвар маш их гараад байгаа юм. Аймгийн төв, Хархорин хоёр дээр. Хархоринд нэг явуулын лаборатори явуулж өгч хэлээд би долоо хонож байгаа юм. Тэгээд ерөөсөө хариу өгөхгүй юм. Шийдэж өгөхгүй юм. Энэ асуудлыг судлаад нэг яаралтай шийдэж өгөөч.

**М.Оюунчимэг:**Чинзориг гишүүний асуултад Эрүүл мэндийн сайд Энхболд, 4 дүгээр микрофон.

**С.Энхболд:** Чинзориг гишүүний асуултад хариулъя. Эрүүл мэндийн байгууллага болон Улсын онцгой комисс, Засгийн газар хариу арга хэмжээгээ аваад явж байгаа. Энэ маань бас та бүхэн харж байгаа. Ганцхан Монгол Улс биш, дэлхий нийтээрээ ийм байдалд байгаа. Дэлхий нийтэд гуравдагч давлагаа хүртэл гараад ирчихсэн.

Халдварын түвшин өндөр байна. Халдварт өвчний үед сонгомол нэг арга нь бол энэ хөл хорио байдаг. Үүний зэрэгцээ вакцинжуулалт бас давхар явдаг. Ийм тархалттай үед бол яалт ч үгүй хөл хориог тавьдаг байгаа. Мэдээж хөл хорио тавин тархалтын түвшин буурна. Нууц үеийн хугацаа дууссан нь бас нэг үеийн, энэний дараа бас хариу арга хэмжээгээ төлөвлөж ингэж зэрэгцүүлж явдаг. Одоогоор бол яг Улсын онцгой комиссоос Засгийн газраас хөл хорио тавина гэсэн шийдэл нэг ч гараагүй байгаа. Эрдэмтдийн санал бол гарсан. Энийг бол бид нар ярилцаж байгаа. Тэгэхдээ шийд бол гараагүй байгаа. Ажилчдын нийгмийн асуудал дээр бол бид саналыг оруулаад Засгийн газраар бас тодорхой хэмжээнд ярилцаад хэлэлцэгдээд явж байгаа.

**М.Оюунчимэг:**Энхболд сайд аа, маш тодорхой байсан ба энэ асуудал байгаа. Тэр нь Чинзориг гишүүн ингэж тодорхой хэлээд байна шүү дээ. Хэд хэдэн удаагийн хатуу хөл хорио арга хэмжээ авлаа. Ингээд КОВИД-ын хуулиар нь бололцоонууд өглөө. Тэгсэн хэрнээ ингээд нэмэгдээд байгаа шалтгааныг одоо тэгээд хөл хорио тогтоогоод энэ чинь гарах юм уу, яах ёстой юм гээд асуугаад байна л даа. Тэрнээс ямар арга хэмжээ авч байгаа юм. Үр дүн ингэж байгаа гээд. Тэр Эрдэмтдийн зөвлөлөөс нь ч гэсэн сайн хариул л даа. Энэ гишүүдийн асуултад тодорхой хариулна шүү.

**С.Энхболд:**Хөл хорио бол үр дүнгээ өгсөн. 26 хоногийн хугацаанд хөл хорио гаргахад тархалтын түвшин 1400-гаас 350 руу буусан. Энэ бол бас энэ хөл хорионы үр дүн. Дээрээс нь вакцинжуулалт маш өндөр юугаар эрчимтэй явагдаж байгаа. Саяын энэ тархалт ихэссэн нэг шалтгаан бол та бүхэн өөрсдөө мэдэж байгаа. Хэд хэдэн хүчин зүйл нөлөөлсөн байгаа. Энийг бол бүгд мэдэж байгаа. Халдварын тархалт бол хөдөлгөөнтэй шууд хамааралтай байдаг. Ямарваа нэгэн халдварын үед бол хөдөлгөөнийг хязгаарлаж байж бид нар хумьж авах ёстой. Саяын хөдөлгөөн нэмэгдсэн шалтгаан бол та бүхэн харсан юм. Талбай дээр ямархуу хөдөлгөөн байлаа? Одон гардууллаа. 16 мянган хүн төрийн одон авсан. Үүнээс 11 мянга нь “Алдарт эхийн” одон авсан. Гадуур баар, ресторан бол замбараагүй нээгдсэн. Бид нар хариу арга хэмжээгээ аваад явж байгаа. Тархалт ихэссэн шалтгааныг л тайлбарлаж байна.

Явуулын станц бол яалт ч үгүй зоноз дээр хоёр лаборатори байдаг. Тэнд бол маш их хүний нөөцийн дутагдал үүсэж байна. Лабораторийн эмч нар маань бүгд халдвар авч байна. Хамгийн гол нь тэр явуулын багийг гаргахад одоогоор манайд бас эрсдэлтэй.

**М.Оюунчимэг:**Энхболд сайд наадахдаа хариул даа. Засгийн газрын журмаар Улсын Их Хурлын хууль тогтоомжийг давж гарах хууль хаана ч байхгүй шүү дээ. Тэгэхээр та наадхаа микрофондоо хэл дээ.

**С.Энхболд:**Би Засгийн газрын шийдэж байгаа гээгүй, хэлэлцэгдэж асуудал оруулна гэдгийг л ярьсан.

**М.Оюунчимэг:**Цахимаар асуулт асуухаар Сарангэрэл гишүүн, Энхбаяр гишүүн, Сандаг-Очир гишүүн, Бейсен, Анужин, Баярсайхан гэсэн гишүүдээс ирсэн байгаа. Сарангэрэл гишүүнийг асуултаа асуухыг урьж байна. Дараа нь Энхбаяр гишүүн байгаа.

**Д.Сарангэрэл:**Та бүхэнд энэ өдрийн мэнд хүргэе. Корноавирусийн халдвар бол зөвхөн Монголд биш, дэлхий даяараа тархсан байгаа. Халуун амьсгалаас халдварладаг учраас үнэхээр барихад бас их хүндрэлтэй байдаг гэдгийг та бүхэн маань ойлгож байгаа байх. Энэ зөвхөн төрийн байгууллагаас хамаарах биш, ард иргэдээс, олон нийтээс бас ихээхэн харилцан хамааралтай ийм асуудал байгаа юм. Тэгээд би 2019 оны 12 дугаар сарын 31-нээс хойш л гарсан өвчин шүү дээ. Тэгээд би бол Эрүүл мэндийн яам, Эрүүл мэндийн сайд, манай эрүүл мэндийн байгууллага эмнэлзүйн, эрдэмтдийн баг болохоосоо болохгүйг нь хүртэл маш их хичээнгүйлэн ажиллаж байгаа гэж үзэж байгаа. Тэгж л ажиллаж байгаа. Тэгэхээр одоо бид энэ хүмүүстээ туслах, дэмжих учиртай. Шүүмжлэх бол амархан. Өдөр, шөнөгүй ажиллаж байгаа энэ хүмүүс маш хүнд байгаа.

Харин энэ үед нь ямар дэмжлэг үзүүлэх вэ гэдэг тал дээр Нийгмийн бодлогын байнгын хороо бол нэлээн тийм ултай суурьтай ажиллах ёстой гэж би ингэж бодож байгаа юм. Тэр нь юу вэ гэвэл бид нар Эрүүл мэндийн сайд, Эрүүл мэндийн яамтайгаа хамтраад хамгийн түрүүнд энэ эрүүл мэндийн ажилтнуудын цалинг нэмэх тал дээр тодорхой шийд гаргах ёстой. Энэ дээр одоо бид нар хууль өргөн барих уу? Одоо ямар ч шийдэл гаргахгүй. Өнөөдөр энэ тухай би ярих ёстой гэж нэг нэгдүгээрт бодож байна.

Хоёрдугаарт, миний хэлэх гэж байгаа зүйл дээр Эрүүл мэндийн даатгалын тухай хуульд юм уу, ямар нэгэн тийм тийм өөрчлөлт гаргаад КОВИД-оор өвчлөн ард иргэддээ КОВИД-ын эмчилгээний багцыг үнэ төлбөргүй хүргэж өгөх үйл ажиллагааг зохион байгуулах ёстой. Хамгийн багадаа нэг хүнд эмчилгээний 400 мянган төгрөг гарч байна. Гэр бүлийн нэг хүн өвдөхөд гэр бүл нь тэр чигээрээ өвдөж байна. Тэгэхээр таван ам бүлтэй гэр бүл бол хамгийн багадаа 2 сая төгрөгийн эмчилгээ шаардагдах гээд байна шүү дээ.

Тийм учраас бид нар энэ даатгалын мөнгийг ашиглах ёстой. Даатгалын эрсдэлийн сангийн боломжийг ашиглах ёстой гэж үзэж байгаа юм. Тийм учраас өнөөдрийн ерөөсөө ярих асуудал бол энэ салбарыг шүүмжлэх, сайдыг шүүмжлэхээсээ илүүтэй ямар ч улс юм бол ард иргэд, аж ахуйн нэгж рүүгээ хандсан, ялангуяа өвдсөн хүмүүсийг дэмждэг болгох чиглэлээр Нийгмийн бодлогын байнгын хороо ямар шийдвэр гаргах вэ гэдэг дээр онцгойлон анхаарах ёстой гэж үзэж байна. Тэгээд миний хэлэх гэж байгаа зүйл бол цалин мөнгийг нь нэмье. Хоёрдугаарт КОВИД-оор өвчилсөн иргэддээ гэр оронгүй.

**М.Оюунчимэг:**Сарангэрэл гишүүн 1 минутаа нэмж авах уу, эсхүл дараа нь авах уу? Санал хэлчихлээ гэж би сая ойлголоо. Сарангэрэл гишүүнд 1 минут өгье.

**Д.Сарангэрэл:** Тэгээд КОВИД-ын эмчилгээний багцыг бид нар гаргаж өгөх ёстой болж байна. Тэр арбидол байх юм уу, витамин Д, С, парацитамол, аспирин ямар шаардлагатай байх юм байгаа юм. Мэдээж хэрэг манай эмзүйн багийнхан маань гаргачих байх. Тэгээд тэр эмчилгээний багцыг ард иргэддээ хүргэж өгөх үйлчилгээг нь зохион байгуулах нь өнөөдрийн хувьд бол хамгийн тулгамдсан асуудал гэж ингэж бодож байна. Гэхдээ би эрдэмтдийн багаасаа Эрүүл мэндийн яамныхнаас асуух гэж байгаа зүйл, өнөөдөр манай улсад халдварын эрчим ямар байдалтай байгаа юм бэ? Энэ халдварын эрч өндөр байгаад байна уу? Хэрвээ өндөр байгаа бол энэ нь юунаас шалтгаалаад байна вэ гэдгийг та бүхэн маань хэлж байгаа. Тэгээд энэ чиглэл дээр бид нар ямар арга хэмжээ авах вэ гэдэг дээр хамтарсан шийд гаргая гэдэг ийм саналтай байна.

**М.Оюунчимэг:**Сарангэрэл гишүүнд баярлалаа.

Яг түрүүн Сарангэрэл гишүүний хэлсэнчлэн өнөөдрийн Нийгмийн бодлогын байнгын хорооны хурлын гол зорилго бол КОВИД-ын Түр хорооны даргын зүгээс өгсөн бас үүрэг чиглэлийн дагуу энэ эмчилгээ эмнэл зүй, эрүүл мэндийн салбар, КОВИД-оор өвчилсөн хүмүүс урьдчилан сэргийлэх талаар тодорхой арга хэмжээ авах талаар л яг хуралдаж байгаа. Ер нь бол Нийгмийн бодлогын байнгын хороо, Улсын Их Хурал бол бүх талаар дэмжиж ирж байгаа. Бүр манай дархлаажуулалтын ажлын хэсгээс өгсүүлээд, бид өөрсдөө өрхийн эмнэлгүүдээр явж Эрүүл мэндийн сайдад ямар л бололцоо байна, бүх талаар Улсын Их Хурал Засгийн газрыг, Улсын онцгой комисс, Эрүүл мэндийн яамыг дэмжиж байгаа гэдгийг бас энд хэлчихье гэж бодож байна. Тэгээд сая Сарангэрэл гишүүн маань санал хэллээ. Яг энэнтэй холбоотой асуудлуудыг бид өнөөдөр ингээд ер нь шийдэж КОВИД-ын Түр хороонд танилцуулах ийм үүрэгтэй байгаа. Энхбаяр гишүүн.

**Б.Энхбаяр:**Гишүүддээ өдрийн амгаланг айлтгая. КОВИД-той тэмцэх асуудал дээр Засгийн газарт өгч байгаа Улсын Их Хурлын дэмжлэг бол дутаагүй ээ. Улсын Их Хурал бол бүх талаар дэмжихээс гадна Засгийн газарт бүх эрхээ шилжүүлчихсэн байгаа. Одоо энэ КОВИД-ын хуулийг сунгах асуудал ороод ирсэн. Энэ дээр нэг ноцтой асуудал байгаа юм. Тэр нь эрүүл мэндийн даатгалын сангийн хөрөнгийг захиран зарцуулах журмыг Засгийн газар батлаад хэрэгжүүлэх гэж байгаа. Өөрөөр хэлбэл, эрүүл мэндийн даатгалын сангийн хөрөнгийг Засгийн газар одоо зарцуулах гэж байна. Энэ Засгийн газар дураараа мэдээд дангаараа зарцуулдаг сан биш. Эрүүл мэндийн даатгалын сан бол улсын төсөв биш. Энэ бол манай иргэд КОВИД-оос гадна өөр ямар ч өвчнөөр өвчилж болно. Энэ өвчнийг нь тухай тухайн үед нь даатгалын сан хариуцаж зарцуулах гэж эрүүл мэндийн даатгалын сан байдаг.

Гэтэл одоо энийг КОВИД руу зарцуулах гээд оруулаад ирчихсэн байгаа. Тэгэхээр Энхболд сайдаас би нэг асуух гэж байгаа юм. Энэ сонгож байгаа, Засгийн газар ер нь бол та гэсэн үг л дээ. Эрүүл мэндийн сайд эрүүл мэндийн даатгалын сангийн хөрөнгийг юунд зарцуулах гэж байгаа юм? Одоо юу дутаад байгаа юм, юу болохгүй байгаад байгаа юм? Хэрвээ ингэж зарцуулах юм бол Энхболд сайд та өөрөө шоронд орно. Би шуудхан хэлчихье, өөрт чинь. Яагаад гэхээр энэ бол Засгийн газрын дураараа зарцуулдаг хөрөнгө биш. Эрүүл мэндийн даатгалын тусламж үйлчилгээний хувьд хүчинтэй байгаа хууль байж байхад тэр хуулийг царцаагаад, хуулийн үйлчлэлийг Засгийн газар журам гаргаж зогсооно гэж ойлголт байхгүй. Засгийн газар хуулийн хүрээнд журам гаргадаг болохоос биш хуулиас давсан хуулийн үйлчлэлийг зогсоосон журам гаргаж сангийн хөрөнгийг зарцуулдаг ойлголт байхгүй. Энэ Үндсэн хууль зөрчинө.

**М.Оюунчимэг:**Энхбаяр гишүүн маш тодорхой асуулт асуулаа. 4 дүгээр микрофон, Эрүүл мэндийн сайд Энхболд сайд хариулъя.

**С.Энхболд:**Эрүүл мэндийн даатгалын санг юунд зарцуулах гэж байгаа юм гэж асууж байх шиг байна. Энэ бол ерөөсөө Монгол Улсын ард иргэдийн эмнэлгийн тусламж үйлчилгээнд зарцуулагдах л төсөв. Энийг бид нар ийм зохицуулалтаар нь зарцуулаад явж байгаа.

Саяын шинэчилсэн тариф дээр хоёр сайдын тушаал гарсан. Сая Сарангэрэл гишүүн хэллээ. Бид нар өрхийн анхан шатны тусламж, гэрээр хяналтад байгаа хүмүүст нь тэр вирусийн эсрэг эмийг олгохын тулд тарифыг шинэчилж байгаа. Дээрээс нь тэр тарифт нь эмнэлгийн, эрүүл мэндийн ажилчдын өртгийн жин бас тооцогдож орсон. Тийм учраас энэ зохицуулалтаараа л эрүүл мэндийн даатгалаас санхүүжээд л явна. Гүйцэтгэлээрээ энийг өөр илүү, дутуу юм зарах гэж байгаа юм ерөөсөө байхгүй. Бид нар зөвхөн энэ эмнэлгийн тусламж үйлчилгээ болон КОВИД-ын энэ онцгой нөхцөлд гарч байгаа тэр зардал эмийг ард иргэдэд очих эм, оношлуур энэ бүх юм нь тэр санхүүжилтийнх нь гүйцэтгэлээр санхүүжих, энэ даатгалын сангаас л санхүүжнэ. Түүнээс ер нь ямар нэгэн хуулийг давсан журам гаргаагүй. Даатгалын сангаас бол ерөөсөө л эрүүл мэндийн тусламж үйлчилгээ авч байгаа ард иргэдийнхээ юуг л санхүүжүүлэхээр тусгагдсан. Энэ зохицуулалтынх нь дагуу л энэ хууль дүрмийн дагуу л явж байгаа юм.

**М.Оюунчимэг:**Энхбаяр гишүүн тодруулах уу?

**Б.Энхбаяр:**Яг эрүүл мэндийн даатгалын тусламж үйлчилгээний хуулийг хуулийн хүрээнд л зарцуулна гэж та сая хэллээ. Хэрвээ тийм юм бол КОВИД-ын хуулийн саяын орж ирж байгаа нэмэлт, өөрчлөлт ямар шаардлагатай юм? Нөгөө талаараа Засгийн газар энэ эрүүл мэндийн даатгалын сангийн хөрөнгийг зарцуулах журам зарцуулна гэж байгаа гэдэг. Тэр хуулийн өөр төсөлд байгаа заалт хэрэггүй юм байна ш дэ шаардлагагүй байгаа шүү дээ. Яагаад ийм заалт хууль дээр орж ирээд байгаа юм. Хуулийг хуулийн төсөл, хуулийг үгүйсгээд байна шүү дээ. Эрүүл мэндийн даатгалын тусламж үйлчилгээнийхээ хуулиар явж болж байгаа юм бол яагаад энэ хуулийн өөрчлөлтийг зарцуулах гээд байгаа юм энэ хуульд байхгүй юуг зарцуулах гээд байгаа юм? Нэмж тэгвэл тэр журам хэрэггүй юм байна шүү дээ. Тэгвэл энэ хууль КОВИД-ын хуулийг сунгах шаардлагагүй юм байна шүү дээ. Тэгж ойлгож байна. Зөв үү?

**М.Оюунчимэг:**Энхболд сайд та Энхбаяр гишүүний асуултад хариулахдаа сайдын багцанд хэчнээн өнөөдөр зарцуулчхаад байгаа? Яагаад гэвэл эрүүл мэндийн даатгалын сангаас цалин, хөлс нэмж болохгүй шүү дээ. Тэрийг Энхбаяр гишүүн хэлж байна. Энэ чинь улсын төсөв биш, иргэдийн мөнгө. Тийм учраас сая Энхбаяр гишүүн хэлээд байна. Энэ КОВИД-ын хуулийг сунгах шаардлага байхгүй юм байна. Таны хэлснээр гэж байна. Та маш тодорхой хариулт өгчих дөө. Эсвэл одоо өмнө нь, Мөнхсайхан сайд байхдаа Их Хуралд хуулийн төсөл оруулж ирээд эрсдэлийн санг зарцуулахтай холбоотой асуудал, жишээлбэл хуулийн төслийн түвшинд яригдаж байснаа, одоо ингээд таг болчхож байгаа байхгүй юу. Тэгэхээр та маш тодорхой хариу л даа.

**С.Энхболд:**Эрүүл мэндийн даатгалын санд 1.2 их наяд төгрөгөөр баталсан. Тэр маань одоо яг бодит байдал дээр бол 200 тэрбум төгрөгөөр дутуу санхүүжилттэй байгаа. Яг одоогийн түвшинд бол 460 тэрбум төгрөг нь бол эмнэлгийн тусламж үйлчилгээ болон энэ КОВИД-ын тусламж үйлчилгээнд зарцуулагдсан. Зөвхөн энэ хугацаанд КОВИД-ын тусламж үйлчилгээнд 27.5 тэрбум нь зарцуулагдсан байгаа. Тэгэхээр одоо яалт ч үгүй бодит байдал дээр эмнэлгийн үндсэн тусламж үйлчилгээний хамрагдал, дээрээс нь эмнэлгүүдийн маань санхүүжилт бол гүйцэтгэл төдийлөн тийм өндөр хувьтай байхгүй. Дээд талын санхүүжилт бол 60 орчим хувьтай байгаа. Тэгэхээр бас энэ тодорхой хэмжээний хэмнэлт үүсэж байгаа учраас бид нар энэ гамшгийн үед эрүүл мэндийн даатгалын сангийнхаа юуг илүү түлхүү ард иргэддээ, бас яг энэ хүнд хэцүү цаг үед нь захиран зарцуулж, тэр эмнэлгийн тусламж үйлчилгээнд гүйцэтгэлээр санхүүжих тэр бололцоог нь КОВИД-ын үед нь гаргаж өгье л гэсэн юутай.

Түүнээс одоо энийг бол бид нар илүү дутуу тоног төхөөрөмж авч зарцуулах гээд байгаа юм бол ерөөсөө байхгүй. Энэ 03 тоот тушаалаар бол ер нь өртгийн жинг бол бүх ажилчдынх нь цалин, хөлс, эмнэлгийн тусламж үйлчилгээ, эм тариа гээд бүх юманд нь өртгийн жинд нь тооцож өгсөн тарифуудаар гарч байгаа. Ингээд гүйцэтгэлээр санхүүжээд ирэхээр цаана нь яригдаад байгаа нийгмийн эрүүл мэндийнх нь асуудал, цалин хөлс, урамшуулал, эм тариа гээд бүх өртгийн жингийн тооцоололд орсон ийм тооцооллууд байгаа.

**М.Оюунчимэг:**Тэгэхээр Энхболд сайд аа, энэ КОВИД-ын хууль дээр та нарын оруулж ирж байгаа нэмэлт, өөрчлөлт байна л даа. Энэ 7 дугаар зүйлийн 7.1 дэх хэсгийн 37 дахь заалт, “7.1.37.Коронавируст халдвар /КОВИД-19/-ийг илрүүлэх, оношлох, эмчлэх, тусламж үйлчилгээ үзүүлэх зорилгоор эрүүл мэндийн даатгалын санд төвлөрсөн мөнгөн хөрөнгийг захиран зарцуулах, үүнтэй холбоотой журам батлах.” гэчихсэн байна шүү дээ. Энэ чинь өөрөө хууль зөрчөөд байна гэж сая Энхбаяр гишүүн хэлээд байна.

Яагаад гэвэл Үндэсний зөвлөл хуралдаж байж Их Хурлаас баталсан нөгөө есөн хүний бүрэлдэхүүнтэй Үндэсний зөвлөл тэр хуралдаж, их Хуралд энэ бас Байнгын хороонд ч асуудал яригдаж байж энэ явах ёстой. Тэгэхгүй бол КОВИД-ын энэ хуулиар та өөрөө дараа нь том асуудалд орох гээд байна гэж хэлээд байгаа учраас энд дараа нь жич хариулаарай, энд хариулт авчихъя.

Түрүүн Сарангэрэл гишүүн халдварын эрчмийн талаар асуултад хариулт өгсөнгүй гэж байна. Тэгэхээр одоо Чинбүрэн гишүүний асуултад хариулахдаа тэр халдварын эрчмийн талаар тодорхой хариулт өгчихөөрэй гэж хэлье.

Чинбүрэн гишүүн асуулт асууя.

**Ж.Чинбүрэн:**Баярлалаа. Би Эрүүл мэндийн яам, яг одоо цар тахалтай ажиллаж байгаа ажилчдын холбогдолтой асуудал дээр хэд хэдэн зүйл хэлье гэж бодож байна. Нэгд, гишүүд яагаад халдвар ингээд ихсээд байгаа юм гэдэг асуултыг асуугаад байгаа учраас та бүхэн нэг тодорхой хариулт өгмөөр байгаа юм. Энэ бол сүргийн дархлаа буюу нийт хүн ам, 3.3 сая хүнээ ярих ёстой байхгүй юу. Тэрнийхээ 60 хувиас дээш бид дархлаажуулалт хамруулж байж энэ халдварын эрч буурна гэдгийг хэлэхгүй болохлоор баахан вакцинжуулалтад хамруулсан хүмүүсээ 80, 90, 100 хувь гэж ярьчхаад. Тэгэхээр хүмүүс юу гэж ойлгож байна вэ гэхээр, нөгөө 90 хувь вакцин хийлгэсэн улсууд чинь яагаад халдвар аваад байгаа юм бэ гээд энэ чинь буруу мэдээллийн алдаанаасаа болоод бид энэ халдварын эрчмээ барьж чадахгүй байна гэдгээ зөв тайлбарлаа. Одоо энэ дээр ингээд нэг хатуу зогсож байгаа.

Одоо та бүгдийн энэ мэдээлэл дотор байна шүү дээ. Нэгдүгээр тун авсан нийтдээ 1.9 сая хүн, монголчууд авчхаад байна. Хоёр дахь тун авсан 1.6. 60 хувь гэдэг чинь бид нарын тооцоогоор бол 3.3 гэхээр энэ чинь 2 сая хэдэн зуу гараад явна шүү дээ. Тийм биз дээ? Тэгэхээр энэ тоогоо ярихгүй болохоор буруу мэдээлэл. 11 цагийн мэдээгээр хэт их вакцинжуулалтаа сайн гэдэг вакцинд хамрагдах ёстой хүмүүсийн хувийг ярьчхаад нийт хүн амынхаа 60-аас дээш хувь гэдгээ яриагүй учраас энэ нэг том алдаа. Түүнээс, вакцин муу биш.

Хоёр дахь, шинжлэх ухааны багийн хүнд би бас зориуд юм хэлэх гэж байна. Зөв, 75 хувьтай хамгаалж байна тийм үү? Энэ бол хамгийн том дата. Одоо нийт хамрагдсан 1 сая 900 зуун хүмүүсийнхээ энэ том датаг та нар ярьж байна. Тэгэхдээ зарим улсад нийт иргэдээ массаар нь дархлаажуулалтын тэр IgM-ийг үзье энэ тэр гээд яриад байж байна шүү дээ. Үгүй ээ, чи энэ чинь бол ямар ч IgM-ийг тэр их мөнгө зарцуулж үзэх ямар ч шаардлага байхгүй. Та бүгдийн байгаа наад тоо чинь өөрөө хамгийн том нотолгоо байхгүй юу. Нийт таван хүний нэг ч юм уу, дөрвөн хүний нэг нь вакцин хийлгэсэн дөрвөн хүний нэг.

**М.Оюунчимэг:** Чинбүрэн гишүүнд нэг минут нэмж өгье.

**Ж.Чинбүрэн:**Мэдээллийн урсгалаа зөв болго оо. Дараачийн чухал асуудал бол сая Их Хурлын гишүүдийн хэлээд байгаа зүйл бол энэ КОВИД-той цаашлаад тэмцэхэд Их Хурлаас ямар дэмжлэг байх вэ гэдгийг бүр Оюунчимэг дарга, энэ Байнгын хороон дээр та хэдээс мэдээлэл авч байна гэдэг чинь өөрөө асуудлуудаа тавиад төсвийн тодотгол, энэ байгаа нөхцөл байдалдаа яаж шийдэх гээд байгаа юм гэдэг гаргалгаа өг гэж байна шүү дээ. Тэгэхээр энэ дээрээ яг ямар ямар асуудлууд шийдэх юм, тухайлах юм бол эмч, эмнэлгийн ажилчдын нийгмийн асуудлыг энд ярь л даа. Тэнд өчнөөн ажиллаж байна, 85 хувь нь байнгын ипотекийн зээлд оръё гэсэн хүсэлтэй явж байна.

2019 онд эрүүл мэндийн салбарын ажилчдын нийгмийн асуудлыг шийдэх бүр арга хэмжээ хийе гэсэн том хөтөлбөр гаргасан. Тэрний хэрэгжилтийг биелүүлэхэд Их Хурлаас төсөв тодотгол дээр ямар байгаа юм. Нэг асуудлаа оруул, өнөөдөр та бүхэн ярьж байна. Одоо Даатгалын шинэчилсэн хуулиар бол та бүхэн юу яаж болж байна шүү дээ. Өрхийн эмчийн төлбөрийг 70-ыг 160 мянга болгочихлоо. Энэ чинь том амжилт.

**М.Оюунчимэг:** Санал хэллээ гэж ойлголоо. Маш чухал санал Чинбүрэн гишүүн хэллээ. Дараа нь бас үг хэлэх нээлттэй байгаа шүү. Сандаг-Очир гишүүн асуулт асууя.

**Ц.Сандаг-Очир:**Баярлалаа. Ер нь нөхцөл байдал хүндрээд байгаа шалтгаан бол иргэдийн бас өөрсдийн ухамсар, ойлголт, хандлагатай холбоотой байна л гэж үзээд байна л даа. Үнэхээр манай Эрүүл мэндийн яам, эрүүл мэндийн салбарынхан хүн хүчний нөөц, хүрэлцээ хангамж дутмаг байна. Одоо бид нар ингээд эхэллээ гээд байх юм. Энэ иргэдийн дотор чинь ер нь одоо ингээд энэ урин дулаан болоод, зун цаг болоод аялал зугаалгын цаг эхэлчихсэн. Ер нь энэ халдвар хамгааллын дэглэмийг барьж байгаа хүн бол ер нь их ховор шүү дээ. Тэр хэдий тусгаарлалтад гэрийн тусгаарлалтад байгаа улсууд чинь хүртэл гадуур гарах чөлөөтэй явж байна, түүнд тавих хяналт сул байна. Одоо та бүхэн хотоос гараад л энэ хөдөө орон нутаг, сум, аймаг энэ голын зах, энэ амралт сувилалын газрууд дор үнэхээр одоо нэг ямар ч тийм онцгой нөхцөл гэдэг юм уу, улаан, шар бүсэд байгаа тохиолдолд мэдрэгдэхгүй байна. Хаа очсон газар наадам ярьсан, морь уясан, бөхийн, сурын тэмцээн бэлтгэлд гарсан. Нэг бол голын эргээр аялж зугаалсан нийлж наргиж цэнгэсэн ийм л байдалтай байна.

Ийм байгаа тохиолдолд энэ чинь хэзээ ч сулрахгүй ээ. Эрүүл мэндийн яамныхаа түвшинд, Улсын онцгой комиссынхоо түвшинд л яриад байна. Үр дүн гарахгүй байна. Яг одоо нэгж дээр, амьдрал дээр ерөөсөө энэ халдвар хамгааллын дэглэмийг барьж байгаа тохиолдол ерөөсөө байхгүй байна. Маш задгай сул болсон байна. Тийм учраас энэ өвчлөл буурахгүй нэмэгдсээр байна гэж би хувьдаа тэгж дүгнэж байгаа.

Тэрнээс Улсын Их Хурлаас бүх талаас дэмжлэг өгсөн. Хангалттай өгч байгаа. Улсын онцгой комисс, Эрүүл мэндийн яаманд юу хэрэгтэй байна, хууль эрх зүйн хувьд юундаа дутагдалтай байна, төсөв санхүүгийн хувьд юун дээр дутаад байна, хүн хүчний хувьд юун дээр дутаад байна вэ, бүх талын дэмжлэг бол үзүүлж байгаа гэж ойлгож байгаа. Одоо Их Хурал бол Засгийн газрын амыг харж байгаа, Эрүүл мэндийн яамны, Улсын онцгой комиссын амыг л харж байгаа шүү дээ. Яг үнэнийг хэлэхэд. Тийм учраас одоо ер нь Улсын онцгой комисс, эрүүл мэндийн.

**М.Оюунчимэг:** Сандаг-Очир гишүүнд 1 минут нэмж өгье.

**Ц.Сандаг-Очир:**Тэгэхээр Энхболд сайд аа, одоо яг Улсын Их Хурлаас ямар дэмжлэг хэрэгтэй юм бэ? Таны хувьд хууль эрх зүйн хувьд юм уу, төсөв мөнгөний хувьд юм уу, хүн хүчний нөөцийн хувьд юм уу, яг тодорхой ийм л дэмжлэг хэрэгтэй байна, бусад тал дээр бол одоо Улсын комиссын, эрүүл мэндийн яамны зохион байгуулалт, арга хэмжээ шүү дээ. Тийм учраас бүтэц зохион байгуулалт, энэ авч байгаа арга хэмжээнийхээ хэрэгжилт юман дээр л анхаарлаа хандуулж сайжруулахгүй бол энэ өвчлөл ер нь дуусахгүй шинжтэй байна. Тийм учраас та яг ямар дэмжлэг хэрэгтэй байгаагаа тодорхой хэлээч ээ. Баярлалаа.

**М.Оюунчимэг:**Сандаг-Очир гишүүний асуултад Энхболд сайд хариулъя.

**С.Энхболд:**Сандаг-Очир гишүүний асуултад хариулъя. Улсын И Хурлаас бол Эрүүл мэндийн яамны зүгээс ямар дэмжлэг хүсэх вэ гэж байна. Энэ дээр ганцхан төсвийн тодотгол байна. Бид нар хамгийн гол нь энэ дээр оношлуурын нөөцийг бэлдэхийн тулд өнгөрсөн хугацаанд бол Эрүүл мэндийн яам төсвийн зохицуулалт хийж Засгийн газраас бас нөөц хөрөнгө бүх талаар дэмжиж байгаа. Энэ дээр бол бүгд сайн ойлгож байгаа.

Гэхдээ би нэг л жишээ ярьчихъя. Өдөрт бид нар PCR шинжилгээн дээр дунджаар 10 мянган шинжилгээ хийж байгаа. Энэний өртөг зардал ямар хэмжээнд хүрч байгааг хүн болгон бас сайн мэдэхгүй байх шиг байна. Нэг PCR шинжилгээний оношлуур гэхэд өмнө нь 55 мянгаар авдаг байсан. Бид нар одоо зах зээлд бас олон өрсөлдөгч гарч ирснээрээ 30 мянгаар авч байна. Тэгэхээр дор хаяж өдөрт 300 зуун сая төгрөг бид нар зарцуулж байгаа гэсэн үг. Үүнийг дагаад хамгаалалтын хувцас хэрэгсэл, эмч ажилчдын юу гээд өдөрт ер нь бол доод тал нь 400-гаас 500 сая төгрөг зөвхөн энэ PCR оношилгоонд зарцуулж байгаа. Энэний цаана бас бид нар энэ хэрэгцээгээр 21 аймаг, улсын хэмжээний бүх дүүргүүдийг бол хангалттай хийж байгаа.

Эрүүл мэндийн яам хүний нөөцийг бол бас бэлдэхэд хэцүү. Нэг хүнийг, ялангуяа эрчимт эмчилгээний эмчийг бэлдэхэд тодорхой хугацаа шаардагддаг. Хүний нөөц бол манайд бол үнэхээр туйл талын түвшинд очиж байна. Эрүүл мэндийн салбар бол үнэхээр бүх боловсон хүчин, хүний нөөцийг дайчлан ажиллуулж байна. Одоо зургадугаар курс төгссөн оюутнуудыг бас бид нар дайчилгаанд хамруулахаар бэлтгэл ажлуудыг хийж байна. Хүний нөөцийг бас бүрдүүлнэ гэхэд хэцүү. Гэхдээ энэ дээр бол бусад байгууллага хариу арга хэмжээний багууд маань бүгд хамтран ажиллаж байгаа. Бид нар бүгдээрээ хамтдаа хүчтэй байж байж л энийг давна. Тэгэхийн тулд одоо Улсын Их Хурлаас хүсэх юм бол энэ төсвийн зохицуулалт.

**М.Оюунчимэг:**Энхболд сайд, 4 дүгээр микрофон нэмж өгье.

**С.Энхболд:** Төсөв дээр нэмэлт тодотгол хийж өгч, энэ бас энэ оношлуур нөөц, эм тарианы нөөцийг бэлдэхэд дэмжлэг хүсмээр байна. Тийм бол бид нар энэ чинь дахин, дахин эрүүл мэндийн даатгалын сангийн асуудлыг бол яриад байхгүй байх. Тодорхой хэмжээнд нөөцийг бэлдсэн ч гэсэн халдварын тархалт ийм өндөр байгаа үед бол бид нар бүх орон нутаг, энэ эрүүл мэндийн байгууллагуудыг хангалтаар тарааж байгаа. Тодорхой хэмжээнд бас энэ худалдан авалтуудтай холбоотой аудитын шалгалтууд бол орж байгаа.

Энд бол ямар нэгэн зөрчил байхгүй, зарцуулах ёстой төсөв яг зарцуулагдах юмандаа зарцуулагдаад явж байгаа юм. Энэ дээр хамгийн гол нь төсвийн тодотгол хийж өгч санхүүгийн дэмжлэг бид нар авах юм бол энэ чинь төсөвт тодорхой хэмжээнд бүрдэх юм бол энэ нөөц, эм тарианы нөөц, оношлуурын нөөц гэх мэтчилэн бас цаашдаа гарах эрсдэлээс бид нар бас бэлэн байна.

**М.Оюунчимэг:**Энхболд сайдын саяын хэлж байгаагаар одоо төсвийн тодотгол хийж өгч цалин хөлс нэмэх, яаралтай арга хэмжээ авах хэрэгтэй байна, тусламж хэрэгтэй ингээд ярьж байна. Энэнтэй бол үнэхээр санал нэг байгаа. Гэтэл Сангийн сайд төсвийн тодотгол хийхгүй гээд засаг дээрээ ойлголцохгүй, засаг Эрүүл мэндийн сайдынхаа энэ байр суурийг бас сонсож энийг хийх хэрэгтэй л дээ. Яг ийм тохиолдолд Нийгмийн бодлогын байнгын хорооны зүгээс төсөвт тодотгол хийхэд юм уу, КОВИД-ын Түр хороотой хамтраад Засгийн газарт тогтоолоор үүрэг өгөх бололцоо бас байгаа. Тэгээд энийг бүгдээрээ ярьж байгаад шийдье.

Бейсен гишүүн танхимаас асуултаа асууя.

**Б.Бейсен:**Энэ Коронавирусийн халдварын хариу арга хэмжээний танилцуулгатай танилцлаа. Халдвар бол энэ улсын хэмжээнд тараад замбараагаа алдчихлаа бараг. Нэг шалтгаан нь саяын сонгууль, тэгээд зуун жилийн шагнал, тэгээд тэр одон медалийн шагнал.  Эрүүл мэндийн сайд тэгж тайлбарлаж байх шиг байна. Тэгэхдээ одоо нөгөө эрдэмтдийн зөвлөл бол сая хуулиараа тогтооно гэж байна. Одоо нэмэргүй ээ. Тарчхаад байхад одоо илүү мөнгө зарах ч шаардлага байна уу? Эрдэмтдийн зөвлөл одоо ингээд долоо хоногоор, тэгээд арван тав хоног хүртэл хөл хорио тогтооно ингэнэ гээд хий дэмий юм ярих шаардлага байхгүй. Нэгэнт л тарчихсан хойно. Одоо улсын хэмжээнд бүрэн тарчхаад байна шүү дээ. Эрдэмтдийн зөвлөл тодорхой ажиллах хэрэгтэй. Ямар хэлбэр нь вэ гэдгийг тогтоох хэрэгтэй. Сая Энэтхэгээс  дельта хэлбэр орж ирлээ гээд ярьж байна. Хэлбэрийг нь тогтоож байж эмчилгээ нь явдаг байгаа биз дээ. Эрүүл мэндийн шинжлэх ухааны их сургуулийн тэр физиологи иммунологийн  тэнхимтэй бас хамтрах хэрэгтэй. Эмч нараа оруулах хэрэгтэй. Математикийн аргаар бодлого биш тэр тодорхой хэмжээний арга хэмжээ авах хэрэгтэй.

Нөгөө талаар энэ нөөцийн байдал хөдөө дээр нөөц муу байна, Энхболд сайд аа. Би одоо энэ орон нутагт ажиллах гээд он гараад гурван удаа газраар явлаа. Нөгөө эрүүл мэндийн салбарынхан, онцгой байдлынхан, цагдаа, мэргэжлийн хяналт гээд ерөөсөө урамшуулалт ажиллагаа ерөөсөө огт аваагүй байна. Авахгүй байна. Эрүүл мэндийн салбар дээр нэг шалтгаан байна. Илүү авсан орон тоон дээр нөгөө урамшуулал, унаа, хоолны хөнгөлөлт чинь. Тэрний нийгмийн даатгалын шимтгэл л цалин нь явчхаад байна. Тэгж засгаас мөнгө өгч байгаа мөртлөө тийм зохион байгуулалтын буруу асуудалтай холбоотой юм, авч чадахгүй байгаа асуудал байна.

**М.Оюунчимэг:**Бейсен гишүүн 1 минут нэмж өгье.

**Б.Бейсен:**Эрүүл мэндийн салбарынхан үнэхээр одоо туйлдлаа. Эрүүл мэндийн сайдын хувьд энийг одоо бүх эмнэлгүүдтэй ярьж байгаад хоёр дахин нэмүүлэх талын цалингийн арга хэмжээ авахгүй бол үнэхээр одоо туйлдчихаад байна. Цалин хөлс нь хүрэлцэхгүй байна. Би түрүүн бас Их Хурал дээр ярьсан. Энхболд сайдын хэлсэн энэ асуудал дээр анхаарахгүй бол болохгүй байна. Вакцинжуулалтын асуудал дээр тэр нөгөө Спутник вакцин нь яг хэзээ орж ирэх юм. Хоёр дахь тунгаа хийлгээгүй байна шүү дээ.

Баян-Өлгий аймгийн рентген аппарат одоог хүртэл очоогүй байна. Бүр Мөнхсайхан сайдад тавьсан, та ч яасан. Одоо хотод ажиллаж байгаа сураг байна. Өвчлөл гарчхаад одоо аппарат нь байхгүй шүү дээ. Энэ дээр одоо хэзээ яаж ямар арга хэмжээ авах байна? Гэрийн хорионд орсон хүний сарын ажилчдын цалинг хасаж  байна гэнэ ээ. Энийг одоо шалгаж үзсэн үү? Та энэ талаар асууя.

**М.Оюунчимэг:**4 дүгээр микрофон, Энхболд сайд хариулъя. Эрдэмтдийн баг бас нэмж хариулт өгнө шүү. Түрүүн Сарангэрэл гишүүн.

**С.Энхболд:**Бейсен гишүүний асуултад хариулъя. Та бас тэгэхдээ өөрөө эмч хүн, би ч эмч хүн, энийг мэдэж байгаа. Бас жоохон нотолгоо, судалгаа шинжилгээтэй ярих ёстой байх.  Хөл хорио, энэ хөдөлгөөн бол бас энэ халдварын тархалтын нэг хүчин зүйл гэж хэлсэн болохоос биш шууд нөлөөлсөн гэж хэлээгүй. Та бас яг өмнөх хурлууд дээр хэлсэн. Эрүүл мэндийн салбарын ажилчид нь орон тооноосоо их байна гэсэн. Тэр бол тухайн эмнэлгийн байгууллагын удирдлагын хийх ёстой ажил. Бид нар зөвлөмж өгсөн, орон тоондоо захирагдаж ажилласан. Энэ дээр бол Эрүүл мэндийн яам харин бүх юуг гүйцэтгэлээр олгож байгаа боломжоор нь дэмжиж бүх байгууллагууд гүйцэтгэлдээ хүрэхгүй байгаа. Энэ дээр бид нар дэмжээд дандаа санхүүжилтийг 100 хувь болгож авч байгаа. Энэ маань бас тэр байгууллага цаашаа энэ үйл ажиллагаагаа өргөжүүлэхэд нь дэм болох ёстой гэдэг үүднээс бодлогын хувьд энийг дэмжээд ингээд явж байгаа.

Илүү цагийн юун дээр бол, мэдээж бид нар Засгийн газар дээр нэлээн ярилцаж байгаа. Ямар ч гэсэн ажилчдын илүү цагийн урамшуулал, ямар гарц гаргалгаа байна энэ дээр бол тогтмол ярилцаж энэ шийдлийг гаргаж ирж байгаа. Энэ ирэх долоо хоногт танилцуулагдаад явах байх. Энэ бол Засгийн газрын хурал дээр хүртэл хэн хөндөгдөж, энэ эрүүл мэндийн салбарын ажилчдын нийгмийн асуудал дээр яаж анхаарах вэ гэдэг тал дээр бол нэлээн эрчимтэй яригдаж гаргалгаануудыг бол гаргаад ирэх долоо хоногт аяндаа танилцуулагдаад явах байх.

**М.Оюунчимэг:**Энхболд сайд тэр нөгөө хавтгайруулж олгох биш ер нь ачаалал голомтод ажиллаж байгаа энэ нөхцөл байдлыг тэгж цалин хөлс нэмэх ёстой юм байна лээ шүү дээ. Тэгэхгүй бол ингээд нөгөө жигд бүгдийг нь нэмчихээр нэг төрөн мөнгө, хоёрт нөгөө зарим хүмүүс нь ачаалал нь шал өөр байгаад байгаа. Жишээлбэл өрхийн эмнэлгүүд дээр ч юм уу, голомтод ажиллаж байгаа хүмүүс, зүгээр цалингаа аваад хүмүүс гээд ингээд өөр өөр байгаа юм байна лээ шүү. Бид нар бас судалгаанууд хийгээд байгаа.

Нэмж эрдэмтдийн багаас хэн харьяалах вэ? 2 дугаар микрофон.

**Б.Сувд:** Сарангэрэл гишүүний асуултад хариулъя. Халдварын тархалтын эрчмийг бид нар R0 гэдэг зүйлээр одоо бодож гаргадаг байгаа. Энэ бол нэгээс доош байх юм бол халдварын эрчим бол бага байна гэж үздэг. Одоо бид нарын долоо хоногийн дунджаар тооцоолоход 1.13 буюу халдвар бол эрчимтэй тархаж байна гэдгийг үзүүлж байгаа юм. Тэгэхлээр нөхцөл байдалтай холбоотой бид нар хэд хэдэн тооцоолдог юм байгаа юм. Ганцхан хөл хорио биш, бусад юу гэдэг юм, хүн хоорондын зай, амны хаалт зүүх гэхчлэн эмийн бус арга хэмжээнүүдийг хүртэл авахад, яах вэ одоо халдвар эрчимтэй ийм тархаж байгаа үед эрүүл мэндийн байгууллагын ачаалал нэмэгдэнэ. Мэдээж тухайн очсон хүмүүс маань дунджаар долоо, найм, арав хоног эмчлүүлээд. Тэрний дараагаас одоо хүндэрч нас барах ийм тохиолдлууд гарах гарна гэхээр арав, арван дөрөв дэх хоногоос нь бол нас баралт нэмэгдэх ийм хандлагатай байдаг учир хөл хорио нь илүү дээр юм байна гэдгийг л гарч байгаа. Тэгэхдээ шийдвэр гаргах эрх мэдэл нь бол одоо та бүхэнд байгаа. Зүгээр иймэрхүү тооцоолол гарч ирж байна. Энэ нь аль арай илүү эрүүл мэндийн байгууллагын ачааллыг бууруулж өгөх юм байна, нас баралтыг бууруулах ийм магадлалтай юм байна гэдэг ийм тооцоол яг энүүгээрээ яваад байх юм бол яах вэ, хаана хүрэх вэ гэдэг зүйлээр л тооцооллыг хийж байгаа. Үүнээс илүү эрчимтэй юмнууд хийх юм бол мэдээж энэ бүх тооцоолол маань илүү сайн үзүүлэлт рүү очно гэдгийг бас хэлье.

Ямар хэлбэрийг нь тодорхойлох хэрэгтэй гэж байна. Япон улсад яваад ирсэн манай Халдварт Өвчин Судлалын Үндэсний Төв /ХӨСҮТ/-ийн докторыг мэдэж байгаа. Тэр байгууллага дээр маань тоног төхөөрөмж суурилагдаад энэ зүйлийг одоо хийж эхлэхэд бэлэн болж байгаа. Ер нь мутацын энэ хувилбаруудыг тогтоохдоо ганцхан одоо шинжилгээгээр биш тархалтын маань эрчим эмнэл зүйгээр илэрч байгаа байдал гээд энэ бүх зүйлүүдийг зэрэгцүүлж харж үзээд бас тодорхойлдог байгаа. Гэтэл тархалтын эрчим маань бол өвчин маань өөрөө яаж дамжиж байна гэвэл хүн.

**М.Оюунчимэг:** Тодорхой хариулах хэрэгтэй байна шүү. Батлут гишүүн асуултаа асууя.

**Д.Батлут:**Та бүхний өдрийн амгаланг айлтгая. Одоо бас КОВИД-ын үед ор байхгүй, амаргүй байна л даа. Энэ чиглэлээр бол манай эрүүл мэндийн салбарынхан бол одоо тодорхой ажлууд хийж байгаа. Эмч сувилагч нар үнэхээр одоо тэр үнэхээр хүнд нөхцөл байдалд ажиллаж байгаа. Тийм учраас Сарангэрэл гишүүн, Сандаг-Очир гишүүн нарын хэлсэнчлэн энэ эрүүл мэндийн салбар, тухайн хуулийн булан бүсэд ажиллаж байгаа эмч шинжилгээ, ажилчдын одоо нийгмийн баталгааг цалин хөлс нэмэх, бусад одоо асуудлыг шийдвэрлэх тал дээр эрүүл мэндийн яам санаачлагатай ажилласан ажлаасаа хүсэж байна. Энэ одоо амь насаа эрсдэлд оруулж, өргөсөн тангарагтаа үнэнч явж байгаа хүмүүс шүү. Тийм учраас энэ хүмүүсийн яг тэр асуудал дээрээ  анхааралтай ажиллах хэрэгтэй байна гэж. Мэдээж Орхонд нөхцөл маш хүнд байна. Өнөөдөр гэхэд одоо 149 тохиолдол гарсан байна. Дөрвөн хүн хүнд байсны хоёр нь  өчигдөр орой нэг нь өнөө өглөө ингээд өнгөрчихлөө. Одоо ахиад гурван хүн, нэг хүнд хүнд гэсэн хэлбэртэй ингээд явж байна гэсэн үг.

Гэтэл тэнд одоо тоног төхөөрөмжийн асуудал маань бас хүндрэлтэй болж эхэлж байгаа юм. Амьсгалын аппаратын тухай. Энэ асуудлыг шийдэх боломж бололцоо байгаа юу, Эрүүл мэндийн сайд аа? Одоо 1.7 тэрбум төгрөг өөрсдөө өөрсдийнхөө төсвөөс гаргаад энэ хөрөнгө оруулалт нь зарцуулчихсан байгаа, энэ КОВИД-д. Засгийн газар 100 сая төгрөг зарцуулаад, шаардлагатай байгаа эм бусад тоног төхөөрөмжүүд их авч байна. Гэхдээ амьсгалын аппарат бол маш их дутагдалтай.  Хүнээс хүнд дамжуулсан хэлбэрээр хэрэглэж байгаа. Тэгэхээр энэ асуудлыг одоо яаж шийдэх гэж бодож байгаа юм бэ?

Ер нь бол Орхоны аймагт өчигдөр энэ вирус мутацлагдсан байна аа, тэр илэрлээ гэж яриад одоо хэвлэл мэдээллээр гарсан л даа. Энэ батлагдсан юм уу, яг одоо тодорхойлж чадсан юм уу, үгүй юу? Хэрвээ энэ тодорхойлох юм бол одоо ямар түвшинд, одоо ямар үсэг онцгойгоор хийж гаргаж ирсэн юм бол. Ер нь бид бүхэн цаашлаад  мутацлагдсан цаг үед ажиллах хүний нөөц, тоног төхөөрөмжийн нөөц бололцоо юу байгаа юм бэ?

**М.Оюунчимэг:**Батлут гишүүний асуултад Энхболд сайд хариулъя.

**С.Энхболд:** Батлут гишүүний асуултад хариулъя. Би түрүүн хэлсэн. Манай улсад 325 эрчимт эмчилгээний ор байдаг. Энэ 325 оронд 325 ширхэг амьсгалын аппарат л хангалттай, ер нь бол. Би Эрүүл мэндийн яам, бас өмнөх Засгийн газрын үед ч нэлээн хангалттай амьсгалын аппаратыэ чиглэлээр хангалтыг бол бэлдсэн. Амьсгалын аппарат байлаа гээд хамгийн гол нь цаана нь ажиллах эмч хүрэлцэхгүй ээ. Та харин Батлут гишүүн андуураад байх шиг байна, тэр хүчилтөрөгчийн өтгөрүүлэгч баллон. Тэрийг л яагаад байгаа байх. Ялангуяа энэ тохиолдол ихсээд хүнд өвчтөний тоо нэмэгдэж байгаа үед, ялангуяа нэн түрүүнд одоо энэ хүчилтөрөгчийн хэрэгцээ, хангамж их өсдөг. Үүнтэй холбоотой өтгөрүүлэгч болон хүчилтөрөгчөөр  амьсгал дэмжих иймэрхүү ажлыг сүүлийн үед бол Улсын онцгой комисс болон Эрүүл мэндийн яамнаас бол авч хэрэгжүүлж байгаа. Худалдан авалтуудыг хийж байна. Тэгээд би ямар ч гэсэн Орхон аймгийн нэгдсэн эмнэлгийн даргатай холбогдож энэ асуудлыг тодруулаад танд хэлье.

Тэр дельта вирусийг бол Орхон аймагт ямар нэгэн баталж барьсан юм байхгүй. Одоогоор манай улсад энэ дельта вирусийг батлах тийм бололцоо ч байхгүй. Одоо Дэлхийн эрүүл мэндийн байгууллагаас гарч байгаа аппарат энэ зургаан сарын сүүлээр ирнэ гэсэн. Бид нар боловсон хүчнээ бол бэлдсэн, лабораторийн байрыг нь бол бэлдчихсэн байгаа. Одоо ингээд эхнээсээ эхний дагалдах хэрэгслүүд бол орж ирж байгаа ,тийм байдалтай байгаа. Түүнээс одоо ямар нэгэн байдлаар бид нар дельта вирус ороод ирчихсэн гээд шууд хэлчих үндэслэл байхгүй  гэдгийг хэлье.

**М.Оюунчимэг:** Батлут гишүүн, 1 минут нэмж өгье.

**Д.Батлут:**Эрүүл эрүүл мэндийн сайд аа, Манайд амьсгалын аппарат дутагдалтай байгаа юм. Зүгээр хүчилтөгрөгчийн хувьд бол бид нар орон нутгаасаа зохион байгуулалт хийгээд бол  хангалттай бэлдэж байгаа. Тийм учраас та манай Орхон аймгийн онцгой комиссынхонтой холбогдоод энэ асуудлыг судалж үзээд яаралтай бас арга хэмжээ авч өгөөч гэж хүсэж байгаа юм.

Хоёрдугаарт нь энэ хүүхдүүдийн вакцинжуулалт хэдийгээр яг бүгдийг нь багцалж дуусах вэ? Энэ талаар танай төлөвлөгөөн дээр энэ мэдээллийг нь олж харах гэж үзлээ. 16-17 насны хүүхдүүдийнхээ вакцинжууллалт хийж байгаа асуудал байна. Эхлээд явж байна. Бусад хүүхдүүдээ яах вэ? Энэ тал дээр одоо Засгийн газар ямар байр суурь ажиллаж байгаа гэдэг мэдээллийг бас авъя. Баярлалаа.

**М.Оюунчимэг:**Энхболд сайд. Зарим нь нэмж хариулаарай.

**С.Энхболд:** Хүүхдийн вакцинжуулалтыг бид нар 6 сарын 14-нөөс эхэлсэн, эндээ тэгэхдээ эхний ээлжид бол 16-17 насны хүүхдүүдийг бол вакцинжуулж эхэлсэн байгаа. 16-17 насны 84 мянган хүүхэд байгаа улсын хэмжээнд. Бид нар  өнөөдрийн байдлаар 10 мянга гаруй хүүхдэд вакцин хийсэн байна. Одоо хамгийн гол нь вакцинжуулалт маань энэ хамрагдалт их идэвхгүй байна. Бид нар бүх л хэвлэл мэдээллийн сүлжээгээр зарлаж байна. Ирэх долоо хоногоос 12-15  насны хүүхдүүдийн вакцинжуулалтыг бол эхэлнэ. Нийтдээ ингээд 12-17 насны хүүхэд маань нийт улсын хэмжээнд 290 мянган хүүхэд байгаа. Бид нар бол бүх л хэвлэл мэдээлэл, зар сурталчилгаа болон энэ олон нийтийн сүлжээгээр бол явуулж байгаа. Энэ дээр харин манай ард иргэдийн идэвх маань их сул байна аа гэдгийг хэлмээр байна.

Засгийн газар 2 сая 500 мянган тун вакцины гэрээ хийгээд энэ вакцинуудын эхний татан авалтууд бол хийгдээд эхэлсэн. Энэ үндсэн дээрээс бид нар хүүхдийн вакцинжуулалт эхэлсэн байгаа. Фазер компани бас энэ гарч байгаа үйлдвэрийн заавар дээрээ 12-оос дээш насны хүүхдэд хийж болно гэсэн заавар зөвлөмжтэй энэ вакцинууд бол гарч байгаа. Мөн Дэлхийн эрүүл мэндийн байгууллагын дэргэд вакцинжуулалтын зөвлөл гэж байдаг. Энэ зөвлөлөөс бид энэ нэг дэх өдөр Монгол Улсаас Академич Нямдаваа гуай Монгол Улсыг төлөөлж оролцдог. Энэ хүн цаг авч оролцоно. Энэ зөвшөөрлийг бол авсан байгаа. Гурав хоног дотор бол энэ албан ёсоор албан бичгээр ирэх ёстой. Тэгээд нэг ирэх долоо хоногийн нэг дэх өдрөөс 12-15 насны хүүхдийг вакцинжуулах төлөвлөгөө гараад ингээд бүх цэгүүдээр тараагдаад, тухайн эрүүл мэндийн байгууллагууд.

**М.Оюунчимэг:**Баярсайхан гишүүн асуултаа асууя.

**Б.Баярсайхан:**Та бүхэндээ энэ өдрийн мэндийг хүргэе. Надад гурван асуулт байна. Нөхцөл байдал хүнд, эмнэлгийн салбар, эрүүл мэндийн ажилтнууд маань цаг наргүй ажиллаж байгаа бүхий л нөхцөл бололцоог ойлгож байгаа. Гэхдээ нөгөө талаасаа Улсын Их Хурал бүх талаар бас дэмжиж байгаа гэдэгтэй энэ гишүүдтэй санал нэг байна. Одоо ч гэсэн ямар гарц гаргалгаа юу байна дэмжих гээд л сууж байгаа гэж харж байгаа юм. Хамгийн гол нь бид нар эргүүлээд энэ салбар удирдаж байгаа. Та бүхнээсээ яг юу нь болох гээд байгаа юм бол? Юу нь болохгүй байгаа юм бол? Асуудал тодорхой биш байгаа учраас бид нарт илүү их мэдээлэл хэрэгтэй байна аа. Ард иргэдэд мэдээлэл хэрэгтэй байна.

Надад нэг гурван асуулт байна. Жишээлбэл одоо энэ судалгаа, шинжилгээ хийгээд байгаа энэ банк аа яг салбарын энэ авч хэрэгжүүлж байгаа энэ арга хэмжээ хоёр хоорондоо яг хэр уялдаж байгаа юм бэ? Энийг тодорхой хэлээд өгөөч. Тэр 40 явуулын шинжилгээ авч байгаа тэр явуулын станц ажиллаад яг тэр зорилтдоо хүрч чадаж байгаа юм уу? Энэ судалгаа хийж байгаа ажлын үр дүн чинь хэр уялдаж байгаа юм бэ? Нэгдүгээр асуулт.

Хоёрдугаар асуудал энэ сошиалаар яваад байна. Нэг хүнд оногдох тэр эмчилгээний зардал ба 6-8 сая ингэж байсан гээд. Одоо сая Сарангэрэл сайд аягүй тодорхой юм асуучихлаа шүү дээ. Тэгэхээр нэг хүнд багц тэр эмчилгээнийх нь эмийг нь өгье өө гээд энэ боломжтой юм уу? Хоёрдугаар асуудал. Нэг хүнд одоо яг хэдэн төгрөгийн эмчилгээ зад зарцуулагдаад байгаа юм. Энэ дээр та нарт хийсэн судалгаа байна уу? Энийг өгөх боломжтой юм уу?

Гуравдугаарт энэ яг энэ эрсдэлийн үеийн одоо энэ үед чинь зоригтой, оновчтой, ийм тодорхой бодлого шийдвэр ард түмэнд ч хэрэгтэй байна гэдгийг би Байнгын хорооны хурал дээр удаа дараа хэлж байгаа. Энэ чинь дутагдаад байна аа, энэ чинь дутмаг байгаад байна. Жишээлбэл та нар юу гэж харж байгаа юм? Та нарын амыг л улс орон тэр даяараа харж байна шүү дээ.

**М.Оюунчимэг:** Баярсайхан гишүүний асуултад тодорхой хариулъя. Засгийн газраас авч хэрэгл хэрэгжүүлээд байгаа эрүүл мэндийн яамнаас авч хэрэгжүүлж байгаа энэ арга хэмжээ окиг эрдэмтдийн гаргаад байгаа судалгаатайгаа ер нь нийцээд байгаа юм уу, үгүй юм уу? Энэ одоо бараг хоёр жил болох гэж байхад тэгээд л нэг юм хийдэг, тэр нь эргээд л ингээд унаад байна л даа. Дархлаажуулалтаар аа дэлхийн хэмжээнд бараг эхний тавд байгаа хэрнээ өвчлөлөөрөө өнөөдөр эхний хоёрт орох жишээтэй бараг ингээд яваад байна шүү дээ. Тэгээд энэ яагаад ингээд байгаа юм бэ? гэж нэг асууж байна.

Хоёрт нь судалгаа шинжилгээ хэр уялдаатай явж байна. Явуулын станц гээд тэнд нэг гурав дахь зүйл дээр хүмүүс буруу ойлголт өгчих вий дээ.

Сарангэрэл гишүүн бол багцыг үнэгүй иргэдэд хүргэж өгөх тухай хөндсөн. Тэрнээс биш үнэгүй багц өгнө гэж яриагүй, тийм ээ. Тэгэхээр энэ буруу ойлголт бас явчих вий. Тэгээд энэ дээр хариу л даа. Энхболд сайд.

**С.Энхболд:** Эрүүл мэндийн яам болон Засгийн газраас ямар нэгэн эмчилгээний багцыг бол гаргаагүй. Тэр анхнаасаа ч тийм байсан.  Зорилтот бүлгийн, 55-аас дээш насны ахмадууддаа нэг удаа дархлаажуулалтын багцыг бол тараасан. Үүнээс хойш бол ямар нэгэн багц тараагаагүй. Одоо энэ сүүлд гарч байгаа тушаал дээр харин бид нар нэмж хоёр сайдын хамтарсан тушаал дээр энэ 160 мянга, тэгээд 1 сая 800 мянга гээд энэ эмчилгээний тарифууд дээр эмийн зардлыг оруулж өгч байгаа. Ямар нэгэн эмийг, витаминжуулалтыг бол оруулж өгөөгүй байгаа. Тухайн байгууллага, өрхийн эмнэлэг нь өөрсдөө бас худалдан авалтаа хийх боломжийг нь олгож, тэр тарифын шинэ өөрчлөлтийг бол оруулж өгсөн байгаа. Энэ судалгаа шинжилгээ үйлдэж байна уу гэж байна.

Эрүүл мэндийн яамны бодлого болон Улсын онцгойн комисст. Эрүүл мэндийн яам, Улсын онцгой комисс руу санал оруулахдаа энэ эрдэмтдийн зөвлөмж судалгаа, олон мэргэжлийн байгууллагын санал дүгнэлт дээр үндэслэж саналаа оруулдаг. Тэгж байж Улсын онцгой комисс дээр энэ эцсийн шийдвэрүүд гардаг, тэгж байж энэ хариу арга хэмжээ цаашаа үргэлжилдэг. Ийм зарчмаар явагддаг.

Манай улс төдийгүй энэ олон улсад энэ нөхцөл байдал та бүхэн мэдэж байгаа. Өндөр хөгжилтэй орон ч гэсэн барьц алдаж байгаа. Энэ дээр харилцан адилгүй бас өөрийн орны орны нөхцөлд тохируулсан энэ хариу арга хэмжээг бол хэрэгжүүлээд явж байгаа. Явуулын 40 баг бол дан шинжилгээ авахад зориулагдаагүй. Тэр маань гэрээр байгаа хүмүүст бас зөвлөж, энэ явуулын амбулатори маягтай үзлэг оношилгоо хийх зориулалттай тийм явуулын 40 автобусыг гаргасан байгаа. Энэ маань үр дүн.

**М.Оюунчимэг:** 1 дүгээр микрофон. Өөрийгөө танилцуулаад нэмээд хариулъя. За баярлалаа.

**О.Батбаяр:**Эрдэмтдийн зөвлөлийн нарийн бичгийн дарга Батбаяр. Гарч байгаа шийдвэрүүдэд эрдэмтдийн багаас тогтмол зөвлөмжүүдээ өгч байгаа. Тухайлбал манай улсын хувьд бол бид вирусийн эсрэг эмчилгээг эрт эхлэхээр ийм зохицуулалтуудыг бас энэ шинжлэх ухааны үндэстэйгээр гаргасан байгаа. Энэнийхээ үр дүнд бол бид нас баралтын хувьд, эмчилгээний үр дүнгийн хувьд бусад орнуудаас илүү давуу үр дүнтэй байгаа. Мөн одоо бид эрс шийдэмгий, эрчимтэй ямар одоо арга хэмжээнүүдийг авч хэрэгжүүлж байна гэхээр бид энэ жирэмсэн эмэгтэйчүүдийн вакцинжуулалтыг дэлхийд түрүүлж хийсэн эхний улсуудын нэг болж явж байна. 16-17 насны хүүхдүүдийн вакцинжуулалтыг хийх шийдвэрийг гаргалаа. Мөн эрдэмтдийн баг зөвлөмж юмаа хүргээд 12-15 насны хүүхдүүдийн вакцинжуулалтыг хийх гэж байна.

Мөн одоо эрдэмтдийн баг Эрүүл мэндийн яамны холбогдох хүмүүстэй хамтраад дараагийн том судалгаа шинжилгээний ажлуудыг хийж байна. Тэгээд авч байгаа арга хэмжээнүүд бол шинжлэх ухааны үндэстэйгээр яам, Улсын онцгой комисстойгоо уялдаатайгаар халдварынх нь нөхцөл байдалд уялдуулсан, уядаатай логиктой, шинжлэх ухааны үндэстэй ийм арга хэмжээнүүдийг авч байгаа. Баярлалаа.

**М.Оюунчимэг:**Баярсайхан гишүүн асуултдаа хариултаа авчихсан уу? Баярсайхан гишүүн тодруулъя, 1 минут.

**Б.Баярсайхан:**Оюунчимэг дарга аа, би Байнгын хороон дээр олон асууж байгаа шүү. Тэгээд яг үнэндээ бол тодорхой хариулт ерөөсөө авч чадахгүй, урам муутай байна. Үнэхээр урам муутай байна. Хариулж байгаа хүмүүс маань яг энэ гишүүдийн асууж байгаа асуултад нэг тодорхой хариулт өгчих л дөө. Олон хурал ингэж ор нэр төдий явж байгаа шүү. Дэмжих тал дээр нь Их Хурал үнэхээр дэмжиж байгаа. Яг үнэндээ эргүүлээд Засгийн газраасаа бид нар хариулт авч чадахгүй байна. Мэдээлэл тодорхой авч чадахгүй байна. Энэ өнөөдөр гаргаж байгаа бодлого шийдвэр маань тэгээд яг эрсдэлийн үе, одоо ядаж ирэх нэг сарын байдлыг бид нарт түрүүлээд нэг мэдээлэх тийм боломж байна уу? Тэгж харж байгаа хараа байна уу? Одоо хориогоо тавих юм уу? Хүмүүсээ хөдөө явуулах юм уу яах юм? Бүх хүмүүс ингээд ийм төөрөгдөл дотор байгаад байна шүү дээ. Тодорхой бид нарт нэг ийм чиглүүлэгч хэрэгтэй байна.

**М.Оюунчимэг:**Баярсайхан гишүүний яриад байгаа бол бас үнэн шүү. Нөгөө тодорхойгүй, яах гээд байгаа юм, хөл хорио. Эрүүл мэндийн яам нь юм л бол одоо хатуу хууль хорио л тогтоохгүй бол болохгүй, ачаалал даахгүй гээд. Энэ ч бас бодит байдал дээр байгаад байгаа. Гэтэл Засгийн газар, ер нь Худалдаа аж үйлдвэрийн танхим энэ тэрийн зүгээс бусад улс орнууд хатуу хууль, хорио тогтоохгүйгээр, хэсэгчилсэн хууль хорио тогтоогоод, тэгээд арга хэмжээ аваад яваад байна гэж байгаа юм. Манайх сая хоолны газар, бүх үйлчилгээний газруудыг хаагаад, уг нь өнөөдөр нээх ёстой. Гэхдээ сунгах юм уу, сонгохгүй юм бүү мэд. Энэ чинь хөл хөдөлгөөнийг нэлээд бас саармагжуулчихаар. Тэгээд үр дүн байгаа юм уу, үгүй юм уу? Энэ ярих юмаа бас тодорхой болгомоор байна.

Би ийм одоо асуултаа асууя л даа. Баярсайхан гишүүн дээр бас нэмээд. Сая ингэлээ, 12-15 насны хүүхдүүдэд ирэх долоо хоногоос вакцин хийж эхлэхээр ингээд төлөвлөөд боллоо гэж байна. Дэлхийн улс орнуудад яг энэ Файзер вакциныг 12-15 насны хүүхдэд хийж болно гээд бүр туршилтад ямар ч эрсдэлгүй гэдгийг үнэхээр нотолчихсон уу? Миний ойлгож байгаагаар бол Америкийн Нэгдсэн Улс л одоо хүүхдүүдэд ингэж Файзер вакцин гээд тэгээд яриад байгаа. Манайд хүн бүхэн болгоомжилж байна шүү дээ. Үнэхээр хийж болох юм уу, эрсдэл дагуулчихвал юу болох вэ? Тэгээд дурын вакцин хийх юм уу, нөгөө Виросел, Спутник, АстраЗенека, Файзер гээд хийлгэх юм уу, эсвэл сонголтоор уу? Эсвэл бүгдэд нь файзер хийхээр төлөвлөж байгаа юм уу? Энд эрдэмтдийн баг үнэхээр судалгаа сайн гаргав уу? Өнөөдөр жишээ нь аль ч улс оронд манай хоёр хөршөөс өгсүүлээд хүүхдэд хийгээгүй байгаа шүү дээ. Тэгэхээр манайх ирэх долоо хоногоос хийгээд эхэлнэ гэж байна. Хийхээр уг нь дархлаа тогтооно гэдгийг бүгд ойлгоод байна. Тэгэхдээ ингэж эрсдэл дагуулж болох уу? Энэ дээр яг тодорхой хариулт авъя. Ямар ч шинжлэх ухааны үндэслэлээр эрсдэл байхгүй ээ, бид энийг толгойгоороо, хариуцна гэж тэгж та нар хэл хэлэх үү? Яагаад гэвэл энэ бол хүүхдийн асуудал шүү. Энд нэгд хариулт авъя.

Хоёрт нь тэрүүн Энхболд сайд хэлж байгаа, санхүүжилттэй холбоотой асуудал. Энэ голомтод ажиллаж байгаа, өрхийн эмнэлэг дээр ажиллаж байгаа, иргэдтэй ажиллаж байгаа, сүүлийн үед гэр бүлээрээ тэр чигээрээ КОВИД туссан хүмүүстэй тулж ажиллаж байгаа хүмүүсийн цалин хөлс, нийгмийн асуудлыг шийдэх бол нэгдүгээр зүйл. Энэтэй Нийгмийн бодлогын бангаар бол санал нэг байна. Гэхдээ ялгавартайгаар. Тэгэхээр энийг бид нар эрүүл мэндийн даатгалын сангаар шийдэж болохгүй, саяын ярьж байгаа хуулийн заалтаар шийдэж болохгүй. Зөвхөн төсвийн тодотголоор, эсвэл Үндэсний зөвлөлд захиран зарцуулах эрх өгөөд эргээд нөхөн төлөлт буцааж энд нь байршуулах ийм үүрэг чиглэл Их Хурлаас өгч байж энэ цаашаа явна. Тэгэхээр яаж энийгээ орж ирж, засаг дээр Сангийн сайдтайгаа энэ дээр ойлголцож чадаж байна уу, чадахгүй байгаад байгаа юм уу? Сангийн сайд бол төсвийн тодотгол хийхгүй гээд байгаа шүү дээ. Тэгэхээр энэ гарц чинь өөрөө хэцүү болчхоод байна. Яагаад гэвэл эрүүл мэндийн даатгалын сангаас цалин хөлс нэмэх асуудал байж болохгүй. Ингэвэл та өөрөө Үндсэн хуулийн Арван есийн 2-ыг зөрчөөд асуудалд орно. Ийм зүйл дээр нэг хариулт авъя.

Өнөөдөр бид нар тогтоол чиглэл гаргахдаа ямар үндэслэлээр гаргавал бас зүгээр байна. Энэ дээр энэ та нар, Эрүүл мэндийн сайддаа бас энэ Төрийн нарийн бичгийн даргын доод хүмүүс нь бас зөв зөвлөгөө өгмөөр байна. Өмнө нь Мөнхсайхан сайд яг ийм асуудал орж ирээд хуулийн зөрчил байна гээд хэлээд яваад тэгээд хуулийн зөрчлөө арилгахаар байж байгаад асуудал үүсээд ингээд явчихсан юм. Тэгэхээр танд энэ танд хуулийн зөвлөх, Тамгын газрын дарга, энэ хүмүүсээсээ тэр хуулийн зөрчлийн талаар маш сайн асуудал оруулж ирж байж өнөөдрийн Нийгмийн бодлогын байнгын хороонд та нар саналаа өгөөд, тэгээд бид нар дараа нь тогтоолоор хувь ямраар өгөх вэ гээд тэгээд Байнгын хорооны өнөөдөр энэ гаргах асуудлаа гаргая. Ингэхийн тулд зүгээр энд ярих биш та нар маань яг гарцаа, энэ хуулийн энүүгээр ингээе гээд оруулаад ирэх хэрэгтэй байна. Тэгэхээр саяын тэр хоёр асуултад 12-15 нас дээр хариулаадахъя.

Гурав дахь нэг зүйл нь сая та одоо л ойлгож байна шүү дээ. КОВИД өвчин туссан хүн бүхэнд хөнгөлөлттэй эмийн багц тэр 70 мянгын багц байгаа гэсэн ойлголт битүү байгаа байхгүй юу. Тэгээд тэр өрхийн эмнэлгүүд дээр очсон вакцин 20 мянган л, нөгөө эмч витаминаа авдаг, 50 мянга нь хамгаалалтын хувцас бид нар өмсөхгүйгээр иргэдтэй ингээд тулж ажиллаж чадахгүй учраас бидний 50 мянга өдрийн хоёр хувцас солих хамгаалалт руу явчхаж байгаа гээд өрхийн эмнэлгийн тэр холбоо нь хүртэл бидэнтэй уулзаад, би өөрөө бүр очиж үзсэн л дээ, өрхийн эмнэлгүүд дээр. Тэгэхээр энэ 70 мянга чинь зөвхөн тэр зорилтод ахмад настай хүмүүст зориулсан анхны хөнгөлөлттэй эмийн КОВИД-ын эсрэг багц гэж би ойлголоо, тийм үү, сайд аа? Эсвэл одоо өөр багц гаргаад тэр багц нь КОВИД-той хүн бүрийн нөгөө 70 мянга гэж байгааг бүгдээрээ 160 мянга гээд шинэ багц гаргаад ингээд явахаар болж байна уу? Энийгээ та маш тодорхой тайлбарлаад хэлээдэхээч.

**С.Энхболд:** Хүүхдийн вакцин бүгд туршигдаад судалгаа шинжилгээ хийгдээд ганцхан Америк биш Канад, Герман, Сингапур гээд Европын Холбоо хүртэл зөвшөөрөөд хэд хэдэн оронд энэ хүүхдийн вакцинжуулалт хийгдээд эхэлсэн байгаа. Мэдээж бид нар бас энэ эрсдэлээ тооцож эрдэмтдийн багийн судалгаа шинжилгээн дээр үндэслэж, Дэлхийн эрүүл мэндийн байгууллагын зөвхөн Вакцинжуулалтын зөвлөлөөс хүртэл бид нар зөвлөмж авч байж энийг гаргаж ирж байгаа юм. Энэдээ хүрвэл Эрүүл мэндийн сайдын тушаал гарч байж энэ вакцинжулалт эхэлдэг. Тийм учраас энэ бол бид нар Файсер вакцинаар жирэмсэн эхчүүд болон хүүхдүүдийг зөвхөн Файзер вакцинаар бид нар вакцинжуулж байгаа. Би энийг дахин дахин хэлж байгаа. 2 сая 500 мянган тун Файзер вакциныг бид нар худалдаж авч байгаа. Энүүгээрээ бид нар жирэмсэн эхчүүд, хүүхдүүдийг вакцинжуулна гээд хэвлэлээр болон ер нь энэ мэдээллүүд дээр бол тогтмол хэлж байгаа.

Дээрээс нь бид нар ерөөсөө энэ 70 мянга, 160 мянгын багц гэж ерөөсөө ярихгүй байгаа. Бид нар зүгээр тарифад нь өөрчлөлт оруулж байгаа болохоос 70 мянган төгрөг гээд тавьчихаар 70 мянгын багц болоод явчихна. 160 мянга гэхээр 160 мянгын багц гээд ингээд ойлгоод байх юм. Энэ ерөөсөө тийм биш шүү. Бид нар зөвхөн энэ тарифын юуг л өөрчилж байгаа. Багц гэж ерөөсөө байхгүй байгаа. Бид энэ дээр зөвхөн вирусийн эмийг л оруулж өгч байгаа. Дээрээс нь энэ 13016 хүн байгаа. Энэ бол одоо яг улсын хэмжээнд улаан бүсэд ажилласан хүмүүсийн тооцоолол. Энэ хүмүүсийг бид нар ерөөсөө эрүүл мэндийн даатгалын сангаас ерөөсөө цалин нэмэгдлийг нь олгох гэж байгаа асуудал биш. Энийг Сангийн яамтайгаа ярьсан, бас улсын төсвөөс гаргуулахаар бид ярилцаж байгаа. 13016 хүн байгаа. Яг улаан бүсэд ажиллаж байгаа улсын хэмжээнд. Энэ хүмүүсийн тоо.

**М.Оюунчимэг:** Энхболд сайд нэмж хариулъя. Та хариулахдаа ингэж байж байна шүү дээ. Яг наадахаа л хэлэхгүй бол, сая гишүүд хүртэл  багц гэж яриад байна шүү дээ. Багцыг үнэгүй хүргэж өгөх багц гэж яриад байна. Гэтэл та сая зүгээр тэр эмийн хөнгөлөлтийг л 160 болгож байгаа гээд. Энэ бол сайн. Тэгэхээр энийг та нэгд тайлбарлаад, хоёрт нь хөнгөлөлттэй эмийн жагсаалтад арбидол юм уу, одоо дархлаажуулалтаас гадна хүмүүс гэрээрээ өвдөж байгаа хүмүүс чинь эм, витамин хоёр дээр л тогтоод байна шүү дээ. Тэгэхээр энийг хөнгөлөлттэй эмийн жагсаалтад оруулж өгөхгүй бол сая хэлж байна. Гэр бүлээрээ зургаан хүн, түүнээс дээш өвдсөн тохиолдолд өрхийн орлогын хамаг мөнгө нь яваад, зарим нь мөнгөө авч чадахгүй гэртээ нас барахад хүрээд байна гээд хот хөдөөгүй яриад байна л даа. Тэгэхээр бид энд дархлаажуулалт, хөл хорио хоёр л яриад байх юм. Урьдчилан сэргийлэх юман дээр, эсвэл өвдчихсөн байгаа хүмүүсийг тэр байгаа эм тариагаар нь эмчлэх тухай асуудал бас яригдаад байна шүү дээ.

Та нар өөрсдөө тийм зөвлөгөө өгөөд байна шүү дээ, өрхийн эмнэлгээс. Та тийм эм С витамин, Д витамин, тэгээд вирусийн эсрэг эм ууж бай гээд. Гэтэл тэр эм нь өөрөө өнөөдөр 43 хувиар үнэ нь өссөн байгааг сая аудит тогтоочихлоо шүү дээ. Жишээлбэл арбидол дээр. Тэгээд та бүхэн маань шилэн дансандаа тэр 1 аравны хэдэн тэрбумаа ч суулгаагүй. Энэ чинь өөрөө асуудал шүүмжлэл дагуулаад байна. Тэгэхээр энэ дээрээ нэг сайдаа та тодорхой хариулт өгөөдхөөч.

**С.Энхболд:** Энэ арбидол эмийн үнэ дээр бас нэлээн асуудлууд ярьж байгаа. Дээр Сүхбаатар гишүүний гаргасан 6 мянгын үнэтэй эм байна гэсэн. Тэр бол 2006 онд арван ширхэг нь 6 мянгаар зарагдаж байсан үеийн тариф. Одоо бид нар тендерээр нэг ширхэг нь, нэг таблеткыг 1050 тавин төгрөгөөр худалдаж авч тендерт орж ирж байгаа. Тэгэхээр нэг хүн бол жаран ширхгийг уудаг, энэ вирусийн үед халдвартай үед. Тэгэхээр 60-н хэдэн мянга болж байгаа, 70-аад мянга болж байгаа гэсэн үг. Ерөөсөө бид нар энд ямар нэгэн үнийн хөөрөгдөл хийсэн юм бол байхгүй. Эмчилгээний удирдамж дээр бид одоо Д витамин энэ тэр гээд шууд зөвлөлдсөн юм байхгүй байгаа.

Урьдчилан сэргийлэх. Биеийн дархлааг дэмжихийн тулд хүн С витамин уух ёстой, Д витамин уух ёстой гэсэн зөвлөмжүүдийг бол өгөөд явж байгаа. Тэгэхээр ард иргэд маань, та бүгд зөв удирдамж гарсан тэр юунууд бас олж харах хэрэгтэй. Бид нар ч гэсэн 119 болон энэ олон нийтийн сүлжээгээр энэ юунууд бол байнга явуулж байгаа. Дээр бас нэг гарч байсан. Өөрөө арбидол ч аваад, Д-гээ ч аваад ингэхэд 250 мянга болж байна гэсэн. Энэ дээр бол ямар нэгэн эмийн хоригдол хийсэн юм байхгүй. Эмийн агентлагаас энэ, ялангуяа вирусийн эм дээр бол хяналт тавьж байгаа зохицуулалтуудыг бол хийж байгаа, үүрэг чиглэлийг нь өгч байгаа. Бид нар ерөөсөө ямар нэгэн эмийн багц гэж зарлаагүй шүү гэдгийг л бас дахин дахин хэлье.

**М.Оюучимэг:** Сайдад ингээд буруу мэдээлэл өгөөд байгаа юм уу, Аудитын газар худлаа ажиллаад байгаа юм уу? Тэгвэл ер нь Нийгмийн бодлогын байнгын хороо өмнөх хуулиар ажлын хэсэг гаръя гэсэн. Аудит агуулахтай байсан юугаараа арбидол үнэ бол өсчихсөн байна гээд. Тэгээд энэ та бүхний шилэн дансанд байршуулах ёстой санхүүжилт энэ тэртэй холбоотой юмнууд гараад байна. Тэгэхээр сайд өөрөө би мэдэж байна, өдөр шөнөгүй ажиллаж байгаа учраас заримдаа энэ доод талын хүмүүс чинь зөрүүтэй юм байгаад байна. Бид нар мэдээд нотолгоотой баримттай яриад байна шүү дээ. Ганц арбидол эм дээр ч биш, зарцуулалттай холбоотой юман дээр, тэгээд та өөрөө мэдэхгүй байж байтал дараа нь өөрөө асуудалд ороод юм болох вий гээд танд бид болгоомжлуулаад байна. Тийм асуудал байгаад байна. Баримттай юутай нь хүмүүс авчраад байгаа бид нарт өгөөд байна. Тэгэхээр та энэ дээр анхаарах хэрэгтэй байна гэж хэлээд байна шүү дээ. Тэгээд хөнгөлөлттэй эмийн жагсаалтад энэ КОВИД-оор өвчилсөн хүмүүст өгөх, одоо энэ шаардлагатай байгаа вирусийн эсрэг эмийн витаминыг түр хугацаанд оруулах бололцоо байгаа юу, үгүй юу гэдэгт хариулаад өгөөдөх дөө.

**С.Энхболд:** Одоогоор энэ вирусийн эм орох бол боломжгүй. Хөнгөлөлттэй эмийн юунд. Энийг бид нар хамгийн гол нь яаралтай журмаар нэг удаагийн лицензээр оруулж ирж байгаа. Эхний ээлжид бид нар ямар ч гэсэн эм ханган нийлүүлэхүүдэд нэг удаагийн лицензээр өнөөдрийн байдлаар хориод эм ханган нийлүүлэх энэ зөвшөөрлийг аваад нэг удаагийн лицензээр эмийг оруулж ирж байгаа.

Эхний ээлжид бол  бүртгэл хийгдэнэ. Тэрний дараа хөнгөлөлтөд оруулах уу, үгүй юу гэдэг яригдана. Энийг бас тодорхой зөвлөлөөр оруулж, хүний эмийн зөвлөлөөр орж хэлэлцэгддэг байгаа. Тэгж байж шийднэ.

**М.Оюунчимэг:** Шуурхай ажиллаарай энэ дээр. Өнгөрсний дараа хөнгөлөлттэй эмд оруулах байсан гээд яваад унах вий дээ. Анужин гишүүн асуултаа асуугаад гишүүд асуулт асууж дууслаа. Анужин гишүүн

**П.Анужин:**Баярлалаа. Асууж тодруулах бас нэг хоёр зүйл байна. Эмнэлгүүд дээр өвчтөнүүдийг эмчлэхэд дундаж зэрэглэлтэй өвчтөнд оногдох зардал, хүнд өвчтөнд оногдох зардлуудыг нь хувааж эмнэлгүүддээ шийдэхгүй бол бай. Одоо газар дээр нөхцөл байдал бол маш хүнд байна. Дундаж өвчтөнийг дундаж өвчнийх нь зэрэглэлд, дунд зэрэг хүнийг эмчлэхэд 1 сая төгрөгөөр төсөвлөсөн бол хүнд хүнийг эмчлэхдээ8, 9 сая түүнээс дээш гараад явчхаж байгаа. Эмнэлгүүд энэ зардлаа буцааж авч чадахгүй байна гэсэн ийм одоо гомдол маш их ярьж байна. Тэгэхээр энэ зөрүүг шийдэхгүй бол хүний амь насыг аврах тийм ээ, хурдан шуурхай үйлчлэх, нэн яаралтай эм тариагаар үйлчлэх гэдэг энэ асуудлууд чинь шийдэгдэж чадахгүй юм биш үү? Энэ дээр ер нь Эрүүл мэндийн яам ямар бодлого барьж байгаа вэ гэдэг тухай асуух гэсэн юм.

Хоёрдугаарт нь нэг зүйлийг бас хэлмээр байна. Энэ эмнэлэг дээр маш их бичиг бичиж байна гэж байгаа юм. Одоо нөгөө өвчний түүхийг бичдэг шүү дээ. Тэгэхээр цаас маш их үйлдэж байна. Тэгэхээр нөгөө улаан бүсэд байгаа энэ эмч, эмнэлгийн ажилтнууд чинь тэр хүнээ аврахын хажуугаар энэ бичиг үйлдэх ажил маш их байна. Тэгэхээр зөвхөн хэмнэлтийн горимд шилжүүлж болохгүй юу гэсэн ийм бас тодорхой асуулт байгаад байгаа юм.

Дараа нь, нэг зүйлийг түрүүн Баярсайхан гишүүн бас хэлж байна лээ. Цаашид авч хэрэгжүүлэх, ялангуяа энэ хөл хориотой холбоотой бодлогоо жоохон тодорхой байлгаж өгөөч ээ. Үнэхээр хөдөө явж болох юм уу, хөдөө очихоороо гацчих юм уу, яг ямар бодлого баримтлах гээд байгаа юм бэ гэдгээ жаахан чигтэй баймаар байна. Иргэд маань биднээс маш их асуух юм, өнөө, маргааш хорих гээд байна уу, 7 сарын 1-нээс яах гээд байна гээд. Бид яг иргэдтэйгээ адилхан ийм мэдээлэлтэй байгаа учраас иргэдийг мэдээллээр тодорхой хангаж өгөөч ээ. Түрүүн Чинбүрэн гишүүн бас хэлж байна лээ. Юу гэж хэлсэн бэ гэхээр вакцины тухай мэдээллээ иргэддээ мэдээллийг зөв тодорхой болгож өгөөч ээ гэдэг ийм зүйлүүдийг одоо бас давхар хэлэхийг хүсэж байна. Тэгээд эхний хоёр асуултдаа хариу авахыг хүсэж байна. Эмч, эмнэлгийн ажилтнуудтай бас уулзаад байж байна. Нөхцөл байдал бас тодорхой асуулт.

**М.Оюунчимэг:** Энхболд сайд хариулъя.

**С.Энхболд:** Эмнэлэгт хэвтэж байгаа хүн харилцан адилгүй. Эмнэл зүйн шинж тэмдэг нь. Энэ хүндийн зэргээсээ шалтгаалаад эмчилгээнд гарах зардал нь ч гэсэн өөр байдаг. Бид нар ер нь энэ гүйцэтгэлийн санхүүжилт, даатгалын санхүүжилтийн шинэчлэлтэй холбоотой өртгийн жинг дахиж тооцсон. Нэг эрчимт эмчилгээний эмч өвчтөн хэвтээд гарахад 1 сая 900 мянга гээд ийм төлбөрийн жишгийг тогтоож Эрүүл мэндийн үндэсний зөвлөлөөр бол баталгаажуулж гаргасан байгаа.

КОВИД-ын үед бас мөн энэ тарифыг баталж гаргасан. Маш хүнд хүнд бол 4 сая 300. Энд харилцан адилгүй зардал гардаг. Би ч гэсэн өөрөө бас эмч хүн. Бас ямар хэмжээний зардал гардгийг бол мэднэ. Жишээ нь нэг КОВИД-той хүнд маш хүнд Экмо аппарат залгахад 35 сая төгрөгийн зардал гарна. Үүнийг дагаад цаана нь бас өчнөөн зардал гарч байгаа. Энэ бол хүн болгоны зардал бол харилцан адилгүй. Энийг дундачилж бодож бид нар хүн болгонд Экмо аппарат залгаад байхгүй. Тийм учраас өртгийн жинг тооцож 4 сая 300 гэж гаргасан. Энэ маань бас нэмэгдээд дээрээс нь 1 сая 900 мянган төгрөгийн санхүүжилтээ авч байгаа. Ингээд 6 сая гаран төгрөг болж байгаа юм. Энэ дээр нь бас улаан бүсэд ажиллаж байгаа хүмүүсийн  өртгийн жин, цалингийн 50 хувийн өртгийг шингээж өгч 7 сая 300-гаар баталж дахин шинэчилж гаргаж байгаа. Энэ болгонд бид нар байнгын ийм хяналт тавьж, ялангуяа тэр улаан бүст ажиллаж байгаа ажилчдынхаа тухайн эмнэлгийн санхүүжилт дээр бас тодорхой хэмжээний дэмжлэг болох үүднээс энэ шинэчлэлүүдийг бол хийгээд явж байгаа. Хоёрт тэр цаас. Энэ бол манай салбарын бас нэг ийм дутагдалтай тал байгаа. Энэ дээр бол цахим шилжилтийг  бид эрчимтэй хийнэ. Ажлын хэсэг гараад.

**М.Оюунчимэг:** Энхболд сайд гүйцэд хариулчих.

**С.Энхболд:**Цахим истортой болох тал дээр бол эмнэлэг болгон харилцан адилгүй байгаа. Одоо эхнээсээ ингээд цахим испортой болох, цахим шилжилт рүү ингээд шилжээд явж байгаа. Энэ маань бас тухайн эмнэлгийн тэр программ хангамжаас их шалтгаалж байгаа. Энийг бол бид засаж сайжруулах зорилгоор ажлын хэсэг гаргаад Засгийн газар, Ерөнхий сайдын дэргэд ажлын хэсэг байгуулагдан энэ эрүүл мэндийн салбарын цахим шилжилтийг бол эрчимжүүлэхээр ингэж ажиллаж байгаа.

**М.Оюунчимэг:**Анужин гишүүн 1 минут тодруулъя.

**П.Анужин:** Баярлалаа сайдаа. Би нэлээн хэдэн дүүргийн эмнэлгүүдийн үйл ажиллагаатай бас танилцаж, бодит байдал дээрх энэ асуудлуудыг бол тодорхой ингэж асуусан. Тэгээд саяын таны хэлсэн төсөв бодит байдал дээр байгаа төсвүүд  нэлээн зөрж байна шүү. Хүндэвтэр хөнгөнд хүнд 1 сая 50 мянга гэж байгаа, хүнд хүндээ 2 сая, маш хүнд 4.3 сая гэсэн ийм зардалтайгаар бодит байдал явж байгаа. Тэгээд маш хүнд хүн дээр 4.3 сая, одоо энэ эмнэлгийн зардал, эмийн зардал төсөв өссөн энэ үед 4.3 сая төгрөг хаанаа ч хүрэхгүй байгаа. Эргээд авч чадахгүй байгаа, буцаан олголт хийгдэхгүй байгаа гэсэн энэ асуудлууд бас бодит байна гэдгийг та бас анхааралдаа авч цаашдаа анхаарч ажиллаарай гэдгийг хүсье. Тэгээд та бүхэндээ бүх эрүүл мэндийнхээ бус салбарын ажилтнуудад амжилт хүсье. Та нартаа маш их баярлаж байгаа шүү. Эрүүл мэндээ давхар бодоорой гэдгийг та бас дамжуулаарай баярлалаа.

**М.Оюунчимэг:** Анужин гишүүний саяын Энхболд сайдын хэлсэн чинь шинээр гарч байгаа шийдвэр юм байна гэж ойлгож байгаа. Одоо ингээд нэмж байгаа. Саяын таны яриад байгаа асуудлууд байгаад байгаа учраас энэ асуудлыг шийдэхийн тулд санхүүжилтийг ингээд өөрчлөлт оруулж байгаагаа Энхболд сайд сая тайлбарлалаа гэж харж байна.

Энхболд сайд аа, та сая цахим гэж яриад байх юм. Одоо жишээ нь хатуу хууль, хорио тогтоохгүйгээр Солонгос, Япон, Хятад чинь утсан дээр нь таны тэр хүн эрсдэлтэй байна, тэрнээс зайгаа бариарай, та шууд гэртээ байгаарай гээд утсаар, энэ цахимаараа шууд ингээд өөрөө өөрсдийгөө хамгаалаад ингээд явчхаж байна. Манай энэ ганц цахим гээд Мөнхсайхан сайдын үед нэлээд их бас санхүүжилт батлуулаад л явж байсан. Өмнөх сайдын үед ч гэсэн. Дээрээс нь энэ цахим Монгол гээд байгаа шүү дээ. Энэ ганц Эрүүл мэндийн яамны ажил биш байхгүй юу. Засгийн газрын “И Монголиа”. Тэр чинь өөрөө энэ дээрээ тэр Болор-Эрдэнэ дарга эд нар бас энэ дээрээажиллах ёстой байхгүй юу. Тэгэхээр энэ дээр ер нь бүгдээрээ энэ Их Хурлаас тогтоол гаргахдаа Байнгын хорооноос Баттөмөр дарга аа, тэр цахим Монгол энэ тэрийг нь татаж оруулж, энийг нь хийхээр ингэж Болор-Эрдэнэ даргад нь хүртэл үүрэг өгч явах ёстой юм байна лээ. Солонгос, Япон, Хятад энэ тэр чинь яг тэр энэ байгууллагаар, мэдээлэл харилцаа холбоогоороо шууд дамжуулаад хөл хорио тогтоохгүйгээр шууд эрсдэлийг тогтоогоод явчхаад, энэ нь бүр үр дүнтэй байна гээд яриад байна шүү дээ. Том хоолны үйлчилгээний газруудыг л хязгаарлаад л.

Гишүүд асуулт асууж, хариулт авч дууслаа. Санал хэлэх гишүүд байна уу? Цахимаар Сарангэрэл гишүүн байна. Танхимаар Чинбүрэн гишүүн, Бейсен гишүүн. Чинбүрэн гишүүн.

**Ж.Чинбүрэн:**Баярлалаа. Нэгдүгээрт үнэхээр цар тахалтай дэлхий даяараа тэмцэж байна. Энэ вирус өөрөө бас олон төрлийн байнгын мутацад орж байдаг. Энэ бол заавал дельта хувилбар ч гэлтгүй Монголд байгаа вирус тогтмол хувьсан өөрчлөгдөж, тухайлах юм бол хамгийн сайн вакцинл хамрагдсан гэж байгаа Израиль улс гэхэд л одоо дараагийн давлагаа гараад одоо хүүхдүүддээ вакцин хийх асуудлаа хүртэл яриад ингээд явж байна. Тийм учраас энэ хэцүү тулаанд Монгол Улс бас амжилттай оролцохын тулд маш шуурхай, шийдэмгий ажлуудыг бол хийх ёстой. Тэр дотроо би бол онцгойлон одоо эмнэлгийн тусламжийн чиглэл дээр бол Эрүүл мэндийн яам онцгой анхаарч, энэ дээрээ улам. Мэдээж анхаарч л байгаа. Гэхдээ шийдвэрүүд нь маш шуурхай, нотолгоондоо суурилсан ийм шийдвэрүүдээ хурдан гаргаж явах ёстой. Тухайлах юм бол сая бол эрүүл мэндийн даатгалаас өгөх төлбөрийн асуудлыг ингэж хоёр дахин нэмж байгаа бол маш зөв шийдвэр байлаа. Ингэснээр одоо эмнэлгүүд арав, хорь хоногоор хэвтэж байгаа хүнд хүмүүсүүдийг амьсгалын аппаратад байлгаад, зүгээр гарч байгаа зардал нь хичээл хамгийн багадаа бараг 7 сая төгрөг гарч байна. Тийм учраас энэ өртгөө нэмж байгаа нь энд ажиллаж байгаа улсуудын бас цалин хөлсийг нэмэх том бодлого шийдвэр боллоо. Энэ бол одоо чухал байна.

Хоёр дахь асуудал бол бид энэ вакцины үр дүнгийн талаар иргэдээ илүү ойлгомжтой ярихгүй бол вакцин их хийчхээд халдвар гарлаа гэдэг буруу ойлголт бас яваад, эхний тунгаа хийлгэчхээд одоо хоёр дахь тунгаа хийлгэхгүй гэж байгаа улсууд бас их байгаад байгаа учраас энэ дээр бас зөв ойлголтыг өгч. Вакцинаар ямар олон, олон улсуудыг бид нэгд халдвараас хамгаалж байна, хоёрт халдвар авсан бол хүнд өвдөх, хатгаа болохоос хамгаалж байна, хатгаа болсон бол эндэхээс хамгаалж байна гэдгийг л сайн тайлбарлаж ярих ёстой. Одоо вакцин хийснээр бид бараг 99 хувийг нь хамгаалчихлаа шүү дээ. Өвчнөө хүндрэлээс хамгаалж чадаж байна гэдгээр энийгээ сайн ярья. Сайн, муу вакцины асуудал бол байхгүй байна шүү дээ. Бид бол одоо цаг болж байж вакцинаа хийж чадлаа. Энэ бол том ололт.

Дараагийн ярих гэж байгаа зүйл энэ өрхийн эмч нар дээр бол маш их ачааллууд ирж байна. Одоо сав л хийвэл өрхийн эмчдээ ханд, өрхийн эмчээрээ дамж гэдэг энэ асуудлууд ирж байгаа. Энэтэй холбоотой өрхийн эмч нарын төлбөрийн асуудлыг 70 байсныг 160 болгож нэмсэн бол одоо энэ том дэмжлэг болж байгаа гэж харж байна. Ер нь тэгэхдээ манай эрүүл мэндийн салбарын сул газруудыг бол энэ КОВИД ил гаргаж байгаа. Тэгэхээр энийг далимдуулаад, бас эрчимт эмчилгээний тусламж үйлчилгээгээ сайжруулдаг, нэгдсэн том бодлоготой болох, цахим хөтөлбөртэй байх, мэдээллийн нэгдсэн эх сурвалжтай байх. Дээрээс нь анхан шатанд үзүүлж байгаа тусламж үйлчилгээний чадамжийг сайжруулах гээд та бүгдэд хийх сайжруулах чиглэлүүд өдөр болгон тулгамдаж байгааг ойлгож байна. Энийгээ харин шуурхай явуулъя.

Сүүлийн хэлэх гэж байгаа санаа бол эмнэл зүйн зөвлөлөө сайн ажиллуул аа. Одоо арбидол гэдэг эм л уучихвал зүгээр болчихно гээд буруу ойлголт байгаад байна шүү. Энийг одоо боль оо. Эмнэл зүйн тэр зөвлөлөө шуурхай ажиллуулж ямар ямар зүйл үзэж байх юм, өрхийн эмч ороод ядаж пүүлс оксометр аваад хатгаа болж байгаа, үгүйгээ шалгадаг, амьсгалын текстүүдээ хийгээд энэ ерөөсөө нэг, хоёр, гурав, дөрөв, тав гээд л ерөөсөө заавраа маш тодорхой бичиж өг. Ингэх юм бол одоо асуудал их шуурхай шийдэгдэнэ.

**М.Оюунчимэг:**Чинбүрэн гишүүнд баярлалаа. Сарангэрэл гишүүн цахимаар.

**Д.Сарангэрэл:**Баярлалаа. Би цалингийн тухайд нэг ийм саналтай байгаа юм. Зөвхөн голомтод ажиллаж байгаа хүмүүсийн цалинг нэмэх нь өрөөсгөл. Яагаад гэвэл одоо эрүүл мэндийн салбар өөрөө бүхэлдээ эрсдэл, бүхэлдээ голомт болчихсон. Яг улаан бүсэд авчирч байгаа нь мэдээж хэрэг үндсэн цалингаас илүү урамшуулал авах ёстой. Одоо бол эрүүл мэндийн салбарын ажилтнуудыг 2014 оноос хойш нэг удаа нэмсэн. Одоо дахин нэмэгдэх цаг нь болчихсон байхгүй юу. Тийм учраас бол энэ дээр бол зарим нь ачаалал нь гайгүй байгаа, тийм болохоор тэр хэсгийг нь нэмээд, энэ хэсгийг нь хойш нь тавья гэдэг ийм зүйл байж таарахгүй гэдэг нэгдүгээрт энэ саналаа хэлье.

Хоёрдугаарт, Эрүүл мэндийн яам багц гаргаагүй ээ. Би тэр багц дээр андуурсан эндүүрсэн зүйл байхгүй. Өнөөдөр Монголын ард түмэн эдийн засгийн, эрүүл мэндийн эрсдэлд орсон энэ хүнд үедээ эрүүл мэндийн даатгалын шимтгэлээ төлснийхөө үр шимийг хүртэх цаг нь болсон. Сая Энхболд сайд хэллээ шүү дээ. Зөвхөн вирусийн эм гэхэд 60-70 мянган төгрөгийн эм хэрэглэж байна гэж. Тэгэхээр энэ эмийг эрүүл мэндийн даатгалын сангаас нь хариуцаад, ард иргэддээ энэ эмээ гарахад нь дэм болохгүй бол эмчилгээ нь оройтоод эрсдэл үүсээд амь нас нь эндэгдээд байна гэдэг зүйлийг л би хэлэх гээд байгаа юм шүү дээ. Тийм учраас бол энэ дээр бол яг буруу зөрүү ойлголтын тухай асуудал байхгүй.

Гуравдугаарт, эрүүл мэндийн салбарынхан чинь үнэндээ сайхан наргүй, өндөр ачаалалтай стресстэй ажиллаж байгаа. Бид бол дэмжих л ёстой. Эрүүл мэндийн даатгалын тухай хуулийг Эрүүл мэндийн сайд болон Эрүүл мэндийн яам, салбарынхан зөрчих гээд байгаа зүйл байхгүй. Юуны төлөө Их Хурал байдаг гэвэл энийг хуульд нийцүүлж амьдралд нийцүүлж өөрчлөхөд бид энэ хүмүүстээ одоо туслах ёстой байхгүй юу. Үүнээс биш энэ сайд нь ямар нэгэн хууль зөрчөөд өөрөө шорон оронд орох тийм ажил хийнэ гэж байхгүй шүү дээ. Улсын Их Хурлын гишүүдийн үүрэг юу юм бэ? Энэ үед бид нар хууль зүйд нийцсэн шийдлийг нь гаргаж өгөх ийм үүрэгтэй. Тэр эрүүл мэндийн даатгалын санд сангийн шимтгэл төлсөн энэ иргэддээ одоо тэр эмийг нь яг даатгалаас нь санхүүжүүлээд өгчихийг л бид нар санаачилгатай ажиллах цаг болсон. Хуульд нийцэхгүй байгаа бол тэр хуулийг нь хуулинд нийцүүлж засъя гэдэг ийм саналыг би эцэст нь хэлэх гэсэн юм.

**М.Оюунчимэг:**Сарангэрэл гишүүнд баярлалаа. Бейсен гишүүн саналаа хэлье.

**Б.Бейсен:**Эрүүл мэндийн сайдад нэг санал хэлье. Алслагдсан сумын төвүүд дээр ер нь КОВИД гарсан сумд дээр нэг удаагийн хамгаалах хэрэгсэл хангалтгүй байна. Байхгүй гэж ярьж байна, залгаж байна, явуулж өгөөч гээд. Энэ дээр нэг анхаараад та аймгууд руу яриад залгаад хүргүүлэх талд. Ер нь бүх суманд бол бас өртэй болсон байна. Энэ КОВИД-той холбоотой. Энэ асуудлыг шийдвэрлэх тал дээр анхаараач гэдгээ хэлмээр байна. Нөгөө талаар эрүүл мэндийн салбарынхны цалин хөлсийг нэмэгдүүлэхгүй бол үнэхээр одоо хүндрэлтэй байна, туйлдчихаад байна. Цалин хөлсөн нь хүрэхгүй байна. Би өчигдөр Цэргийн госпиталийн эмнэлгийн байдалтай очоод танилцлаа, даргатай нь уулзлаа. Тэгээд 400-гаад өвчтөн хэвтэж байгаа юм байна. 80 ажилчныг 14 хоногоор орууллаа гээд тэгж байна шүү дээ. Тэр голомтын бүсэд орууллаа, одоо ингээд би өөрөө ороод ажиллана гээд тэгж байна. Тийм учраас тэгж ажиллаж байгаа улсуудын цалин хөлсийг нэмж өгөхгүй бол үнэхээр болохгүй байна. Энэ дээр нэг анхаараад та Засгийн газарт тавь. Их Хурлын гишүүдийн ихэнх нь дэмжиж байна шүү дээ. Энэ цалин хөлсийг нэмэгдүүлэх талын асуудалд ойрд арга хэмжээ авшаа гэдгийг хэлмээр байна.

Нөгөө талаар Баян-Өлгий аймагт сая КОВИД-оор хүн нас барлаа. Рентген аппарат байхгүй байна. Дижитал рентген аппарат хуваарилагдсан байна. Одоо хүртэл очоогүй байна. Энийг яаралтай явуулж өгөөч. Цаад талдаа бас боомттой аймаг. Энэ дээр анхаараач гэж хэлмээр байна.

Эрдэмтдийн зөвлөл дээр бас энэ тодорхой хэмжээний эрдэм шинжилгээний ажил дээр мэргэжлийн улсуудтай хамтарч ажиллах шаардлагатай байна. КОВИД-той холбоотой нас баралтыг судлах шаардлагатай байна. Нөгөө талаар эсрэг биет тогтож байна уу? Тэр талыг нь судлах шаардлагатай байна. Вакцинжуулалтын асуудал дээр анхаарах шаардлагатай байна. Жишээлбэл, Спутникийн хоёр дахь тун ирээгүй шүү дээ. Тэрийг яаралтай оруулах талын асуудлыг бас тавих хэрэгтэй байна. Бусад шинэ шинжилгээний юмнууд байна. Нөгөө талаар бас Эрүүл мэндийн яам Засгийн газартай хамтарч ажиллах нэлээн одоо ажил байна. Тэр талаар бас анхаарал тавьж ажиллана уу гэдгийг хэлмээр байна.

**М.Оюунчимэг:** КОВИД-ын Түр хорооны дарга, Аюулгүй байдал, гадаад бодлогын байнгын хорооны дарга Баттөмөр үг хэлье.

**Б.Баттөмөр:** Улсын Их Хурлаас гаргасан шийдвэрийн дагуу КОВИД-19 цар тахлаас урьдчилан сэргийлэх сөрөг нөлөөллийг бууруулах энэ Түр хороо ажиллаж байна. Энэ өнгөрсөн найман сар гаруй хугацаанд ажиллачихлаа. Найман удаагийн хурал хийлээ. Улсын онцгой комисс дээр очиж тодорхой нөхцөл байдлыг газар дээр нь үзэж танилцлаа. Энэ ажил бол ингээд явж байна. Улсын Их Хурлын зүгээс энэ коронавирустэй холбогдуулж авах арга хэмжээг маш тодорхой авч байгаа. Засгийн газраас, манай Эрүүл мэндийн яамнаас, эрдэмтдийн зөвлөлөөс гаргах санаачилга бол маш их чухал хэрэгтэй. Эрдэмтэд орж ирж бас үгээ хэлж байгаад би бас талархаж байна. Манай эрдэмтдийн гаргасан дүгнэлтээр бол энэ 7 дугаар сарын эхэнд эрчимж болзошгүй гэсэн ийм дүгнэлт гаргаж байгаа юм байна. Тэгэхээр бид аливаа ажлыг хийхдээ, аливаа асуудалд шийдвэрээ гаргахдаа эрдэмтдийнхээ үгийг сонсох ёстой.Тийм учраас манай эрдэмтэд одоо энэ дээр маш сайн ажиллах ийм шаардлага үүсээд байна.

Энэ коронавирусийн асуудал бол дэлхий нийтийн асуудал болчихсон байгаа. Энийг  өнөөдөр яг ингээд шийдчихье гэсэн төгс шийдэл дэлхий нийтээрээ гаргаж чадаагүй. Тэгэхээр улс орон бүр тодорхой арга хэмжээнүүдийг авч байгаа. Вакцины хамрагдалт бол Монгол Улсад өндөр хувьтай байгаа. Яг тэрийгээ дагаад бас халдварлалтын тоо бас өндөр хувьтай болчихсон байна. Өнөөдрийн сонин дээр 1 сая хүнд ноогдох өвчлөлийн тоогоор Монгол Улс Хятадаас даваад явчихлаа гэсэн ийм мэдээлэл сонин дээр гарчихсан байна лээ л дээ. Тэгэхээр ер нь цаашдаа ямар арга хэмжээ авах вэ? Дэлхийн хэмжээнд ямар арга хэмжээ байна? Цаг минут тутамд одоо энийг авч үзэж байх хэрэгтэй. Ямар тэргүүн туршлага байна, ямар эмчилгээнүүд байна, ямар арга хэмжээ авч байна, төр засгийн зүгээс юун дээр анхаармаар байна, санхүү эдийн засгийн хувьд эрүүл мэндийн салбараа яаж дэмжих вэ гээд маш их олон асуудлуудыг бид гаргаж ирж тавих ийм шаардлага байна.

Сая манай зарим гишүүдийн ярьж байгаа энэ коронавирус бол манай эрүүл мэндийн салбарын сул талуудыг ил гаргаж тавилаа гэдэгтэй санал нэг байгаа. Эрүүл мэндийн салбарын үйл ажиллагааны цахимжуулалтын ажлыг эрчимтэй хийх хэрэгтэй. Мэдээллийн технологи хөгжиж байгаа энэ XXI зуунд бол энэ нэг их хүнд асуудал бол биш. Их мөнгө зараад байх ч асуудал биш. Тийм учраас энэ цахим шилжилтийнхээ асуудлуудыг манай яам ил гаргаж тавих ёстой. Дэлхийн хэмжээнд авч байгаа хамгийн шилдэг туршлагуудыг Монголд нутагшуулах хэрэгтэй, Монголд хэрэглэх ийм шаардлагатай байгаа юм.

**М.Оюунчимэг:** КОВИД-ын Түр хорооны дарга Баттөмөрт  баярлалаа.Маш тодорхой саналууд хэллээ.

Тэгээд өнөөдрийн Нийгмийн бодлогын байнгын хорооны хурлын хамгийн гол зорилго бол яагаад зөвхөн Эрүүл мэндийн сайд, КОВИД-ын Түр хорооны даргын мэдээлэл, дээрээс нь эрдэмтдийн баг эмнэл зүйн талаар мэдээлэл  хүргэж байгаа гол шалтгаан нь юу вэ гэхээр энэ нэгдсэн нэг ойлголтод хүрч байгаад тэгээд дараагийн арга хэмжээг шуурхай авах зорилготой. Түр хорооны өгсөн үүрэг чиглэлийн дагуу бид өнөөдөр энэ асуудлыг бас хэлэлцэж байгаа. Тэгэхээр гишүүдээс маш чухал саналууд гарлаа. Манай Эрүүл мэндийн сайд, энэ эрдэмтдийн багийнхан маань сая энэ гишүүдээс гарсан саналыг маш сайн өөрсдийнхөө үйл ажиллагаанд тусгамаар байна. Аягүй хурдтай маневрууд хийх хэрэгтэй байна. Та нар сайддаа туслаад, одоо бараг Эрүүл мэндийн яам онцгой тохиолдолд яг Улсын онцгой комиссын шуурхай штаб шиг багууд гараад ажиллах хэрэгтэй байна шүү дээ. Нэг хэсэг нь өрхийн эмнэлэг болон томоохон эмнэлгүүд, ор нээсэн эмнэлгүүдийн асуудлаар шуурхай мэдээлэл аваад арга хэмжээ авдаг, эм тариатай холбоотой асуудлууд эмнэл зүйн зөвлөл нь зүгээр шуурхай, бэлэн байж байгаад л хуралдаад л энэ вирусийн эм боломжтой, энийг уух хортой ингэх, ингэх гээд л арга хэмжээнүүдийг аваад хэлээд явчихгүй. Тэгээд энэ нь өөрөө иргэдэд асуудал үүсгээд байна.

Тэгээд түрүүн бас Сарангэрл гишүүний нэг хэлж байгаа үг үнэн. Эрүүл мэндийн даатгалын сангаас шимтгэл төлж байгаа хүн бүхэн өнөөдөр өөрсдөө тэр дархлаагаа хамгаалах юм уу, энэ ашиг хүртэх ёстой. Өнөөдөр бид КОВИД-оор өвчлөөд бусад өвчнүүдийг хаяад байна. Гэтэл хүнд болоод маш их хүндээр нас барж байгаа хүмүүсийн ихэнх нь хуучин архаг өвчтэй хүмүүс байгаад байна шүү дээ. Энэ чинь юу юм гэхээр бид энэ КОВИД-доо хамаг анхаарлаа тавиад өнөөдөр өрхийн эмнэлгүүдээс иргэдээс халуурах юм уу, өөр бусад төрлийн өвчтэй очиход ямар ч бололцоогүй болчхоод байна гээд. Тэгэхээр та бүхэн маань энэ дээр бараг тэр менежмент маневруудыг маш сайн хурдтай хийх хэрэгтэй байна, Эрүүл мэндийн яамныхан. Бид өмнө ч хэлж байсан. Тэгэхээр энийг хийж байж бид нар, энэ асуудлуудаа шуурхай Засгийн газар болоод шаардлагатай тохиолдолд Байнгын хороо руу энийг оруулж ирээд, Байнгын хороо Засгийн газарт тогтоолоор үүрэг өгчихвөл Засгийн газар энийг зайлшгүй Их Хурлын тогтоол, Байнгын хорооны тогтоолыг биелүүлэх хуультай.

Тиймээс өнөөдөр бид Нийгмийн бодлогын байнгын хорооны хуралдаанаар Коронавируст КОВИД-19 халдварын эмчилгээ, эмнэл зүй, тархвар судлалын талаар Эрүүл мэндийн сайд, Улсын онцгой комиссын дэргэдэх эрдэмтдийн зөвлөлийн мэдээллийг сонссон гол шалтгаан гэвэл шаардлагатай тохиолдолд Нийгмийн бодлогын байнгын хорооноос тогтоолоор үүрэг чиглэл Засгийн газарт өгөх бүрэн боломжтой учраас Эрүүл мэндийн яамнаас энэ саналаа оруулж ирэхийг би үүрэг болгож байна, өнөөдрийн хурлаас. Яагаад гэвэл та бүхний оруулж ирсэн санал дээр үндэслээд Байнгын хороо асуудлаа чиглэл өгөх үү, эсвэл тогтоол гаргаад энийг шийдээд явчих уу гэдэг.

Дээрээс нь цалин хөлс нэмэх асуудал өнөөдөр бүх гишүүдийн ярианд дурдагдлаа. Энэ нь өнөөдрийн хурлын бас нэг гол зорилго учраас хүссэн хүсээгүй төсөвт тодотгол хийсэн, хийгээгүй, цалин хөлс нэмэх асуудал яригдах учраас энэ сая бид нар нийгмийн даатгалын шимтгэлийн 2 хувийг төсөвт тодотгол хийхгүйгээр зохицуулах өгчхөөд, дараа нь 2022 оны төсөв хэлэлцэх үед тэрийг нөхөж суулгах асуудал ингээд шийдэгдээд явчхаж байгаа шиг, та бүхэн маань асуудлаа маш яаралтай оруулж ирээд, ямар зохицуулалтаар хийх бололцоо байна цалин хөлс нэмэхийг. Тэгээд энийг 2022 оны төсөвт тодотгол хийвэл суулгая, тодотгол хийхгүй тохиолдолд нөхөж суулгах асуудлуудыг шийдээд явъя. Ийм санал хэлье.

Хоёр дахь зүйл нь халдварын голомтод ажиллаж байгаа эмч, эмнэлгийн ажилтнуудын нөхцөл байдалтай уялдуулж, сая хэлээд байна, цалин хөлсөөс гадна ипотекийн зээл, илүү цагийн урамшуулал, хувцас хунартай холбоотой энэ асуудлуудыг та бүхэн маань өөрсдөө бас зохицуулаад шийдэх бүрэн бололцоотой байгаа учраас энэ дээрээ онцгойлон анхаарах хэрэгтэй байна.

Дараа нь энэ халдвар авсан гэрээр эмчлэгдэж байгаа өвчтөнд хүргүүлэх эмчилгээний чанар, хүртээмжийг нэмэгдүүлэх, өвчтөнд биечлэн хүргэж өгөх арга хэмжээг зохион байгуулахыг нь өнөөдрийн хурлаас бол үүрэг болгож байна.

Яагаад гэвэл өнөөдөр ихэнх хүмүүст нэг ор байхгүй, хүний нөөц байхгүйгээс гэрээрээ эмчлэх гээд утсаар зөвлөгөө өгөөд, зарим нь бүр утсаа ч авч чадахгүй гээд маш олон хүмүүс хүндрэлтэй байдалд ороод байгаа учраас энэ ажлыг маш сайн зохион байгуулахыг өнөөдөр бүр үүрэг болгож байна. Тэгээд энийгээ яаж зохион байгуулж байгааг эргэж Нийгмийн бодлогын байнгын хороон дээр танилцуулахыг бас чиглэл болгож байна.

Нийслэл, тэр дундаа хөдөө орон нутагт амьдарч байгаа иргэд болон жирэмсэн болон нярай хүүхэдтэй эмэгтэйг бүрэн тунгийн дархлаажуулалтын хамралтыг эрчимжүүлэх, жирэмсэн болон нярай хүүхэдтэй эмэгтэй, нярай өвдсөн тохиолдолд хариу арга хэмжээг яаралтай авах, хүүхэд вакцинжуулах энэ ажлын сурталчлан таниулах ажлыг маш сайн нэг ойлголтоор зохион байгуулахыг бас үүрэг болгож байна. Энэ дээр өнөөдрийн нэг гол зорилго нь энэ цахимжуулах ашиглах, энийг зөвхөн Эрүүл мэндийн яам биш, Засгийн газарт бид нар Мэдээлэл харилцаа холбооны технологийн газартай хамтарч шуурхай зохион байгуулах цахимжуулах, шаардлагатай хөрөнгө мөнгийг Засгийн газар энийгээ яаж зохицуулж гаргах вэ, энэ чиглэлээрх бас үүрэг даалгавруудыг Засгийн газарт бид чиглэлээр үүрэг өгье.

Одоо хамгийн гол нь Эрүүл мэндийн яамныхан энэ, энэ асуудлуудыг шуурхай хийхэд ийм салбарынхантай бид шуурхай хамтран ажиллах зайлшгүй шаардлага байна гэдэг саналаа энэ долоо хоногтоо боловсруулаад Байнгын хороондоо танилцуулахыг үүрэг болгож байна. Энэний дараа бид КОВИД-ын Түр хороондоо Нийгмийн бодлогын байнгын хорооноос гарсан шийдвэрээ танилцуулаад тэгээд тодорхой арга хэмжээг Байнгын хороо, Их Хурлын зүгээс аваад явахыг өнөөдрийн хурлаас ингэж зөвлөмж болгон гаргаж байна.

Ингээд өнөөдөр Нийгмийн бодлогын байнгын хорооны хэлэлцэх асуудлын хоёр дахь нь КОВИД-ын нөхцөл байдал, эмнэл зүй, эрдэмтдийн баг тодорхой нөхцөл байдал, авах арга хэмжээний талаар мэдээлэл сонслоо. Ингээд арга хэмжээнд оролцсон Түр хорооны дарга болон гишүүддээ, Эрүүл мэндийн яамны ажлын хэсгийнхэндээ талархлаа илэрхийлье. Асуултад хариулж, идэвхтэй оролцсон эрхэм гишүүддээ баярлалаа.

Нийгмийн бодлогын байнгын хороо хэлэлцэх ёстой асуудлуудаа хэлэлцэж дууслаа өнөөдрийн хуралдаан өндөрлөснийг мэдэгдье.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Б.БАТГЭРЭЛ